cyanic-selkie/wikianc huggingface dataset:
ᱡᱷᱟᱞᱫᱟ ᱒ ᱵᱚᱱᱚᱛ
ᱦᱚᱲᱢᱚ ᱥᱟᱶᱟᱨ
ᱡᱤᱣᱰᱟᱨᱩ ᱨᱮ ᱓᱐ ᱜᱚᱴᱟᱝ ᱵᱮᱰ ᱟᱜ ᱢᱩᱨᱚᱞᱦᱟᱨ ᱠᱳᱴᱥᱤᱞᱟᱹ ᱫᱮᱦᱟᱛ ᱟᱥᱯᱟᱛᱟᱞ, ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱮᱜᱩᱱᱠᱚᱰᱚᱨ (᱑᱐ ᱵᱮᱰ ᱟᱜ) ᱟᱨ ᱠᱷᱚᱴᱚᱸᱜᱟ (᱔ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱤᱞᱛᱷ ᱥᱮᱱᱴᱟᱨ ᱢᱮᱱᱟᱜᱼᱟ ᱾
ᱟᱭᱡᱚᱞ ᱦᱚᱱᱚᱛ
ᱧᱩᱛᱩᱢ ᱚᱢᱚᱱ
ᱢᱤᱡᱩ ᱯᱟᱹᱨᱥᱤ ᱛᱮ "ᱟᱭ" ᱥᱮ ᱟᱭᱫᱩ ᱱᱚᱣᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱥᱟᱥᱟᱝ ᱟᱨ "ᱡᱚᱣᱞ" ᱥᱮ "ᱡᱚᱞ" ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱵᱟᱲᱜᱮ ᱥᱮ ᱜᱚᱰᱟ, ᱛᱚᱵᱮ ᱟᱭᱡᱚᱞ ᱨᱮᱭᱟᱜ ᱢᱮᱱᱮᱛ ᱢᱤᱫ ᱠᱟᱛᱷᱟ ᱛᱮ ᱜᱟᱱᱚᱜᱼᱟ ᱥᱟᱥᱟᱝ ᱜᱚᱰᱟ ᱥᱮ ᱥᱟᱥᱟᱝ ᱵᱟᱲᱜᱮ ᱾ ᱱᱚᱣᱟ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱧᱩᱛᱩᱢ ᱫᱚ ᱱᱚᱶᱟ ᱟᱹᱰᱤ ᱧᱟᱢᱚᱜ ᱟᱭᱫᱩ (ᱥᱟᱥᱟᱝ) ᱠᱷᱚᱱ ᱜᱮ ᱦᱮᱡ ᱟᱠᱟᱱᱟ ᱾
ᱡᱷᱟᱞᱫᱟ ᱒ ᱵᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱟᱭᱡᱚᱞ ᱦᱚᱱᱚᱛ
ᱦᱟᱯᱟᱴᱤᱧ
ᱱᱚᱶᱟ ᱟᱭᱡᱚᱞ ᱫᱚ ᱢᱚᱬᱮ ᱜᱚᱴᱟᱝ ᱦᱤᱥ ᱥᱮ ᱢᱚᱬᱮ ᱜᱚᱴᱟᱝ ᱥᱟᱶᱛᱟᱨᱤ ᱩᱛᱱᱟ.ᱣ ᱵᱞᱚᱠ ᱨᱮ ᱠᱚ ᱦᱟᱹᱴᱤᱧ ᱟᱠᱟᱫᱼᱟ ᱾ ᱱᱚᱣᱟ ᱢᱚᱬᱮ ᱜᱚᱴᱟᱝ ᱥᱟᱶᱛᱟᱨᱤ ᱩᱛᱱᱟᱹᱣ ᱵᱞᱚᱠ ᱦᱩᱭᱩᱜ ᱠᱟᱱᱟ: ᱟᱭᱵᱚᱣᱠ (Aibawk), ᱰᱟᱨᱞᱚᱣᱱ (Darlawn), ᱯᱷᱩᱞᱮᱱ (Phullen), ᱛᱷᱤᱝᱥᱩᱞᱛᱷᱞᱤᱭᱟ (Thingsulthliah) ᱟᱨ ᱛᱞᱟᱝᱱᱩᱣᱟᱢ (Tlangnuam) ᱾
ᱱᱚᱶᱟ ᱟᱭᱡᱚᱞ ᱦᱚᱱᱚᱛ ᱨᱮ ᱢᱤᱡᱚᱨᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮᱱᱟᱜ ᱑᱔ ᱜᱚᱴᱟᱝ ᱴᱚᱴᱷᱟ ᱯᱟᱲᱟᱣ ᱟᱠᱟᱱᱟ ᱾ ᱱᱚᱣᱟ ᱜᱮ-ᱯᱚᱱ ᱜᱚᱴᱟᱝ ᱢᱤᱡᱚᱨᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮᱭᱟᱜ ᱴᱚᱴᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ- ᱛᱩᱭᱣᱟᱣᱞ (Tuivawl), ᱪᱟᱞᱯᱷᱤᱞᱷ (Chalfilh), ᱛᱟᱣᱤ (Tawi), ᱟᱭᱡᱚᱞ ᱠᱚᱧᱮ- ᱑ (Aizawl North-I), ᱟᱭᱡᱚᱞ ᱠᱚᱧᱮ- ᱒ Aizawl North-II, ᱟᱭᱡᱚᱞ ᱠᱚᱧᱮ-᱓ (Aizawl North-III), ᱟᱭᱡᱚᱞ ᱥᱟᱢᱟᱝ- ᱑ (Aizawl East-I), ᱟᱭᱡᱚᱞ ᱥᱟᱢᱟᱝ- ᱒ (Aizawl East-II), ᱟᱭᱡᱚᱞ ᱯᱟᱪᱷᱮ-᱑ (Aizawl West-I), ᱟᱭᱡᱚᱞ ᱯᱟᱪᱷᱮ- ᱒ (Aizawl West-II), ᱟᱭᱡᱚᱞ ᱯᱟᱪᱷᱮ- ᱓ (Aizawl West-III), ᱟᱭᱡᱚᱞ ᱮᱛᱚᱢ- ᱑ (Aizawl South I), ᱟᱭᱡᱚᱞ ᱮᱛᱚᱢ- ᱒ (Aizawl South II) ᱟᱨ ᱟᱭᱡᱚᱞ ᱮᱛᱚᱢ-᱓ (Aizawl South III) ᱾
ᱥᱟᱜᱟᱲᱚᱢ
ᱞᱮᱝᱯᱩᱭ ᱢᱟᱭᱴᱷᱟᱱ ᱫᱚ ᱟᱭᱡᱚᱞ ᱱᱟᱝᱜᱽᱨᱟᱦᱟ ᱠᱷᱚᱱ ᱓᱒ ᱠᱤᱞᱚ ᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱟᱭᱴᱷᱟᱱ ᱫᱚ ᱫᱤᱱᱟᱹᱢ ᱜᱮ ᱜᱩᱣᱟᱦᱟᱴᱤ ᱟᱨ ᱠᱚᱞᱠᱟᱛᱟ ᱦᱟᱹᱵᱤᱡ ᱩᱰᱟᱹᱱ ᱜᱟᱹᱰᱤ ᱦᱤᱡᱩᱜ ᱥᱮᱱᱚᱜᱼᱟ ᱟᱨ ᱤᱢᱯᱷᱟᱞ ᱥᱮᱫ ᱛᱮ ᱦᱟᱯᱛᱟ ᱨᱮ ᱯᱮ ᱫᱤᱱ ᱪᱟᱞᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱭᱡᱚᱞ ᱦᱚᱱᱚᱛ ᱛᱷᱚᱠ:ᱢᱤᱡᱚᱨᱟᱢ ᱨᱮᱱᱟᱜ ᱦᱚᱱᱚᱛ ᱠᱚ
ᱭᱚᱥᱵᱚᱸᱛ ᱥᱤᱱᱦᱟ
ᱭᱚᱥᱵᱚᱸᱛ ᱥᱤᱱᱦᱟ (ᱡᱟᱱᱟᱢ ᱖ ᱱᱚᱵᱷᱮᱢᱵᱚᱨ ᱑᱙᱓᱗) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱥᱟᱥᱚᱱᱤᱭᱟᱹ ᱟᱨ ᱨᱟᱡᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱐ ᱠᱷᱚᱱ ᱑᱙᱙᱑ ᱥᱟᱞ ᱫᱷᱟᱹᱨᱤᱡ ᱢᱟᱨᱟᱝ ᱢᱚᱱᱛᱨᱤ ᱪᱚᱸᱫᱽᱨᱚ ᱥᱮᱠᱷᱚᱨ ᱟᱜ ᱟᱶᱛᱟᱨᱮ ᱟᱨ ᱟᱨᱦᱚᱸ ᱑᱙᱙᱘ ᱥᱟᱞ ᱨᱮᱱᱟᱜ ᱢᱟᱨᱪ ᱠᱷᱚᱱ ᱒᱐᱐᱒ ᱥᱟᱞ ᱨᱮᱱᱟᱜ ᱡᱩᱞᱟᱭ ᱫᱷᱟᱹᱨᱤᱡ ᱢᱟᱨᱟᱝ ᱢᱚᱱᱛᱨᱤ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱟᱜ ᱟᱶᱛᱟᱨᱮ ᱠᱟᱹᱣᱰᱤ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ ᱒᱐᱐᱒ ᱥᱟᱞ ᱨᱮᱱᱟᱜ ᱡᱩᱞᱟᱭ ᱠᱷᱚᱱ ᱒᱐᱐᱔ ᱥᱟᱞ ᱨᱮᱱᱟᱜ ᱢᱮ ᱪᱟᱸᱫᱚ ᱫᱷᱟᱹᱨᱤᱡ ᱩᱱᱤ ᱫᱚ ᱵᱤᱞᱟᱹᱛ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ ᱒᱐᱑᱘ ᱥᱟᱞ ᱨᱮᱱᱟᱜ ᱒᱑ ᱮᱯᱨᱤᱞ ᱜᱟᱫᱮᱞ ᱠᱷᱚᱱ ᱞᱟᱦᱟ ᱩᱱᱤ ᱫᱚ ᱵᱤᱡᱮᱯᱤ ᱨᱤᱱᱤᱡ ᱢᱤᱫ ᱢᱟᱨᱟᱝ ᱟᱹᱭᱩᱨ ᱮ ᱛᱟᱦᱮᱸ ᱠᱟᱱᱟᱭ ᱾
᱒᱐᱒᱑ ᱥᱟᱞ ᱨᱮᱱᱟᱜ ᱢᱟᱨᱪ ᱨᱮ ᱩᱱᱤ ᱫᱚ AITCᱼᱨᱮ ᱥᱮᱞᱮᱫ ᱞᱮᱱᱟᱭ, ᱢᱮᱱᱠᱷᱟᱱ ᱒᱐᱒᱒ ᱥᱟᱞ ᱨᱮᱱᱟᱜ ᱡᱩᱱ ᱪᱟᱸᱫᱚ ᱨᱮ ᱩᱱᱤ ᱫᱚ ᱪᱟᱞᱟᱣ ᱮᱱᱟ ᱚᱡᱮ ᱫᱚ ᱒᱐᱒᱒ ᱥᱟᱞ ᱨᱮ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱞᱟᱹᱜᱤᱫ ᱩᱱᱤ ᱫᱚ ᱡᱚᱜᱟᱡᱚᱜ ᱵᱤᱨᱩᱫᱽ ᱜᱟᱫᱮᱞ ᱠᱚ ᱫᱟᱨᱟᱭ ᱛᱮ ᱫᱤᱥᱚᱢ ᱜᱚᱢᱠᱮ ᱞᱟᱹᱜᱤᱫ ᱵᱟᱪᱷᱱᱟᱣ ᱞᱮᱱᱟᱭ ᱾ ᱢᱮᱱᱠᱷᱟᱱ ᱮᱱ ᱰᱤ ᱮ ᱨᱤᱱᱤᱡ ᱫᱨᱚᱣᱯᱚᱫᱤ ᱢᱩᱨᱢᱩ ᱴᱷᱮᱱ ᱵᱟᱪᱷᱱᱟᱣ ᱨᱮᱭ ᱦᱟᱨᱟᱣ ᱮᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱥᱤᱱᱦᱟ ᱟᱜ ᱡᱟᱱᱟᱢ ᱫᱚ ᱵᱤᱦᱟᱨ ᱨᱮᱱᱟᱜ ᱯᱟᱴᱱᱟ ᱨᱮ ᱢᱤᱫ ᱠᱟᱭᱚᱥᱛᱷᱚ ᱜᱷᱟᱨᱚᱸᱡᱽ ᱨᱮᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱵᱤ.ᱮ. ᱚᱱᱟᱨᱥ (ᱱᱟᱜᱟᱢ) ᱨᱮ ᱯᱟᱴᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱨᱮᱡᱩᱭᱮᱛ ᱟᱠᱟᱜᱼᱟ ᱾ ᱩᱱᱤᱫᱚ ᱑᱙᱕᱘ ᱥᱟᱞ ᱨᱮ ᱞᱟᱠᱪᱟᱨ ᱥᱟᱬᱮᱥ ᱨᱮ ᱢᱟᱪᱮᱛ ᱰᱤᱜᱽᱨᱤ ᱦᱟᱛᱟᱣ ᱠᱮᱜᱼᱟ ᱾ ᱚᱱᱟ ᱛᱟᱭᱚᱢ, ᱩᱱᱤᱫᱚ ᱑᱙᱖᱒ ᱥᱟᱞ ᱫᱷᱟᱹᱨᱤᱡ ᱯᱟᱴᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱱᱚᱣᱟ ᱥᱟᱛᱟᱢᱮ ᱯᱟᱲᱦᱟᱣ ᱟᱠᱟᱜᱼᱟ ᱾
ᱥᱤᱵᱷᱤᱞ ᱥᱮᱵᱟ ᱠᱟᱹᱢᱤ
ᱥᱤᱱᱦᱟ ᱫᱚ ᱑᱙᱖᱐ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱥᱟᱥᱚᱱᱤᱭᱟᱹ ᱥᱮᱵᱟ ᱨᱮ ᱥᱮᱞᱮᱫ ᱮᱱᱟᱭ ᱟᱨ ᱟᱡᱟᱜ ᱥᱮᱵᱟ ᱠᱟᱹᱢᱤ ᱚᱠᱛᱚ ᱫᱚ ᱒᱔ ᱥᱮᱨᱢᱟ ᱠᱷᱚᱱ ᱰᱮᱦᱮᱨ ᱞᱟᱹᱠᱛᱤᱭᱟᱱ ᱯᱚᱫᱽ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱔ ᱥᱮᱨᱢᱟ ᱫᱷᱟᱹᱨᱤᱡ ᱡᱚᱜᱚ-ᱵᱤᱵᱷᱟᱜᱽ ᱢᱟᱡᱤᱥᱴᱨᱮᱴ ᱟᱨ ᱦᱚᱱᱚᱛ ᱢᱟᱡᱤᱥᱴᱨᱮᱴ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱜᱼᱟ ᱾ ᱩᱱᱤ ᱫᱚ ᱵᱟᱨ ᱥᱮᱨᱢᱟ ᱫᱷᱟᱹᱨᱤᱡ ᱵᱤᱦᱟᱨ ᱥᱚᱨᱠᱟᱨᱤᱡ ᱠᱟᱹᱣᱰᱤ ᱵᱤᱵᱷᱟᱜᱽ ᱨᱮ ᱟᱣᱛᱟ ᱥᱩᱛᱨᱮᱛ ᱟᱨ ᱡᱚᱜᱚ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟᱭ ᱚᱱᱟ ᱛᱟᱭᱚᱢ ᱥᱤᱧᱚᱛ ᱥᱚᱨᱠᱟᱨᱤᱡ ᱠᱟᱹᱣᱰᱤ ᱢᱚᱱᱛᱨᱤ ᱨᱮ ᱡᱚᱜᱚ ᱥᱩᱛᱨᱮᱛ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾
ᱡᱚᱱᱚᱛᱟ ᱫᱚᱞ
ᱥᱤᱱᱦᱟ ᱫᱚ ᱑᱙᱘᱔ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱥᱟᱥᱚᱱᱤᱭᱟᱹ ᱥᱮᱵᱟ ᱠᱷᱚᱱ ᱨᱤᱡᱮᱱ ᱠᱮᱜᱼᱟᱭ ᱟᱨ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱮᱠᱴᱤᱵᱽ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫ ᱮᱱᱟᱭ ᱾ ᱩᱱᱤ ᱫᱚ ᱑᱙᱘᱖ ᱥᱟᱞ ᱨᱮ ᱯᱟᱨᱴᱤ ᱨᱮᱱᱟᱜ ᱥᱤᱧᱚᱛ ᱡᱟᱠᱟᱛ ᱢᱟᱨᱟᱝ ᱥᱩᱛᱨᱮᱛᱮ ᱵᱟᱦᱟᱞ ᱮᱱᱟᱭ ᱟᱨ ᱑᱙᱘᱘ ᱥᱟᱞ ᱨᱮ ᱨᱟᱡᱽᱭᱚ ᱥᱚᱵᱷᱟ (ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱽ ᱨᱤᱱᱤᱡ ᱪᱮᱛᱟᱱ ᱚᱲᱟᱜ) ᱨᱤᱱᱤᱡ ᱥᱚᱦᱮᱫ ᱮ ᱵᱟᱪᱷᱱᱟᱣ ᱮᱱᱟᱭ ᱾
᱑᱙᱘᱙ ᱥᱟᱞ ᱨᱮ ᱛᱤᱱ ᱡᱷᱚᱜ ᱡᱚᱱᱚᱛᱚ ᱫᱚᱞ ᱛᱷᱟᱯᱚᱱ ᱮᱱᱟ ᱟᱫᱚ ᱩᱱᱤ ᱯᱟᱨᱴᱤ ᱨᱤᱱᱤᱡ ᱢᱟᱨᱟᱝ ᱥᱩᱛᱨᱮᱛᱮ ᱵᱟᱦᱟᱞ ᱮᱱᱟᱭ ᱾ ᱩᱱᱤᱫᱚ ᱪᱚᱸᱫᱽᱨᱚ ᱥᱮᱠᱷᱚᱨ ᱨᱤᱱᱤᱡ ᱢᱚᱱᱛᱨᱤ ᱢᱚᱱᱰᱚᱞ ᱨᱮ ᱑᱙᱙᱐ ᱥᱟᱞ ᱨᱮᱱᱟᱜ ᱱᱚᱵᱷᱮᱢᱵᱚᱨ ᱠᱷᱚᱱ ᱑᱙᱙᱑ ᱥᱟᱞ ᱨᱮᱱᱟᱜ ᱡᱩᱱ ᱪᱟᱸᱫᱚ ᱫᱷᱟᱹᱨᱤᱡ ᱠᱟᱹᱣᱰᱤ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟᱭ ᱾
ᱵᱤᱡᱮᱯᱤ
ᱩᱱᱤᱫᱚ ᱡᱩᱱ ᱑᱙᱙᱖ ᱥᱟᱞ ᱨᱮ ᱵᱤᱡᱮᱯᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱞᱮᱠᱪᱟᱪᱟᱨ ᱮ ᱵᱮᱱᱟᱣ ᱮᱱᱟᱭ ᱾ ᱩᱱᱤᱫᱚ ᱑᱙᱙᱘, ᱑᱙᱙᱙ ᱟᱨ ᱓᱐᱐᱙ ᱥᱟᱞ ᱨᱮ ᱦᱟᱡᱟᱨᱤᱵᱟᱜᱽ ᱠᱷᱚᱱ ᱵᱤᱡᱮᱯᱤ ᱥᱚᱦᱮᱫ ᱞᱮᱠᱟᱛᱮ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟᱭ ᱾ ᱑᱙᱙᱘ ᱥᱟᱞ ᱨᱮᱱᱟᱜ ᱢᱟᱨᱪ ᱨᱮ ᱩᱱᱤᱫᱚ ᱠᱟᱹᱣᱰᱤ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱦᱟᱞ ᱮᱱᱟᱭ ᱾
ᱠᱟᱹᱣᱰᱤ ᱢᱚᱱᱛᱨᱤ
ᱥᱤᱱᱦᱟ ᱫᱚ ᱑ ᱡᱩᱞᱟᱭ ᱒᱐᱐᱒ ᱥᱟᱞ ᱫᱷᱟᱹᱨᱤᱡ ᱠᱟᱹᱣᱰᱤ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ, ᱛᱤᱥ ᱩᱱᱤᱫᱚ ᱵᱤᱞᱟᱹᱛ ᱢᱚᱱᱛᱨᱤ ᱡᱚᱭᱚᱸᱛ ᱥᱤᱱᱦᱟ ᱥᱟᱞᱟᱜ ᱠᱟᱹᱢᱤ ᱵᱚᱫᱚᱞ ᱮᱫᱟ ᱾
ᱟᱨᱚᱵᱤᱠ ᱯᱟᱹᱨᱥᱤ
ᱟᱨᱚᱵᱤᱠ ᱯᱟᱹᱨᱥᱤ ᱫᱚ ᱥᱟᱢᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱒᱕᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱜ-ᱟ ᱾ ᱟᱭᱢᱟ ᱦᱚᱲ ᱜᱮ ᱠᱚ ᱵᱩᱡᱷᱟᱹᱣ ᱫᱟᱲᱮᱭᱟᱜ-ᱟ, ᱢᱮᱱᱠᱷᱟᱱ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱫᱚ ᱵᱟᱠᱚ ᱵᱮᱵᱷᱟᱨᱮᱜ-ᱟ ᱾ ᱱᱚᱣᱟ ᱫᱚ ᱟᱨᱚᱵᱤᱠ ᱪᱤᱠᱤ ᱛᱮᱜᱮ ᱠᱚ ᱚᱞᱟ ᱾ ᱟᱭᱢᱟ ᱦᱚᱲ ᱠᱚ ᱵᱮᱵᱷᱟᱨᱮᱫ ᱠᱷᱟᱹᱛᱤᱨ UN ᱨᱮᱱᱟᱜ ᱛᱩᱨᱩᱭ ᱟᱱᱟᱜ ᱯᱟᱹᱨᱥᱤ ᱞᱮᱠᱟᱛᱮ ᱴᱷᱟᱶ ᱮ ᱟᱢᱮᱴ ᱟᱠᱟᱫᱟ, ᱤᱝᱞᱤᱥ, ᱥᱯᱮᱱᱤᱥ, ᱯᱷᱨᱮᱸᱪ, ᱨᱩᱥᱤᱭᱟᱱ ᱟᱨ ᱪᱟᱭᱱᱤᱡᱽ ᱥᱟᱶᱛᱮ ᱾
ᱫᱤᱥᱚᱢ
ᱟᱨᱚᱵᱤᱠ ᱫᱚ ᱟᱭᱢᱟ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾ ᱡᱮ ᱞᱮᱠᱟ :-
ᱪᱤᱠᱤ
ᱟᱨᱚᱵᱤᱠ ᱯᱟᱹᱨᱥᱤ ᱫᱚ ᱟᱨᱚᱵᱤ ᱪᱤᱠᱤ ᱛᱮᱜᱮ ᱚᱞᱚᱜ ᱨᱟᱱᱟ ᱾ ᱱᱚᱣᱟ ᱫᱚ ᱡᱚᱡᱚᱢ ᱠᱷᱚᱱ ᱞᱮᱸᱜᱟ ᱥᱮᱫ ᱠᱚ ᱚᱞ ᱟᱹᱜᱩᱭᱟ ᱾ ᱱᱩᱠᱩᱣᱟᱜ ᱟᱹᱲᱟᱹ ᱠᱚ ᱫᱚ ᱩᱨᱫᱩ ᱟᱹᱲᱟᱹ ᱠᱷᱚᱱ ᱟᱹᱰᱤ ᱵᱷᱮᱜᱟᱨ ᱜᱮᱭᱟ ᱾
ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱺᱨᱰᱤ
ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱺᱨᱰᱤ (ᱜᱚᱲᱚᱢ ᱧᱩᱛᱩᱢ ᱫᱚ ᱯᱤᱛᱷᱚ ᱢᱟᱺᱨᱰᱤ) ᱫᱚ ᱥᱟᱱᱛᱟᱲᱤ ᱥᱟᱶᱦᱮᱫ ᱥᱮᱨᱢᱟ ᱨᱮᱱ ᱢᱤᱫᱴᱟᱝ ᱧᱩᱛᱩᱢᱟᱱ ᱚᱱᱚᱬᱦᱤᱭᱟᱹ ᱟᱨ ᱜᱟᱛᱷᱟᱱᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱟᱭᱨᱚᱝᱯᱩᱨ ᱡᱟᱯᱟᱜ ᱠᱷᱚᱱᱛᱚ ᱯᱤᱲ ᱨᱮᱱᱟᱜ ᱮᱠᱰᱟᱲ ᱟᱹᱛᱩ ᱨᱮ ᱢᱟ. ᱑᱕/᱐᱗/᱑᱙᱒᱓ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱵᱟᱵᱟ ᱧᱩᱛᱩᱢ ᱫᱚ ᱥᱚᱞᱮ ᱢᱟᱺᱨᱰᱤ ᱟᱭᱳ ᱫᱚ ᱡᱟᱹᱣᱱᱟᱹ ᱢᱟᱺᱨᱰᱤ ᱾ ᱮᱨᱟ ᱧᱩᱛᱩᱢ ᱫᱩᱞᱤ ᱢᱟᱺᱨᱰᱤ ᱾ ᱯᱩᱱᱭᱟᱺ ᱜᱤᱫᱽᱨᱟᱹ, ᱢᱟᱨᱟᱝ ᱢᱟᱹᱭ ᱡᱟᱣᱱᱟᱹ ᱱᱤᱛᱭᱟᱱᱚᱱᱫᱚ, ᱵᱮᱬᱩᱫᱷᱚᱨ ᱟᱨ ᱦᱚᱯᱚᱱ ᱢᱟᱹᱭ ᱾
ᱚᱞᱚᱜ ᱠᱟᱛᱷᱟ
ᱟᱡ ᱵᱟᱵᱟ ᱦᱟᱜ ᱥᱚᱱᱚᱛ ᱩᱭᱦᱟᱹᱨ ᱛᱟᱦᱮᱸ ᱠᱟᱱᱟ ᱜᱤᱫᱽᱨᱟᱹ ᱛᱤᱧ ᱢᱮᱫ ᱢᱟᱨᱥᱟᱞ ᱦᱚᱨ ᱰᱟᱦᱟᱨᱤᱧ ᱩᱫᱩᱜ ᱟᱭ ᱠᱷᱟᱱ ᱡᱟᱦᱟᱸ ᱛᱤᱥ ᱱᱚᱣᱟ ᱡᱟᱹᱛᱤ ᱨᱮᱱᱟᱝ, ᱱᱚᱣᱟ ᱥᱟᱶᱛᱟ ᱨᱮᱱᱟᱝ, ᱱᱚᱣᱟ ᱞᱟᱠᱪᱟᱨ ᱨᱮᱱᱟᱝ ᱩᱱᱩᱢ ᱟᱫᱚᱜ ᱠᱟᱱ ᱥᱚᱱᱮᱨ ᱫᱷᱚᱱ ᱠᱚ ᱚᱣᱟᱨ ᱞᱟᱹᱜᱤᱫ ᱛᱮ ᱫᱤᱥᱚᱢ ᱦᱚᱲ ᱠᱚ ᱦᱚᱨᱼᱮ ᱩᱫᱩᱜ ᱟᱠᱚᱣᱟ ᱾ ᱚᱱᱟ ᱩᱭᱦᱟᱹᱨ ᱛᱮ ᱟᱹᱛᱩ ᱥᱩᱨ ᱨᱮ ᱢᱮᱱᱟᱜ ᱵᱷᱚᱨᱵᱮᱰᱟ ᱟᱹᱛᱩ ᱨᱮ ᱢᱮᱱᱟᱜ ᱭᱩ. ᱯᱤ. ᱥᱠᱩᱞ ᱨᱮ ᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱾ ᱚᱰᱮ ᱠᱷᱚᱱ ᱜᱮ ᱩᱱᱤᱭᱟᱜ ᱚᱞᱚᱜ ᱡᱤᱭᱚᱱ ᱫᱚ ᱮᱦᱚᱵ ᱞᱮᱱᱟ ᱾
ᱚᱞᱚᱜ ᱫᱚ ᱑᱙᱓᱔-᱓᱖ ᱨᱮ ᱮᱢ.ᱤ.ᱥᱠᱩᱞ ᱥᱟᱹᱛ ᱵᱚᱰᱟᱢ ᱛᱟᱹᱲᱤᱭᱟᱹ ᱵᱤᱨᱫᱟᱹᱜᱟᱲ ᱠᱷᱚᱱ ᱾ ᱤᱱᱟᱹ ᱚᱠᱛᱚ ᱫᱚ ᱵᱚᱰᱟᱢᱛᱟᱲᱭᱟᱹ ᱨᱮ ᱜᱩᱨᱩ ᱜᱚᱝᱠᱮ ᱯᱚᱸᱰᱤᱛ ᱨᱟᱹᱜᱷᱩᱱᱟᱛ ᱢᱩᱨᱢᱩ ᱛᱟᱹᱠᱤᱱ ᱢᱟᱪᱮᱛ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱑᱙᱔᱒ ᱥᱟᱞᱮ ᱨᱮ ᱵᱟᱹᱨᱯᱟᱫᱟ ᱮᱢ. ᱠᱮ. ᱥᱤ. ᱩᱥᱩᱞ ᱵᱤᱨᱫᱟᱹᱜᱟᱲ (ᱦᱟᱭᱤᱥᱠᱩᱞ) ᱠᱷᱚᱱ ᱢᱮᱴᱨᱤᱠ ᱮ ᱥᱟᱹᱛ ᱠᱮᱜᱼᱟ ᱾ ᱚᱱᱟ ᱛᱟᱭᱚᱢ ᱵᱟᱹᱞᱤᱥᱚᱨ ᱛᱩᱲᱤᱜᱹᱰᱤᱭᱟᱹ ᱵᱮᱥᱤᱠ ᱴᱨᱮᱱᱤᱝ ᱥᱠᱩᱞ ᱠᱷᱤᱱ ᱥᱤ.ᱴᱤ. ᱥᱟᱹᱛ ᱾
ᱪᱟᱹᱠᱨᱤ
ᱟᱨᱦᱚᱸ ᱤᱱᱟᱹ ᱛᱟᱭᱚᱢ ᱛᱟᱭᱚᱢ ᱛᱮᱜᱮ ᱵᱟᱞᱤᱥᱚᱨ ᱨᱮ ᱠᱟᱹᱢᱤ ᱟᱹᱢᱟᱹᱞᱤᱭᱟᱹ ᱞᱮᱠᱟ ᱛᱮ ᱠᱤᱱ ᱪᱟᱹᱠᱨᱤ ᱞᱮᱫᱼᱟ ᱾ ᱥᱟᱱᱛᱟᱲ ᱠᱚᱣᱟᱜ ᱚᱞᱚᱜ ᱱᱟᱦᱮᱫ ᱧᱮᱞ ᱠᱟᱛᱮ ᱠᱚᱱᱴᱨᱟᱠᱴᱚᱨ ᱠᱚ ᱥᱟᱞᱟ ᱟᱰᱤ ᱛᱚᱠᱨᱟᱲ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱪᱮᱫᱟᱜ ᱥᱮ ᱟᱵᱚ ᱨᱮᱸᱜᱮᱡ ᱥᱟᱱᱛᱟᱲ ᱠᱚ ᱟᱹᱰᱤ ᱠᱚᱢ ᱠᱩᱲᱟᱹᱭ ᱛᱮ ᱠᱚ ᱠᱟᱹᱢᱤ ᱦᱚᱪᱚᱭᱮᱫ ᱠᱚ ᱛᱟᱦᱮᱸᱫ ᱾ ᱱᱚᱝᱠᱟᱱ ᱛᱚᱠᱠᱟᱲ ᱟᱨ ᱮᱨᱟᱲ ᱧᱮᱞᱮᱱ ᱠᱷᱟᱱ ᱢᱤᱫ ᱡᱚᱱᱚᱛᱟ ᱫᱚᱲ ᱮᱢ.ᱯᱤ.ᱪᱚᱱᱫᱽᱨᱚ ᱢᱚᱦᱚᱱ ᱥᱤᱝ ᱯᱚᱧᱪᱟᱱᱚᱱ ᱢᱟᱹᱨᱰᱤ ᱵᱟᱵᱟ ᱴᱷᱮᱱᱮ ᱞᱟᱹᱭ ᱠᱮᱫ-ᱟ, ᱪᱟᱹᱠᱨᱤ ᱵᱟᱹᱜᱤ ᱢᱟᱭ ᱵᱟᱝᱠᱷᱟᱱ ᱵᱩᱜᱤ ᱵᱟᱝ ᱦᱩᱭᱩᱜ-ᱟ , ᱫᱟᱞ ᱛᱚᱞ ᱪᱚ ᱟᱨ ᱪᱮᱫ ᱪᱚ ᱦᱩᱭᱩᱜ-ᱟ ᱾ ᱚᱱᱟᱛᱮ ᱪᱟᱹᱠᱨᱤ ᱵᱟᱹᱜᱤ ᱞᱮᱫᱼᱟ ᱾
ᱪᱟᱹᱠᱨᱤ ᱵᱟᱹᱜᱤ ᱛᱟᱭᱚᱢ
ᱵᱟᱫᱟᱢ ᱯᱟᱦᱟᱰ ᱮᱢ.ᱤ.ᱥᱠᱩᱞ ᱛᱟᱭᱚᱢ ᱡᱳᱰᱟ ᱮᱢ.ᱤ ᱥᱠᱩᱞ ᱨᱮ ᱢᱟᱪᱮᱛ ᱴᱤᱥᱠᱳ ᱴᱟᱴᱟ ᱥᱴᱤᱞ ᱠᱳᱢᱯᱟᱱᱤ ᱯᱟᱦᱴᱟ ᱠᱷᱚᱱ ᱪᱟᱞᱟᱜ ᱠᱟᱱ ᱵᱤᱨᱫᱟᱹᱜᱟᱲ ᱾ᱢᱩᱪᱟᱹᱫ ᱨᱮ ᱜᱟᱺᱵᱷᱟᱹᱨᱤᱭᱟᱹᱨᱮ ᱢᱟᱪᱮᱛ ᱞᱮᱠᱟ ᱛᱮ ᱠᱤᱱ ᱠᱟᱹᱢᱤ ᱠᱮᱫ-ᱟ ᱾
ᱚᱞ ᱯᱚᱛᱚᱵ ᱠᱚ
ᱩᱱᱠᱤᱱ ᱫᱚ ᱥᱮᱨᱮᱧ ᱨᱩᱥᱤᱠᱟᱦᱚᱸᱠᱤᱱ ᱛᱟᱦᱮᱸ ᱠᱟᱱᱟ ᱾ ᱠᱷᱮᱨᱣᱟᱲ ᱦᱚᱯᱚᱱ ᱥᱟᱱᱛᱟᱲ ᱠᱚᱣᱟᱜ ᱾ ᱨᱮᱸᱜᱮᱡ ᱢᱩᱨᱩᱠ ᱦᱟᱞᱟᱠ ᱧᱮᱞ ᱠᱟᱛᱮ ᱢᱤᱫ ᱥᱮᱨᱮᱧ ᱯᱚᱛᱚᱵ ᱠᱤᱱ ᱚᱞ ᱞᱮᱫ-ᱟ ᱾ ᱫᱤᱥᱚᱢ ᱫᱤᱥᱚᱢ ᱫᱟᱬᱟ ᱠᱟᱛᱮ ᱚᱱᱟᱠᱤᱱ ᱥᱮᱨᱮᱧ ᱟᱹᱪᱩᱨ ᱞᱮᱫ-ᱟ ᱾ ᱚᱱᱟ ᱥᱮᱨᱮᱧ ᱯᱚᱛᱚᱦ ᱨᱮᱱᱟᱜ ᱧᱩᱛᱩᱢ ᱫᱚ ᱱᱟᱞᱦᱟ ᱛᱩᱢᱟᱹᱞ ᱾ ᱚᱱᱠᱟ ᱜᱮ ᱟᱹᱠᱤᱱᱟᱜ ᱚᱞᱟᱜ ᱮᱴᱟᱜ ᱯᱚᱛᱚᱵ ᱠᱚ ᱫᱚ, ᱫᱷᱚᱨᱚᱢ ᱰᱟᱠ , ᱥᱟᱢᱠᱟᱥᱟᱹᱴᱤ , ᱜᱟᱛᱮ ᱟᱲᱟᱝ , ᱦᱟᱭᱨᱮ ᱥᱟᱱᱛᱟᱲ ᱡᱟᱹᱛᱤ ,ᱨᱟᱜ ᱟᱸᱫᱚᱲ , ᱫᱷᱚᱨᱚᱢ ᱟᱲᱟᱝ , ᱥᱮᱨᱮᱧ ᱤᱛᱟᱹ ᱮᱢᱟᱱ ᱠᱚ ᱾
ᱫᱷᱚᱨᱚᱢ ᱫᱟᱲᱮ
ᱢᱤᱫ ᱫᱷᱟᱣ ᱵᱤᱡᱟᱹᱛᱟᱲᱟ ᱦᱟᱴ ᱠᱤᱱ ᱦᱮᱡ-ᱟ ᱾ ᱫᱟᱨᱮ ᱵᱩᱴᱟᱹᱨᱮ ᱰᱩᱞᱩᱝ ᱴᱮᱸᱰᱟᱨ ᱠᱟᱛᱮ ᱦᱟᱴᱠᱤᱱ ᱵᱚᱞᱚᱭᱮᱱᱟ ᱾ ᱵᱟᱹᱲᱤᱡ ᱦᱚᱲ ᱟᱠᱤᱱ ᱠᱚ ᱟᱸᱫᱟᱜ ᱠᱤᱱ ᱞᱟᱹᱜᱤᱫ, ᱰᱩᱞᱩᱝ ᱠᱚ ᱟᱹᱛᱠᱤᱨ ᱛᱟᱹᱠᱤᱱᱟ ᱢᱮᱱᱛᱮ , ᱵᱟᱠᱚ ᱛᱩᱞ ᱫᱟᱲᱮᱭᱟᱫ-ᱟ ᱾ ᱑᱙᱖᱒ ᱤᱸᱜᱽᱨᱟᱡᱤ ᱢᱮᱸ ᱪᱟᱸᱫᱚ ᱨᱮ ᱵᱤᱡᱟᱹᱛᱟᱲᱟ ᱩᱞ ᱵᱟᱜᱟᱱ ᱨᱮ ᱥᱟᱱᱛᱟᱲ ᱢᱤᱫᱩᱱ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱹᱨᱰᱤ ᱛᱟᱹᱠᱤᱱ ᱫᱚ ᱥᱮᱛᱟᱜ ᱗ ᱴᱟᱲᱟᱝ ᱠᱷᱚᱱ ᱟᱹᱭᱩᱵ ᱘ ᱴᱟᱲᱟᱝ ᱫᱷᱟᱹᱨᱤᱡ ᱢᱤᱫ ᱡᱟᱸᱜᱟ ᱛᱮ ᱜᱤᱸᱜᱩ ᱠᱟᱛᱮ ᱠᱤᱱ ᱛᱟᱦᱮᱸ ᱞᱮᱱᱟ ᱾ ᱱᱚᱶᱟ ᱫᱚ ᱫᱷᱚᱨᱚᱢ ᱫᱟᱲᱮ ᱵᱮᱜᱚᱨ ᱚᱦᱚᱣᱟᱱ ᱜᱮᱭᱟ ᱾
ᱠᱚᱭᱮᱞ ᱧᱩᱛᱩᱢ
ᱯᱚᱧᱪᱟᱱᱚᱱ ᱢᱟᱹᱨᱰᱤ ᱛᱟᱹᱠᱤᱱ ᱫᱚ ᱞᱟᱜᱽᱬᱮ ᱫᱚᱝ ᱰᱟᱦᱟᱨ ᱮᱢᱟᱱ ᱨᱟᱦᱟ ᱛᱮ ᱠᱤᱱ ᱥᱮᱨᱮᱧ ᱛᱮ ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱹᱨᱰᱤ ᱢᱮᱱᱛᱮ ᱠᱚ ᱧᱩᱛᱩᱢ ᱠᱮᱫ ᱠᱤᱱᱟ ᱾
ᱛᱩᱢᱟᱹᱞ
ᱡᱟᱱᱟᱢ ᱢᱟᱦᱟ ᱢᱟᱱᱟᱣ ᱣᱮᱵᱽᱱᱟᱨ ᱢᱤᱫᱩᱱ ᱜᱟᱞᱚᱪ ᱾ ᱫᱤᱱᱟᱹᱢ ᱰᱚᱜᱚᱨ ᱥᱟᱠᱟᱢ ᱾ ᱡᱚᱴᱟᱣ ᱠᱚ ᱠᱩᱞᱤ ᱠᱟᱛᱮ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱤᱱᱰᱤᱠ ᱣᱤᱠᱤ ᱤᱢᱯᱨᱩᱵᱷ-ᱟ-ᱛᱷᱚᱱ ᱒᱐᱒᱒
ᱵᱷᱟᱜᱚᱞᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱵᱷᱟᱜᱚᱞᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: BGP) ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱵᱷᱟᱜᱚᱞᱯᱩᱨ ᱥᱚᱦᱚᱨ ᱨᱮᱱᱟᱜ ᱥᱮᱵᱟ ᱦᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱱᱟᱜᱟᱢ
ᱵᱷᱟᱜᱚᱞᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱥᱟᱞᱟᱜ ᱨᱮᱞᱣᱮ ᱱᱮᱴᱣᱟᱨᱠ ᱦᱚᱛᱮᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱟᱹᱰᱤ ᱜᱟᱱ ᱴᱨᱮᱱ ᱥᱟᱞᱟᱜ ᱵᱷᱟᱜᱚᱞᱯᱩᱨ ᱨᱮ ᱥᱮᱵᱟᱭᱟ ᱾ ᱱᱚᱣᱟ ᱫᱚ ᱵᱤᱦᱟᱨ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱵᱤᱡᱤ ᱞᱟᱭᱤᱱ ᱠᱟᱱᱟ ᱾ ᱱᱚᱣᱟ ᱞᱟᱭᱤᱱ ᱛᱮ ᱑᱐᱐ ᱡᱚᱲᱟ ᱮᱠᱥᱯᱨᱮᱥ ᱟᱨ ᱔᱔ ᱡᱚᱲᱟ ᱯᱟᱥᱮᱱᱡᱚᱨ ᱴᱨᱮᱱ ᱥᱮᱱᱚᱜᱼᱟ ᱾ ᱵᱷᱟᱜᱚᱞᱯᱩᱨ ᱡᱚᱸᱠᱥᱚᱱ ᱫᱚ ᱮ᱑ ᱜᱨᱮᱰ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱱᱚᱣᱟ ᱫᱚ ᱢᱟᱞᱫᱟ ᱨᱮᱞᱣᱮ ᱠᱷᱚᱸᱰ ᱨᱮ ᱟᱹᱰᱤ ᱰᱮᱦᱮᱨ ᱨᱟᱡᱽᱥᱣᱟ ᱥᱤᱨᱡᱟᱹᱣᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱦᱟᱵᱽᱲᱟ ᱟᱨ ᱥᱤᱭᱟᱞᱫᱟᱜ ᱛᱟᱭᱚᱢ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱛᱮᱥᱟᱨ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱵᱷᱟᱜᱚᱞᱯᱩᱨ ᱫᱚ ᱫᱤᱞᱞᱤ, ᱢᱩᱢᱵᱟᱭ, ᱦᱟᱵᱽᱲᱟ, ᱵᱮᱸᱜᱽᱞᱳᱨ, ᱟᱡᱽᱢᱮᱨ, ᱠᱟᱱᱯᱩᱨ ᱛᱟᱞᱢᱟ, ᱯᱟᱴᱱᱟ, ᱠᱟᱴᱤᱦᱟᱨ, ᱜᱩᱣᱟᱦᱟᱴᱤ, ᱥᱩᱨᱚᱛ, ᱡᱟᱹᱢᱢᱩ ᱛᱚᱵᱤ, ᱢᱩᱝᱜᱮᱨ, ᱜᱟᱭᱟ ᱟᱨ ᱮᱴᱟᱜ ᱥᱚᱦᱚᱨ ᱥᱟᱞᱟᱜ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱤᱝᱞᱮᱱᱰ ᱨᱮ ᱯᱩᱭᱞᱩ ᱫᱷᱟᱹᱣ ᱥᱮᱱᱚᱜ ᱨᱮᱱᱟᱜ ᱓᱐ ᱥᱮᱨᱢᱟ ᱵᱷᱤᱛᱤᱨ ᱨᱮ ᱥᱤᱧᱚᱛ ᱨᱮ ᱨᱮᱞ ᱦᱮᱡ ᱥᱮᱱ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱢᱟᱞᱫᱟ ᱨᱮᱞᱣᱮ ᱠᱷᱚᱸᱰ
ᱵᱷᱤᱢ ᱥᱮᱱ ᱥᱚᱪᱚᱨ
ᱢᱟᱱᱚᱛᱟᱱ ᱵᱷᱤᱢ ᱥᱮᱱ ᱥᱚᱪᱪᱚᱨ ᱫᱚ ᱢᱤᱫ ᱯᱷᱩᱨᱜᱟᱹᱞ ᱥᱮᱱᱟᱱᱤ ᱟᱨ ᱥᱤᱧᱚᱛ ᱨᱤᱱᱤᱡ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱑ ᱰᱤᱥᱮᱢᱵᱚᱨ, ᱑᱘᱙᱔ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱤᱹ ᱮ. ᱟᱨ ᱮᱞ. ᱮᱞ. ᱵᱤ. ᱞᱟᱦᱚᱨ ᱠᱷᱚᱱ ᱰᱤᱜᱽᱨᱤᱭ ᱦᱟᱛᱟᱣ ᱞᱮᱫ-ᱟ ᱟᱨ ᱜᱩᱡᱽᱨᱟᱸᱣᱟᱞᱟ ᱨᱮ ᱩᱠᱤᱞ ᱞᱮᱠᱟᱛᱮ ᱠᱟᱹᱢᱤᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
ᱢᱟᱱᱚᱛᱟᱱ ᱵᱷᱤᱢ ᱥᱮᱱ ᱥᱚᱪᱚᱨ ᱫᱚ ᱑᱙᱒᱑ ᱨᱮ ᱯᱚᱧᱡᱟᱵᱽ ᱯᱨᱚᱫᱮᱥ ᱠᱚᱸᱜᱽᱨᱮᱥ ᱠᱚᱢᱤᱴᱤ ᱨᱤᱱᱤᱡ ᱥᱩᱛᱨᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱞᱟᱦᱳᱨ ᱨᱮ ᱡᱟᱹᱛᱤᱭᱟᱹᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱨᱮᱡᱤᱥᱴᱨᱟᱨ ᱟᱜ ᱛᱷᱟᱱᱚᱛ ᱥᱟᱸᱵᱽᱲᱟᱣ ᱮᱫ ᱛᱟᱦᱮᱸᱫ ᱾ ᱟᱨ ᱛᱟᱭᱚᱢ ᱛᱮ ᱩᱱᱤ ᱫᱚ ᱑᱙᱒᱔ ᱠᱷᱚᱱ ᱑᱙᱓᱓ ᱫᱷᱟᱹᱵᱤᱡ ᱜᱩᱡᱽᱨᱟᱸᱵᱟᱞᱟ ᱨᱮᱱᱟᱜ ᱢᱩᱱᱤᱥᱤᱯᱟᱞ ᱠᱚᱢᱤᱥᱚᱱᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱜᱟᱱᱫᱷᱤᱡᱤ ᱟᱜ ᱥᱤᱵᱤᱞ ᱰᱤᱥᱚᱵᱮᱸᱰᱤᱭᱮᱸᱴ ᱦᱩᱞᱥᱟᱹᱭ ᱠᱷᱚᱱ ᱢᱩᱦᱤᱛ ᱠᱟᱛᱮ ᱢᱟᱱᱚᱛᱟᱱ ᱵᱷᱤᱢ ᱥᱮᱱ ᱥᱚᱪᱚᱨ ᱫᱚ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱱ ᱾ ᱩᱱᱤ ᱫᱚ ᱑᱙᱓᱐-᱓᱑ ᱫᱷᱟᱹᱨᱤᱡ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱞᱮᱱ ᱠᱷᱟᱹᱛᱤᱨ ᱡᱤᱦᱚᱞ ᱨᱮ ᱦᱚᱸᱠᱚ ᱥᱟᱸᱵᱟᱣ ᱞᱮᱫᱮ ᱛᱟᱦᱮᱸᱫ ᱾ ᱞᱟᱦᱳᱨ ᱮ ᱥᱮᱱ ᱮᱱ ᱛᱟᱭᱚᱢ ᱩᱱᱤ ᱫᱚ ᱥᱚᱱᱞᱟᱭᱤᱴ ᱤᱸᱥᱩᱨᱮᱸᱥ ᱠᱚᱢᱯᱟᱱᱤᱭ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾
ᱩᱱᱤ ᱫᱚ ᱑᱙᱓᱗ ᱨᱮ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱔᱐ ᱨᱮ ᱥᱤᱵᱤᱞ ᱰᱤᱥᱳᱵᱮᱰᱤᱭᱮᱸᱴ ᱢᱳᱢᱮᱴ ᱦᱩᱞᱥᱟᱹᱭ ᱨᱮ ᱥᱮᱞᱮᱫ ᱞᱮᱱ ᱠᱷᱟᱹᱛᱤᱨ ᱟᱨ ᱦᱚᱸ ᱡᱤᱦᱚᱞ ᱨᱮᱠᱚ ᱥᱟᱸᱵᱟᱣ ᱞᱮᱫᱮ ᱛᱟᱦᱮᱸᱫ ᱾ ᱑᱙᱔᱕ ᱨᱮ ᱫᱤᱥᱣᱟᱹ ᱵᱟᱪᱷᱚᱱ ᱨᱮ ᱩᱱᱤ ᱫᱚ ᱞᱟᱦᱳᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱯᱚᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱑᱙᱔᱗ ᱨᱮ ᱩᱱᱤ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱯᱩᱪᱷᱤᱢ ᱯᱚᱧᱡᱟᱵᱽ ᱠᱷᱚᱱ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾
ᱯᱷᱩᱨᱜᱟᱹᱞ ᱛᱟᱭᱚᱢ, ᱢᱟᱱᱚᱛᱟᱱ ᱵᱷᱤᱢ ᱥᱮᱱ ᱥᱚᱪᱚᱨ ᱫᱚ ᱑᱙᱔᱙ ᱨᱮ ᱯᱚᱧᱡᱟᱵᱽ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱱ ᱾ ᱑᱙᱕᱒ ᱨᱮ ᱫᱩᱥᱣᱟᱹ ᱵᱟᱪᱷᱚᱱ ᱨᱮ ᱩᱱᱤ ᱫᱚ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱞᱩᱫᱷᱤᱭᱟᱱᱟ ᱵᱟᱡᱟᱨ ᱵᱟᱫᱷᱱᱟᱣ ᱴᱚᱴᱷᱟ ᱠᱷᱚᱱ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱑᱙᱕᱒-᱕᱖ ᱠᱷᱚᱱ ᱩᱱᱤ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱫᱚᱦᱲᱟᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱥᱮᱯᱴᱮᱢᱵᱚᱨ ᱑᱙᱕᱖ ᱠᱷᱚᱱ ᱡᱩᱞᱟᱭ ᱑᱙᱕᱗ ᱫᱷᱟᱹᱨᱤᱡ ᱟᱡ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱡᱚᱯᱟᱞ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱖᱔-᱖᱖ ᱨᱮᱱᱟᱜ ᱚᱠᱛᱚ ᱨᱮ ᱟᱡ ᱫᱚ ᱥᱤᱞᱳᱱ ᱨᱮ ᱥᱤᱧᱚᱛ ᱨᱤᱱᱤᱡ ᱦᱟᱭ ᱠᱳᱢᱤᱥᱚᱱᱚᱨ ᱞᱮᱠᱟᱛᱮ ᱟᱺᱜᱤᱵᱷᱟᱨ ᱪᱟᱞ ᱟᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱜᱩᱨᱩ ᱱᱟᱱᱚᱠ ᱯᱷᱟᱶᱩᱱᱰᱮᱥᱚᱱ, ᱯᱚᱧᱡᱟᱵᱽ ᱨᱤᱱᱤᱡ ᱯᱟᱨᱥᱮᱛ ᱟᱨ ᱠᱷᱟᱫᱤ ᱵᱷᱤᱞᱮᱡᱽ ᱤᱱᱰᱚᱥᱴᱨᱤᱡᱽ ᱮᱥᱚᱥᱤᱭᱮᱥᱚᱱ ᱨᱤᱱᱤᱡ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱢᱟᱦᱟᱱ ᱨᱟᱡᱽᱟᱹᱨᱤᱭᱟᱹ ᱟᱜ ᱫᱚ ᱑᱘ ᱡᱟᱱᱩᱣᱟᱨᱤ ᱑᱙᱗᱘ ᱨᱮ ᱡᱤᱣᱤᱵᱟᱹᱛᱤ ᱤᱬᱤᱡ ᱞᱮᱱ ᱛᱟᱦᱮᱸᱱ ᱾
ᱯᱩᱛᱠᱟᱨ ᱦᱮᱢᱵᱽᱨᱚᱢ
ᱯᱩᱛᱠᱟᱨ ᱦᱮᱢᱵᱽᱨᱚᱢ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱤᱫ ᱨᱟᱡᱽᱟᱹᱨᱤᱭᱟᱹ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱨᱟᱹᱥᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱐᱕ ᱠᱷᱚᱱ ᱒᱐᱐᱙ ᱫᱷᱟᱹᱵᱤᱡ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱪᱟᱸᱭᱵᱟᱥᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱨᱟᱹᱥᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ
ᱦᱟᱢᱯᱤ
ᱧᱩᱢ
ᱦᱟᱢᱯᱤ ᱧᱩᱛᱩᱢ ᱫᱚ ᱠᱚᱱᱱᱚᱰᱚ ᱟᱲᱟ ᱦᱟᱢᱯᱮ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱚᱶᱟ ᱫᱚ ᱢᱟᱨᱮ ᱧᱩᱛᱩᱢ ᱯᱟᱢᱯᱟ ᱠᱷᱚᱱ ᱥᱤᱨᱤᱡᱽ ᱠᱟᱛᱮ ᱦᱟᱢᱯᱮ ᱟᱠᱟᱱᱟ, ᱡᱟᱦᱟᱸ ᱫᱚ ᱛᱩᱝᱜᱚᱵᱷᱚᱰᱽᱨᱟ ᱜᱟᱰᱟ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱱᱫᱤᱨ
ᱱᱚᱱᱫᱤᱛᱟ ᱵᱚᱥᱩ
'''ᱱᱚᱱᱫᱤᱛᱟ ᱵᱤ. ᱵᱚᱥᱩ''' ᱫᱚ ᱢᱤᱫ ᱥᱟᱬᱮᱥᱤᱭᱟᱹ ᱟᱨ ᱣᱟᱴᱟᱨᱞᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱢᱤᱫ ᱯᱨᱚᱯᱷᱮᱥᱟᱨ ᱠᱟᱱᱟᱭ᱾ ᱚᱛᱼᱦᱟᱥᱟ ᱵᱮᱵᱷᱟᱨ ᱟᱨ ᱦᱚᱭᱼᱦᱤᱸᱥᱤᱫ ᱵᱚᱱᱚᱫᱚᱞ ᱛᱟᱞᱟ ᱛᱮ ᱫᱟᱜ ᱧᱟᱢᱚᱜ ᱟᱨ ᱢᱟᱱ ᱪᱮᱛᱟᱱ ᱟᱡᱟᱜ ᱠᱷᱚᱸᱫᱽᱨᱚᱱ ᱦᱚᱲ ᱠᱚᱣᱟᱜ ᱚᱨᱥᱚᱝ ᱮ ᱩᱫᱩᱜᱟ᱾ ᱵᱚᱥᱩ ᱫᱚ ᱯᱩᱥᱴᱤ ᱞᱮᱜᱮᱥᱤ ᱨᱮᱭᱟᱜ ᱚᱨᱥᱚᱝ ᱥᱮᱸᱫᱽᱨᱟ ᱧᱟᱢ ᱟᱨ ᱫᱟᱨᱦᱟ ᱟᱨ ᱫᱚᱨᱮᱭᱟ ᱟᱲᱮ ᱨᱮᱭᱟᱜ ᱫᱟᱜ ᱨᱮᱱᱟᱜ ᱢᱟᱱ ᱩᱛᱷᱱᱟᱹᱣ ᱞᱟᱹᱜᱤᱫ ᱥᱩᱡᱷᱟᱹᱣ ᱮ ᱮᱢ ᱟᱠᱟᱫ ᱥᱚᱞᱦᱮ ᱞᱟᱹᱜᱤᱫ ᱢᱟᱱᱚᱛ ᱠᱚ ᱮᱢ ᱟᱠᱟᱫᱮᱭᱟ᱾ ᱩᱱᱤ ᱫᱚ ᱨᱳᱵᱟᱨᱴ ᱤ. ᱦᱳᱨᱴᱳᱱ ᱢᱮᱰᱟᱞ ᱠᱚᱢᱤᱴᱤ ᱨᱮᱱ ᱥᱚᱦᱮᱫ ᱠᱟᱱᱟᱭ᱾
ᱡᱟᱢᱥᱮᱫᱽᱯᱩᱨ ᱯᱟᱪᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱡᱟᱢᱥᱮᱫᱽᱯᱩᱨ ᱯᱟᱪᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱡᱟᱢᱥᱮᱫᱽᱯᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱟᱹᱪᱤ ᱮ ᱵᱮᱱᱟᱣᱟ ᱾ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱵᱚᱱᱱᱟ ᱜᱩᱯᱛᱟ ᱫᱚ ᱱᱚᱣᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱱᱤᱛᱚᱜ ᱢᱮᱱᱟᱭᱟ ᱾
ᱢᱤᱫ ᱧᱮᱱᱮᱞ
ᱡᱟᱢᱥᱮᱫᱽᱯᱩᱨ ᱯᱟᱪᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱡᱟᱢᱥᱮᱫᱽᱯᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱵᱤᱫᱷᱟᱱᱥᱚᱵᱷᱟ ᱨᱤᱱ ᱥᱚᱦᱮᱫ ᱠᱚ
᱑᱙᱖᱗ ᱥᱟᱞ ᱢᱟᱬᱟᱝ ᱨᱮᱱᱟᱜ ᱵᱟᱪᱷᱱᱟᱣ ᱠᱚ ᱞᱟᱹᱜᱤᱫ ᱛᱮ, ᱫᱟᱭᱟᱠᱟᱛᱮ ᱡᱟᱢᱥᱮᱫᱽᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱧᱮᱞ ᱢᱮ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱡᱟᱢᱥᱮᱫᱽᱯᱩᱨ
ᱡᱷᱟᱵᱩᱣᱟ
ᱡᱷᱟᱵᱩᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱡᱷᱟᱵᱩᱣᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱟᱜᱟᱨᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱡᱷᱟᱵᱩᱣᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱚᱛᱱᱚᱜ
ᱡᱷᱟᱵᱩᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱑᱘ ᱢᱤᱴᱚᱨ (᱑᱐᱔᱓ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱐᱑ ᱥᱟᱞ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱵᱩᱣᱟ ᱨᱤᱱ ᱦᱚᱲ ᱮᱞ ᱓᱐,᱕᱗᱗ ᱦᱚᱲ ᱢᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱵᱩᱣᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱔᱔% ᱢᱮᱱᱟᱜᱼᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱕᱔% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱓᱔% ᱢᱮᱱᱟᱜᱼᱟ ᱾ ᱡᱷᱟᱵᱩᱣᱟ ᱨᱮ, ᱒᱐% ᱦᱚᱲ ᱮᱞ ᱫᱤ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
᱖᱕% ᱠᱷᱚᱱ ᱰᱮᱦᱮᱨ ᱦᱚᱲ ᱠᱚ ᱨᱮᱸᱜᱮᱡ ᱢᱮᱱᱟᱜ ᱠᱚᱣᱟ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱵᱩᱣᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱟᱞᱣᱟ ᱨᱮᱱᱟᱜ ᱥᱚᱦᱚᱨ ᱠᱚ
ᱢᱤᱠᱤ ᱤᱭᱟᱱᱟᱭ
right|thumb|᱒᱐᱐᱘ ᱥᱟᱹᱦᱤᱛ ᱨᱮ ᱮᱹᱵᱷᱤ ᱮᱱ ᱮᱰᱚᱞᱴ ᱮᱱᱴᱟᱨᱴᱮᱱᱢᱮᱱᱴ ᱮᱠᱥᱯᱳ ᱨᱮ ᱢᱤᱥ ᱤᱭᱟᱱᱟᱭ ᱾ ᱢᱤᱠᱤ ᱤᱭᱟᱱᱟᱭ (ᱡᱟᱯᱟᱱᱤᱡᱽ ᱑᱙᱕᱙) ᱢᱤᱫ ᱦᱚᱲ ᱡᱚᱯᱚᱱᱤᱥ ᱠᱚᱲᱟ ᱯᱳᱨᱱ ᱠᱟᱱᱟᱭ ᱾
ᱡᱤᱭᱚᱱ ᱟᱨ ᱠᱟᱹᱢᱤᱡᱤᱭᱚᱱ ᱾
ᱤᱭᱟᱱᱟᱭ ᱫᱚ 'ᱦᱮᱞᱤᱠᱳᱯᱴᱟᱨ ᱯᱷᱟᱠ' ᱧᱩᱛᱩᱢ ᱛᱮ ᱢᱤᱫᱴᱟᱝ ᱮᱠᱨᱳᱵᱮᱴᱤᱠ ᱡᱳᱜᱟᱹᱣ ᱠᱟᱹᱨᱤ ᱨᱮᱭᱟᱜ ᱥᱟᱯᱲᱟᱣᱤᱡ ᱢᱮᱱᱛᱮ ᱢᱚᱱᱮ ᱦᱳᱭᱳᱜᱼᱟ, ᱮᱱᱛᱮ ᱨᱮᱦᱚᱸ ᱞᱟᱹᱭ ᱦᱳᱭᱳᱜᱼᱟ ᱱᱚᱶᱟ ᱞᱮᱠᱟᱱ ᱠᱟᱹᱨᱤ ᱫᱚ ᱢᱟᱲᱟᱝ ᱠᱷᱚᱱ ᱜᱮ ᱠᱟᱢ ᱥᱩᱛᱨᱟ ᱥᱮ ᱠᱚᱢ ᱠᱷᱚᱱ ᱠᱚᱢ ᱠᱳᱥᱢᱳᱯᱳᱞᱮᱴᱮᱱ ᱢᱮᱜᱟᱡᱤᱱ ᱨᱮ ᱧᱮᱞ ᱧᱟᱢ ᱟᱠᱟᱱᱟ ᱾ ᱒᱐᱐᱔ ᱥᱟᱹᱦᱤᱛ ᱨᱮ ᱠᱮᱹ ᱮᱢ ᱯᱤ ᱢᱤᱞᱤᱭᱚᱱ ᱞᱮᱵᱮᱞ ᱞᱟᱹᱜᱤᱫ ᱢᱤᱫ ᱵᱟᱨ ᱵᱷᱤᱰᱤᱣ ᱛᱟᱞᱟᱛᱮ ᱩᱱᱤ ᱱᱚᱣᱟ ᱠᱟᱹᱨᱤ ᱨᱮ ᱟᱡᱟᱜ ᱠᱟᱹᱢᱤ ᱫᱟᱲᱮᱭ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ (ᱯᱷᱤᱞᱢᱳᱯᱷᱮᱨᱤ ᱧᱮᱞ ᱢᱮ)
ᱳᱣᱟᱭᱟᱨ ᱯᱮᱞᱤᱝ ᱫᱟᱨᱟᱭ ᱛᱮ ᱵᱮᱱᱟᱣ ᱟᱨ ᱒᱐᱐᱓ ᱟᱨ 2004 ᱥᱟᱹᱦᱤᱛ ᱨᱮ ᱳᱣᱟᱭᱟᱨ ᱤᱱᱴᱟᱨᱱᱮᱥᱱᱮᱞ ᱫᱟᱨᱟᱭ ᱛᱮ ᱡᱮᱜᱮᱫ ᱡᱟᱠᱟᱛ ᱞᱮᱠᱟᱛᱮ ᱥᱮᱱᱥᱳᱨ ᱵᱟᱝ ᱠᱟᱛᱮ ᱵᱷᱤᱭᱳᱭᱟᱨ ᱨᱮ ᱩᱪᱷᱟᱹᱱ ᱛᱟᱞᱟᱛᱮ ᱤᱭᱟᱱᱟᱭ ᱫᱚ ᱯᱚᱪᱷᱤᱢ ᱨᱮ ᱩᱯᱨᱩᱢ ᱟᱠᱟᱱ ᱠᱟᱹᱪ ᱡᱚᱯᱚᱱᱤᱥ ᱠᱚᱲᱟ ᱯᱳᱨᱱᱳ ᱥᱴᱟᱨ ᱠᱚ ᱢᱩᱫᱽᱨᱮ ᱢᱤᱫ ᱦᱚᱲ ᱦᱩᱭ ᱟᱠᱟᱱᱟ ᱾ ᱡᱟᱯᱟᱱ ᱨᱮᱭᱟᱜ ᱯᱮᱨᱟᱰᱟᱭᱡ ᱑᱔ ᱦᱮᱞᱤᱠᱳᱯᱴᱟᱨ ᱢᱮᱱ (ᱢᱤᱥᱩᱩ ᱮᱠᱤᱢᱳᱴᱳ ) ᱥᱟᱶ ᱯᱮᱨᱟᱰᱟᱭᱡᱽ 22: ᱦᱮᱞᱤᱠᱯᱴᱟᱨᱢᱮᱱ 2 ᱟᱨ ᱡᱚᱯᱚᱱ ᱨᱮᱭᱟᱜ ᱯᱮᱨᱟᱰᱤᱡᱽ ᱒᱘: ᱦᱮᱞᱤᱠᱚᱯᱴᱟᱨᱢᱮᱱ ᱓ ᱾
ᱣᱮᱵᱽᱥᱟᱭᱤᱴ ᱨᱮᱭᱟᱜ ᱠᱷᱚᱱ
ᱡᱤᱭᱚᱱ ᱠᱟᱛᱷᱟ ᱟᱨ ᱣᱤᱠᱤ ᱢᱤᱠᱤ ᱭᱟᱱᱟᱭ ᱫᱚ ᱑᱙᱕᱙ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱢᱤᱠᱤ ᱭᱟᱱᱟᱭ ᱭᱟᱜ ᱡᱤᱭᱚᱱ ᱠᱟᱛᱷᱟ, ᱩᱢᱚᱨ, ᱩᱥᱩᱞ, ᱯᱷᱤᱡᱤᱠᱟᱞ ᱥᱴᱮᱴᱤᱥ, ᱰᱮᱴᱤᱝ/ᱟᱯᱷᱮᱭᱟᱨᱥ, ᱜᱷᱟᱨᱚᱸᱡᱽ ᱟᱨ ᱠᱮᱨᱤᱭᱚᱨ ᱚᱯᱰᱮᱴ ᱧᱟᱢ ᱢᱮ ᱾ ᱱᱚᱣᱟ ᱥᱮᱨᱢᱟ ᱨᱮ ᱩᱱᱤ ᱫᱚ ᱪᱮᱫ ᱞᱮᱠᱟᱭ ᱨᱤᱪᱟᱨᱰ ᱠᱟᱱᱟ ᱟᱨ ᱩᱱᱤ ᱫᱚ ᱪᱮᱫ ᱞᱮᱠᱟᱭ ᱫᱟᱬᱟᱭᱟ? ᱟᱨᱦᱚᱸ ᱵᱟᱰᱟᱭ ᱢᱮ ᱡᱮ ᱖᱔ ᱵᱚᱪᱷᱚᱨ ᱩᱢᱮᱨ ᱨᱮ ᱩᱱᱤ ᱫᱚ ᱟᱡᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱱᱮᱴᱣᱟᱨᱠ ᱪᱮᱫ ᱞᱮᱠᱟᱭ ᱧᱟᱢ ᱞᱮᱫᱼᱟ?
ᱢᱤᱠᱤ ᱭᱟᱱᱟᱭ ᱦᱤᱴ, ᱣᱮᱡᱽ ᱟᱨ ᱢᱮᱥᱚᱨᱥ ᱖᱔ ᱥᱮᱨᱢᱟ ᱩᱢᱮᱨ ᱨᱮ, ᱢᱤᱠᱤ ᱭᱟᱱᱟᱭ ᱫᱚ ᱱᱤᱛᱚᱜ ᱵᱟ. ᱢᱤᱠᱤ ᱭᱟᱱᱟᱭ ᱟᱜ ᱩᱥᱩᱞ, ᱩᱥᱩᱞ, ᱦᱚᱲᱢᱚ ᱨᱮᱱᱟᱜ ᱦᱟᱹᱴᱤᱧ, ᱧᱮᱞ ᱨᱚᱝ, ᱦᱟᱥ ᱨᱮᱱᱟᱜ ᱨᱚᱝ, ᱡᱚᱵᱮᱨ ᱟᱨ ᱠᱩᱞᱦᱤ ᱨᱮᱱᱟᱜ ᱦᱟᱹᱴᱤᱧ ᱟᱞᱚᱢ ᱦᱟᱹᱴᱤᱧᱟ ᱾
ᱰᱮᱴᱤᱝ ᱟᱨ ᱥᱟᱹᱜᱟᱹᱭ ᱥᱴᱮᱴᱥ
ᱱᱤᱛᱚᱜ ᱩᱱᱤ ᱵᱟᱞᱮ-ᱜᱟ. ᱩᱱᱤ ᱫᱚ ᱡᱟᱦᱟᱸᱭ ᱥᱟᱶ ᱦᱚᱸ ᱵᱟᱭ ᱵᱟᱯᱞᱟ ᱮᱱᱟ ᱾ ᱱᱩᱭ ᱫᱚ ᱟᱡᱟᱜ ᱢᱟᱲᱟᱝ ᱨᱮᱭᱟᱜ ᱵᱟᱯᱞᱟ ᱟᱨ ᱮᱴᱟᱜ ᱠᱩᱲᱤ ᱜᱤᱫᱟ. ᱲᱤᱭᱟ. ᱠᱚᱣᱟᱜ ᱠᱟᱛᱷᱟ ᱵᱟ. ᱟᱵᱚᱣᱟᱜ ᱰᱟᱴᱟᱵᱮᱥ ᱞᱮᱠᱟᱛᱮ, ᱩᱱᱤ ᱫᱚ ᱜᱤᱫᱽᱨᱟ. ᱵᱟ.
ᱥᱨᱚᱛ ᱠᱚ
ᱛᱷᱚᱠ:ᱡᱟᱯᱟᱱᱤ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ
ᱟᱨᱚᱵᱤᱠ ᱦᱚᱨᱚᱯ
ᱟᱨᱚᱵᱤᱠ ᱦᱚᱨᱚᱯ ᱫᱚ ᱢᱤᱫ ᱚᱵᱽᱡᱚᱰᱽ ᱠᱟᱱᱟ, ᱡᱟᱦᱟᱸ ᱫᱚ ᱛᱟᱞᱟ-ᱥᱟᱢᱟᱝ(ᱢᱤᱰᱤᱞ ᱤᱥᱴ) ᱨᱮᱱᱟᱜ ᱛᱤᱢᱤᱱ ᱜᱟᱱ ᱯᱟᱹᱨᱥᱤ ᱠᱚ ᱚᱞ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱟᱨᱚᱵᱤᱠ ᱦᱚᱨᱚᱯ ᱵᱮᱵᱷᱟᱨᱚᱜ ᱠᱟᱱ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱟᱨᱚᱵᱤᱠ ᱯᱟᱹᱨᱥᱤ, ᱯᱚᱨᱥᱤᱭᱟᱱ, ᱯᱟᱛᱷᱚ ᱟᱨ ᱩᱨᱫᱩ ᱯᱟᱹᱨᱥᱤ ᱮᱢᱟᱱ ᱠᱚ ᱾ ᱟᱠᱚᱣᱟᱜ ᱯᱟᱹᱨᱥᱤ ᱯᱩᱥᱴᱟᱣ ᱞᱟᱹᱜᱤᱫ ᱚᱱᱟ ᱠᱚ ᱱᱟᱥᱮ ᱠᱚ ᱵᱚᱫᱚᱞ ᱟᱠᱟᱫᱼᱟ ᱾ ᱟᱨᱚᱵᱤᱠ ᱦᱚᱨᱚᱯ ᱫᱚ ᱡᱮᱜᱮᱛ ᱨᱮᱱᱟᱜ ᱛᱮᱥᱟᱨ ᱵᱟᱹᱲᱛᱤ ᱵᱮᱵᱷᱟᱨᱚᱜ ᱠᱟᱱᱟᱜ ᱦᱚᱨᱚᱯ ᱠᱟᱱᱟ ᱾ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱫᱚ ᱞᱟᱴᱤᱱ ᱦᱚᱨᱚᱯ ᱟᱨ ᱚᱱᱟ ᱛᱟᱭᱚᱢ ᱪᱟᱭᱱᱤᱡᱽ ᱦᱚᱨᱚᱯ ᱡᱮᱜᱮᱛ ᱨᱮᱵᱟᱹᱲᱛᱤ ᱵᱮᱵᱷᱟᱨᱚᱜ ᱠᱟᱱᱟ ᱾
ᱵᱟᱨᱯᱚᱫᱽ
ᱱᱚᱶᱟ ᱦᱚᱨᱚᱯ ᱫᱚ ᱡᱚᱡᱚᱢ ᱠᱷᱚᱱ ᱞᱮᱸᱜᱟ ᱥᱮᱫ ᱠᱚ ᱚᱞ ᱟᱹᱜᱩᱭᱟ ᱾ ᱡᱚᱠᱷᱚᱱ ᱱᱚᱶᱟ ᱛᱮ ᱟᱨᱚᱵᱤᱠ ᱯᱟᱹᱨᱥᱤ ᱠᱚ ᱚᱞ ᱮᱫᱼᱟ, ᱩᱱ ᱡᱚᱦᱚᱜ ᱫᱚ ᱒᱘ ᱜᱚᱴᱟᱝ ᱵᱦᱜᱮᱜᱟᱨ ᱵᱷᱮᱜᱟᱨ ᱪᱤᱠᱤ ᱠᱚ ᱛᱟᱦᱮᱸᱱᱟ ᱾ ᱚᱵᱽᱡᱚᱫᱽ ᱨᱮ ᱫᱚ ᱥᱩᱢᱩᱝ ᱠᱮᱪᱮᱫ ᱟᱲᱟᱝ ᱪᱤᱠᱤ ᱜᱮ ᱠᱚ ᱵᱮᱵᱷᱟᱨᱚᱜᱼᱟ ᱾ ᱵᱟᱹᱲᱛᱤ ᱚᱠᱛᱚ ᱨᱮ ᱨᱟᱦᱟ ᱟᱲᱟᱝ(Vowels) ᱫᱚ ᱠᱚ ᱪᱷᱟᱱᱚᱜᱼᱟ ᱾ ᱟᱨᱚᱵᱤᱠ ᱦᱚᱨᱚᱯ ᱫᱚ ᱩᱥᱟᱹᱨᱟ (cursive) ᱦᱚᱨᱚᱯ ᱠᱟᱱᱟ, ᱢᱮᱱᱫᱚ ᱢᱤᱫ ᱟᱹᱲᱟᱹ ᱨᱤᱱ ᱪᱤᱠᱤ ᱠᱚᱫᱚ ᱵᱷᱤᱲᱟᱹᱣ ᱵᱷᱤᱲᱟᱹᱣ ᱜᱮ ᱠᱚ ᱚᱞᱚᱜᱼᱟ ᱛᱤ ᱛᱮ ᱚᱞ ᱡᱚᱠᱷᱟᱜ ᱦᱚᱸ ᱟᱨ ᱪᱷᱟᱯᱟ ᱚᱞ ᱡᱚᱠᱷᱟᱜ ᱦᱚᱸ ᱾ ᱡᱚᱛᱚ ᱪᱤᱠᱤ ᱨᱮᱱᱟᱝ ᱜᱮ ᱯᱩᱱ ᱜᱚᱴᱟᱝ ᱜᱩᱱ ᱦᱩᱭ ᱫᱟᱲᱮᱭᱟᱜᱼᱟ ᱾ ᱱᱚᱶᱟ ᱜᱩᱱ ᱫᱚ ᱢᱟᱲᱟᱝ ᱪᱤᱠᱤ ᱟᱨ ᱛᱟᱭᱚᱢ ᱨᱮᱱᱟᱜ ᱪᱤᱠᱤ ᱞᱮᱠᱟᱛᱮ ᱵᱚᱫᱚᱞᱚᱜᱼᱟ ᱾
ᱟᱨᱚᱵᱤᱠ ᱮᱞᱮᱞ ᱠᱚ
ᱟᱨᱚᱵᱤᱠ ᱦᱚᱨᱚᱯ ᱠᱚ ᱫᱚ ᱮᱞ ᱞᱮᱠᱟᱛᱮ ᱦᱚᱸ ᱠᱚ ᱵᱮᱵᱷᱟᱨᱚᱜ ᱜᱮᱭᱟ ᱾ ᱱᱚᱝᱠᱟ ᱫᱚ ᱛᱟᱞᱟ ᱡᱩᱜᱽ ᱨᱮ ᱟᱹᱰᱤ ᱛᱮᱫ ᱧᱮᱞᱚᱜ ᱠᱟᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱮᱛᱟᱨ ᱫᱚ ᱚᱱᱠᱟ ᱵᱟᱝᱟ ᱾ ᱱᱮᱛᱟᱨ ᱫᱚ ᱵᱟᱹᱲᱛᱤ ᱠᱟᱛᱮ ᱞᱟᱴᱤᱱ ᱮᱞᱮᱞ ᱠᱚ ᱜᱮ ᱠᱚ ᱵᱮᱵᱷᱟᱨᱮᱫ ᱠᱚᱣᱟ ᱾
ᱡᱚᱠᱷᱚᱱ ᱦᱚᱨᱚᱯ ᱫᱚ ᱮᱞ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ, ᱪᱤᱠᱤ أ ᱫᱚ ᱑ ᱠᱟᱱᱟᱭ, ب ᱫᱚ ᱒, ج ᱫᱚ ᱓ ᱮᱢᱟᱱ ᱮᱢᱟᱱ ᱚᱞᱚᱜᱼᱟ ᱾ ᱚᱱᱠᱟ ᱜᱮ ي yāʼ = 10, ك kāf = 20, ل lām = 30, …, ر rāʼ = 200, …, غ ġayn = 1000 ᱮᱢᱟᱱ ᱞᱮᱠᱟ ᱦᱩᱭᱩᱜᱼᱟ ᱾
ᱱᱟᱜᱟᱢ
ᱤᱥᱞᱟᱢ ᱦᱚᱲ ᱠᱚ ᱛᱟᱞᱟ ᱥᱟᱢᱟᱝ, ᱮᱛᱚᱢ ᱟᱯᱷᱨᱤᱠᱟ ᱟᱨ ᱮᱥᱤᱭᱟ ᱮᱢᱟᱱ ᱠᱚᱨᱮ ᱠᱚ ᱯᱟᱥᱱᱟᱣᱮᱱ ᱛᱟᱭᱚᱢ ᱟᱨᱚᱵᱤᱠ ᱯᱟᱹᱨᱥᱤ ᱦᱚᱸ ᱚᱱᱠᱟ ᱜᱮ ᱯᱟᱥᱱᱟᱣ ᱤᱫᱤᱭᱮᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫ ᱦᱚᱲ ᱠᱚ ᱱᱚᱶᱟ ᱪᱮᱫ ᱦᱩᱭ ᱟᱠᱚ ᱠᱟᱱ ᱛᱟᱦᱮᱸᱫ ᱾ ᱟᱨᱚᱵᱤᱠ ᱯᱟᱹᱨᱥᱤ ᱫᱚ ᱢᱩᱥᱞᱤᱢ ᱠᱚᱣᱟᱜ ᱨᱟᱭᱨᱤᱛ ᱡᱮᱢᱚᱱ ᱚᱦᱬᱮ ᱟᱨ ᱟᱪᱟᱨ ᱵᱮᱵᱷᱟᱨ ᱨᱮ ᱵᱮᱦᱟᱨᱚᱜ ᱠᱟᱱᱟ ᱾ ᱤᱥᱞᱟᱢ ᱯᱟᱹᱨᱥᱤ ᱯᱟᱥᱱᱟᱣᱮᱱ ᱛᱟᱭᱚᱢ ᱟᱨᱚᱵᱤᱠ ᱦᱚᱨᱚ ᱛᱮ ᱠᱳᱨᱟᱱ ᱫᱚ ᱠᱚ ᱚᱞ ᱠᱮᱫᱼᱟ ᱾ ᱟᱨᱚᱵᱤᱠ ᱦᱚᱨᱚᱯ ᱯᱟᱦᱞᱟᱵᱤ ᱚᱞ ᱛᱚᱦᱚᱨ ᱮ ᱚᱪᱚᱜ ᱠᱮᱫᱼᱟ ᱡᱤᱛᱠᱟᱹᱨ ᱯᱚᱨᱥᱤᱭᱟ ᱠᱷᱚᱱ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱪᱤᱠᱤ
ᱯᱷᱳᱵᱤᱭᱟ (᱒᱐᱑᱖ ᱯᱷᱤᱞᱢ)
ᱯᱷᱤᱞᱤᱢ ᱨᱮᱱᱟᱜ ᱠᱟᱹᱦᱱᱤ ᱟᱨ ᱯᱞᱚᱴ ᱒᱐᱑᱓ ᱨᱮ ᱞᱨᱤᱞᱤᱡ ᱞᱮᱱ ᱢᱤᱫ ᱢᱮᱠᱥᱤᱠᱟᱱ ᱯᱷᱤᱞᱢ ᱮᱥᱯᱮᱪᱴᱨᱳ (ᱤᱸᱞᱤᱥ ᱧᱩᱛᱩᱢ: Demon Inside) ᱠᱷᱚᱱ ᱧᱮᱞ ᱠᱟᱛᱮᱫ ᱟᱹᱜᱩ ᱟᱠᱟᱱᱟ ᱾ ᱱᱚᱣᱟ ᱯᱷᱤᱞᱤᱢ ᱫᱚ ᱟᱞᱯᱷᱳᱱᱥᱳ ᱯᱤᱱᱮᱰᱟ ᱩᱞᱞᱳᱣᱟ ᱫᱤᱥᱟᱹᱭ ᱮᱢ ᱞᱮᱫᱟ ᱾ ᱯᱟᱲ ᱵᱷᱮᱜᱟ, ᱡᱳᱦᱚᱱᱱᱟ ᱢᱩᱨᱤᱞᱳ, ᱟᱞᱯᱷᱳᱱᱥᱳ ᱦᱮᱨᱮᱨᱟ ᱮᱢᱟᱱ ᱱᱚᱣᱟ ᱨᱮᱠᱚ ᱯᱟᱨᱴ ᱟᱠᱟᱫᱟ ᱿
ᱥᱟᱰᱮ ᱯᱟᱸᱡᱟ ᱨᱟ ᱫᱟᱨᱟᱢ
ᱯᱷᱳᱵᱤᱭᱟ ᱥᱮᱨᱮᱧ ᱨᱮᱱᱟᱜ ᱟᱹᱭᱫᱟᱹᱨ ᱮᱨᱳᱡ ᱱᱟᱣ ᱴᱷᱮᱫ ᱟᱹᱠᱷᱨᱤᱧ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱥᱟᱰᱮ ᱯᱟᱸᱡᱟ ᱑᱘ ᱢᱮ ᱒᱐᱑᱖ ᱨᱮ ᱨᱤᱞᱤᱡ ᱞᱮᱱᱟ, ᱨᱟᱦᱟᱭ ᱮᱢ ᱞᱮᱫᱟ ᱰᱟᱱᱤᱭᱮᱞ ᱵᱤ ᱡᱚᱨᱡ, ᱥᱮᱨᱮᱧ ᱮ ᱚᱞ ᱞᱮᱫᱟ ᱡᱚᱩ ᱥᱚᱸᱠᱚᱨ ᱯᱨᱚᱥᱟᱫ ᱨᱤᱞᱤᱡ ᱟᱠᱷᱲᱟᱨᱮ ᱦᱤᱨᱳᱭᱤᱱ ᱟᱯᱴᱮ, ᱫᱤᱥᱟᱹᱩᱫᱩᱜ ᱤᱡ ᱠᱨᱤᱯᱟᱞᱤᱱᱤ ᱟᱨ ᱯᱷᱤᱞᱤᱢ ᱵᱮᱱᱟᱣᱤᱡ ᱨᱚᱡᱚᱱᱤ ᱮᱢᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱓᱖᱐ ᱰᱤᱜᱨᱤ ᱵᱷᱤᱰᱤᱭᱳ ᱠᱟᱱᱟ ᱾ᱥᱮᱨᱮᱧ ᱫᱚ ᱵᱷᱤ ᱟᱨ ᱦᱮᱰ ᱥᱮᱴ ᱨᱮ ᱥᱩᱴᱤᱝ ᱞᱮᱱᱟ, ᱥᱤᱱᱮᱢᱟ ᱨᱮᱱᱟᱜ ᱱᱟᱜᱟᱢ ᱨᱮ ᱯᱩᱭᱞᱩ ᱫᱷᱟᱣ ᱦᱩᱭ ᱞᱮᱱᱟ ᱾
ᱧᱮᱧᱮᱞᱤᱭᱟ ᱱᱚᱣᱟ ᱯᱷᱤᱞᱤᱢ ᱨᱮᱱᱟᱜ ᱥᱮᱨᱮᱧ ᱟᱹᱰᱤ ᱜᱮᱠᱚ ᱠᱩᱥᱤᱭᱟᱫ ᱛᱟᱦᱮᱸᱫ ᱾Zee ETC Bollywood ᱮ ᱢᱮᱱᱞᱮᱫᱟ "ᱱᱚᱣᱟ ᱨᱮᱱᱟᱜ ᱥᱮᱨᱮᱧ ᱧᱮᱧᱮᱞᱤᱭᱟᱹ ᱯᱟᱦᱴᱟ ᱠᱷᱚᱱ ᱵᱷᱟᱹᱜᱤ ᱥᱟᱨᱦᱟᱣ-ᱮ ᱧᱟᱢ ᱟᱠᱟᱫᱟ ᱟᱨ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱴᱨᱮᱱᱰᱚᱜ ᱠᱟᱱ ᱥᱮᱨᱮᱧ ᱦᱩᱭ ᱟᱠᱟᱱᱟ"
ᱥᱟᱨᱚᱫᱟ ᱯᱨᱚᱥᱟᱫ ᱠᱤᱥᱠᱩ
ᱡᱟᱱᱟᱢ
ᱯᱩᱪᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱱᱟᱦᱟᱜ ᱯᱩᱪᱪᱷᱤᱢ ᱢᱤᱫᱤᱱᱤᱯᱩᱨ ᱦᱚᱱᱚᱛᱨᱮ ᱢᱮᱱᱟᱜ ᱵᱮᱞᱯᱟᱦᱟᱲᱤ ᱛᱷᱟᱱᱟ ᱨᱮᱱᱟᱜ ᱵᱟᱸᱥᱯᱟᱦᱟᱲᱤ ᱟᱛᱳᱨᱮ,᱑᱙᱕᱙ ᱥᱟᱞ ᱨᱮᱱᱟᱜ ᱡᱟᱱᱩᱣᱟᱨᱤ ᱨᱮᱱᱟᱜ ᱑᱑ ᱢᱟᱹᱦᱤᱛ ᱦᱤᱞᱚᱜ ᱡᱟᱱᱟᱢ ᱛᱟᱭ᱾ ᱟᱯᱟᱛ ᱫᱚ ᱩᱠᱤᱞ ᱪᱚᱸᱫᱨᱚ ᱠᱤᱥᱠᱩ,ᱮᱸᱜᱟᱛ ᱫᱚ ᱞᱩᱠᱷᱤᱢᱩᱱᱤ ᱠᱤᱥᱠᱩ᱾
ᱚᱞᱚᱜ ᱡᱤᱭᱟ.ᱱ
ᱟᱛᱳ ᱨᱮᱱᱟᱜ ᱯᱨᱟᱭᱢᱟ.ᱨᱤ ᱤᱥᱠᱩᱞ ᱨᱮᱜᱤ ᱞᱟᱛᱟᱨ ᱪᱟᱱᱟᱪ ᱨᱮᱱᱟᱜ ᱥᱮ ᱚᱞᱚᱜ ᱯᱟᱲᱦᱟᱣ ᱮᱦᱚᱰ ᱫᱚ᱾ ᱚᱱᱟ ᱛᱟᱭᱚᱢ ᱟᱛᱳ ᱨᱮᱱᱟᱜ ᱵᱟᱸᱥᱯᱟᱦᱟᱲᱤ ᱠᱮ.ᱯᱤ.ᱮᱥ.ᱥᱤ ᱦᱟᱭ ᱤᱥᱠᱩᱞ ᱨᱮ ᱙(ᱟᱨᱮ) ᱪᱟᱱᱟᱪ ᱦᱟ.ᱵᱤᱡ ᱮ ᱯᱟᱲᱦᱟᱣ ᱮᱱᱟᱭ᱾ ᱵᱟᱯᱞᱟ ᱥᱩᱛᱟ.ᱢᱛᱮ ᱛᱚᱞᱮᱱ ᱠᱷᱟ.ᱛᱤᱨ ᱚᱞᱚᱜ ᱯᱟᱲᱦᱟᱣ ᱠᱮᱪᱮᱫ ᱞᱮᱱ ᱛᱟᱭᱟ᱾ ᱵᱟᱨ ᱥᱮᱨᱢᱟ ᱛᱟᱭᱱᱚᱢ ᱵᱷᱟᱫᱨᱚᱠᱟ.ᱞᱤ ᱦᱟᱭ ᱤᱥᱠᱩᱞ ᱨᱮ ᱵᱷᱚᱨᱛᱤ ᱞᱮᱱ ᱨᱮᱦᱚᱸ,ᱠᱟ.ᱣᱰᱤ ᱟᱱᱟᱴ ᱠᱷᱟ.ᱛᱤᱨ ᱩᱱ ᱚᱠᱛᱚ ᱦᱚᱸ ᱚᱞᱚᱜ ᱯᱟᱲᱦᱟᱣ ᱠᱮᱪᱮᱫ ᱮᱱ ᱛᱟᱭᱟ᱾ᱟᱨᱦᱚᱸ ᱵᱟᱸᱥᱯᱟᱦᱟᱲᱤ ᱨᱮ ᱨᱩᱣᱟ.ᱲ ᱦᱮᱡ ᱠᱟᱛᱮᱜ ᱑᱙᱘᱑ ᱥᱟᱞ ᱨᱮ ᱢᱟᱫᱽᱫᱷᱚᱢᱤᱠ ᱟᱨ ᱑᱙᱘᱓ ᱦᱟᱭᱟᱨ ᱥᱮᱠᱮᱱᱰᱟᱨᱤᱭ ᱯᱟᱥ ᱠᱮᱫᱟ᱾ ᱚᱱᱟ ᱛᱟᱭᱱᱚᱢ ᱠᱳᱞᱠᱟᱛᱟ ᱥᱩᱯᱷᱤ ᱠᱚᱢᱟᱨᱥᱤᱭᱟᱞ ᱠᱟᱞᱮᱡ ᱠᱷᱚᱱ ᱥᱴᱮᱱᱳᱜᱨᱟᱯᱷᱤᱭ ᱥᱮᱬᱟ ᱠᱮᱫᱟ᱾ ᱑᱙᱘᱕ ᱥᱟᱞᱨᱮ ᱴᱮᱞᱤᱯᱷᱳᱱ ᱟᱯᱟᱨᱮᱴᱤᱝ ᱥᱮᱬᱟ ᱠᱮᱫᱟᱭ᱾
ᱪᱟ.ᱠᱨᱤ ᱡᱤᱭᱟ.ᱱ
᱑᱙᱘᱗ ᱥᱟᱞᱨᱮ ᱵᱷᱟᱨᱚᱛ ᱥᱚᱨᱠᱟᱨᱟᱜ ᱟᱭᱠᱚᱨ ᱵᱤᱵᱷᱟᱜᱨᱮ ᱵᱟᱦᱟᱞ ᱮᱱᱟᱭ᱾
ᱥᱟᱶᱦᱮᱫ ᱨᱮ ᱮᱱᱮᱢ
ᱥᱚᱛᱛᱚᱨ ᱫᱚᱥᱚᱠᱨᱮ ᱥᱟᱨᱟᱫᱟ ᱯᱨᱚᱥᱟᱫ ᱠᱤᱥᱠᱩ ᱥᱟᱶᱦᱮᱫ ᱪᱚᱨᱪᱟᱨᱮᱭ ᱯᱷᱮᱰ ᱟᱠᱟᱱᱟ᱾ ᱥᱟᱶᱦᱮᱫ ᱪᱚᱨᱪᱟᱨᱮ "ᱠᱷᱮᱨᱣᱟᱞ ᱵᱟ.ᱥᱭᱟ." ᱧᱩᱛᱩᱢ ᱛᱮ ᱦᱚᱲ ᱠᱚᱴᱷᱮᱱ ᱧᱩᱢ ᱦᱟᱞᱟᱝ ᱟᱠᱟᱱᱟᱭ᱾᱑᱙᱗᱘ ᱥᱟᱞᱨᱮ ᱵᱷᱚᱫᱨᱚᱞᱟ.ᱠᱤ ᱦᱟᱭ ᱤᱥᱠᱩᱞ ᱨᱮᱱᱟᱜ ᱤᱥᱠᱩᱞ ᱢᱮᱜᱟᱡᱤᱱ ᱨᱮ ᱯᱩᱭᱞᱟ. ᱚᱱᱚᱲᱚᱦᱮᱸ "ᱡᱟᱱᱟᱢ ᱟᱭᱳ" ᱩᱪᱷᱟ.ᱱ ᱞᱮᱱ ᱛᱟᱭᱟ᱾ ᱠᱷᱨᱣᱟᱞ ᱵᱟ.ᱥᱭᱟ. ᱟᱭᱢᱟ ᱚᱱᱚᱲᱚᱦᱮᱸ,ᱠᱟ.ᱦᱱᱤ,ᱩᱯᱚᱱᱟᱥ,ᱱᱟᱴᱟᱠ ᱮ ᱚᱞ ᱟᱠᱟᱫᱟ᱾ᱥᱟᱱᱛᱟᱲᱤ ᱥᱟᱶᱦᱮᱫ ᱪᱚᱨᱪᱟ ᱥᱟᱶᱛᱮ ᱵᱟᱝᱞᱟ ᱥᱟᱶᱦᱮᱫ ᱪᱚᱨᱪᱟ ᱨᱮᱦᱚᱸ ᱧᱩᱛᱩᱢᱮ ᱦᱟ.ᱨ ᱟᱠᱟᱫᱟ᱾ᱟᱡᱟᱜ ᱚᱞᱠᱚ "ᱦᱚᱲ ᱥᱚᱢᱵᱟᱫ","ᱛᱮᱛᱨᱮ","ᱥᱤᱞᱤ","ᱯᱩᱪᱷᱤᱢᱵᱟᱝᱞᱟ","ᱟᱨᱥᱤ" ᱮᱢᱟᱱ ᱯᱟᱛᱷᱟᱢ ᱠᱟᱨᱮ ᱪᱷᱟᱯᱟ ᱥᱚᱫᱚᱨ ᱟᱠᱟᱱ ᱛᱟᱭᱟ᱾
ᱥᱤᱨᱯᱟ.
(᱑)ᱠᱷᱤᱡᱽᱞᱟ.ᱣ ᱱᱟᱴᱚᱠ ᱞᱟ.ᱜᱤᱫ ᱡᱩᱜ ᱥᱤᱨᱤᱡᱚᱞ ᱯᱟᱛᱷᱟᱢ ᱯᱟᱦᱴᱟ ᱠᱷᱚᱱ ᱥᱤᱨᱯᱟ.ᱭ ᱧᱟᱢ ᱟᱠᱟᱫᱟ᱾ (᱒)ᱥᱟᱶᱛᱟᱲᱤ ᱥᱟᱶᱦᱮᱫ ᱮᱱᱮᱢ ᱫᱚᱦᱚ ᱞᱟ.ᱜᱤᱫ ᱑᱙᱘᱖ ᱥᱟᱞᱨᱮ ᱡᱷᱟᱨᱜᱨᱟᱢ ᱡᱩᱵᱚ ᱠᱚᱞᱞᱟᱱ ᱫᱚᱯᱛᱚᱨ(ᱵᱮᱞᱯᱟᱦᱟᱲᱤ ᱪᱟᱸᱜᱟ)ᱯᱟᱦᱴᱟ ᱠᱷᱟᱱ ᱥᱤᱨᱯᱟ ᱪᱟᱞ| (᱓) ᱑᱙᱙᱑ ᱥᱟᱞᱨᱮ ᱦᱩᱜᱽᱞᱤ ᱩᱛᱛᱟᱨᱯᱟᱨᱟ ᱨᱮᱱᱟᱜ ᱨᱩᱥᱤᱠᱟ ᱢᱟᱸᱰᱽᱣᱟ ᱯᱟᱦᱴᱟ ᱠᱷᱟᱱ ᱥᱤᱨᱯᱟ. ᱪᱟᱞ᱾ (᱔) ᱑᱙᱙᱒ ᱥᱟᱞᱨᱮ ᱯᱩᱪᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ `ᱜᱩᱱᱤᱡᱚᱱ` ᱥᱟᱨᱦᱟᱣ᱾ (᱕) ᱑᱙᱙᱓ ᱥᱟᱞᱨᱮ ᱵᱟᱸᱠᱩᱲᱟ ᱡᱮᱞᱟ ᱟ.ᱫᱤᱵᱟ.ᱥᱤ ᱥᱚᱢᱚᱱᱱᱟᱭ ᱠᱚᱢᱤᱴᱤ ᱯᱟᱦᱴᱟ ᱠᱷᱚᱱ ᱥᱟᱨᱦᱟᱣ᱾ (᱖) ᱑᱙᱙᱘ ᱥᱟᱞᱨᱮ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟ. ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱟᱡᱟᱜ ᱥᱟᱯᱟᱯ ᱠᱟ.ᱦᱱᱤ ᱞᱟ.ᱜᱤᱫ ᱥᱤᱨᱯᱟ. ᱪᱟᱞ᱾ (᱗) ᱒᱐᱐᱔ ᱥᱟᱞᱨᱮ,ᱫᱩᱨᱜᱟᱯᱩᱨ ᱯᱳ.ᱨᱚ ᱱᱤᱜᱚᱢ ᱟᱨ ᱟᱠᱚᱨᱤ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱥᱤᱨᱯᱟ. ᱟᱨ ᱥᱟᱨᱦᱟᱣ ᱪᱟᱞ᱾ (᱘) ᱒᱐᱐᱕ ᱥᱟᱞᱨᱮ,ᱯᱩᱨᱵᱚ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱠᱟᱸᱛᱷᱤ,ᱯᱩᱨᱵᱚ ᱢᱚᱦᱚᱢᱽᱢᱚᱫᱯᱩᱨ ᱨᱮᱱᱟᱜ ᱚᱵᱤᱫᱷᱟ ᱯᱟᱦᱴᱟ ᱠᱷᱚᱱ ᱨᱤᱥᱤ ᱵᱚᱢᱠᱤᱢ ᱥᱤᱨᱯᱟ. ᱪᱟᱞ᱾ (᱙) ᱒᱐᱐᱕ ᱥᱟᱞ ᱨᱮ,ᱨᱚᱜᱷᱩᱱᱟᱛᱷᱯᱩᱨ ᱞᱳᱠ ᱳ ᱟᱫᱤᱵᱟᱥᱤ ᱵᱤᱠᱟᱥ ᱥᱚᱢᱤᱛᱤ,ᱨᱚᱜᱷᱩᱱᱟᱛᱷᱯᱩ,ᱛᱟᱢᱟᱡᱩᱲᱤ,ᱯᱩᱪᱪᱷᱤᱢ ᱴᱮᱫᱤᱱᱤᱯᱩᱨ ᱯᱟᱦᱴᱟ ᱠᱷᱚᱱ ᱥᱤᱨᱯᱟ. ᱟᱨ ᱥᱟᱨᱦᱟᱣ ᱪᱟᱞ᱾
ᱥᱟᱨᱚᱫᱟ ᱯᱨᱚᱥᱟᱫ ᱠᱤᱥᱠᱩ(ᱠᱷᱮᱨᱣᱟᱞ ᱵᱟ.ᱥᱭᱟ.) ᱟᱭᱢᱟ ᱥᱟᱶᱦᱮᱫ ᱪᱚᱨᱪᱟ ᱜᱟᱶᱛᱟ ᱥᱟᱶᱛᱮ ᱡᱟᱯᱲᱟᱣ ᱢᱮᱱᱟᱭᱟ᱾ᱵᱤᱫᱮᱥ ᱠᱟᱨᱮᱱᱟᱜ ᱥᱟᱶᱦᱮᱫ ᱟᱠᱷᱲᱟᱨᱮ ᱥᱮᱞᱮᱫ ᱟᱠᱟᱱᱟᱭ᱾ ᱥᱟᱶᱦᱮᱫ ᱪᱚᱨᱪᱟ ᱥᱟᱶ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱵᱷᱟ.ᱞᱟ.ᱣ ᱠᱟ.ᱢᱤ ᱨᱮ ᱟᱭᱢᱟ ᱜᱟᱶᱛᱟ ᱥᱟᱶᱛᱮ ᱡᱟᱯᱲᱟᱣ ᱢᱮᱱᱟᱭᱟ᱾
ᱢᱟᱞᱴᱟ
ᱢᱟᱞᱴᱟ ᱚᱯᱷᱤᱥᱤᱭᱟᱞᱤ ᱢᱟᱞᱴᱟ ᱟᱹᱯᱱᱟᱹᱛ (ᱢᱟᱞᱴᱤᱥ ᱺ Repubblika ta' Malta) ᱤᱣᱨᱳᱯ ᱨᱮᱱᱟᱜ ᱢᱤᱫ ᱫᱤᱯ ᱫᱤᱥᱚᱢ ᱠᱟᱱᱟ᱾ ᱱᱚᱣᱟ ᱫᱤᱥᱚᱢ ᱚᱛᱛᱟᱞᱟ ᱫᱚᱨᱭᱟ (Mediterranean Sea) ᱨᱮ ᱢᱮᱱᱟᱜ ᱢᱩᱬᱩᱛ ᱯᱮᱭᱟ ᱫᱤᱯ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱢᱟᱞᱴᱟ ᱫᱤᱥᱚᱢ ᱨᱮᱱᱟᱜ ᱘᱐ ᱠᱤᱢᱤ (᱕᱐ ᱢᱟᱭᱤᱞ) ᱮᱛᱚᱢ ᱥᱮᱫ ᱤᱴᱟᱞᱤ, ᱒᱘᱔ ᱠᱤᱢᱤ (᱑᱗᱖ ᱢᱟᱭᱤᱞ) ᱯᱟᱪᱮ ᱥᱮᱫ ᱛᱤᱭᱩᱱᱤᱥᱤᱭᱟ ᱟᱨ ᱓᱓᱓ ᱠᱤᱢᱤ (᱒᱐᱗ ᱢᱟᱭᱤᱞ) ᱠᱚᱧᱮ ᱥᱮᱫ ᱞᱤᱵᱤᱭᱟ ᱫᱤᱥᱚᱢ ᱢᱮᱱᱟᱜ ᱟᱠᱟᱫᱟ᱾ ᱢᱟᱞᱴᱟ ᱡᱮᱜᱮᱛ ᱨᱮᱱᱟᱜ ᱜᱮᱱ ᱟᱱᱟᱜ ᱦᱩᱰᱤᱝ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱟᱞᱞᱮᱛᱟ, ᱡᱟᱦᱟ ᱫᱚ ᱤᱣᱨᱳᱯ ᱨᱮᱱᱟᱜ ᱦᱩᱰᱤᱝ ᱩᱛᱟᱹᱨ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ᱾ ᱢᱟᱞᱴᱤᱥ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱟᱨ ᱤᱝᱞᱤᱥ ᱫᱚᱥᱟᱨ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ᱾
ᱢᱟᱞᱴᱟ‌ ᱨᱮ ᱟᱢᱫᱟᱡᱽ ᱕᱙᱐᱐ BC ᱠᱷᱚᱱ ᱦᱚᱲ ᱠᱚ ᱛᱮᱦᱮᱱ ᱠᱟᱱᱟ᱾ ᱚᱛᱛᱟᱞᱟ ᱫᱚᱨᱭᱟ ᱛᱟᱞᱟ ᱨᱮ ᱢᱮᱱᱟᱜ ᱱᱚᱣᱟ ᱫᱤᱯ ᱫᱤᱥᱟᱢ ᱱᱟᱜᱟᱢ ᱨᱮ ᱢᱤᱫ ᱢᱟᱨᱟᱝ ᱫᱷᱟᱯᱟᱭᱟᱱ ᱞᱟᱹᱠᱛᱤᱭᱟᱱ (strategic importance) ᱱᱮᱵᱷᱟᱞ (naval) ᱜᱷᱟᱴᱤ ᱞᱮᱠᱟᱛᱮ ᱛᱟᱦᱮ ᱠᱟᱱᱟ᱾ ᱟᱱᱟ ᱛᱮ ᱫᱤᱯ ᱨᱮᱱᱟᱜ ᱪᱟᱪᱞᱟᱣ ᱟᱨ ᱥᱟᱥᱚᱱ ᱞᱟᱹᱜᱤᱫ ᱨᱳᱢᱟᱱ, ᱜᱨᱤᱠ, ᱟᱨᱚᱵ, ᱯᱷᱨᱮᱸᱪ ᱟᱨ ᱵᱨᱤᱴᱤᱥ ᱮᱢᱟᱱ ᱵᱟᱨᱦᱮ ᱫᱤᱥᱚᱢᱤᱭᱟᱹ ᱠᱚ ᱢᱩᱫ ᱨᱮ ᱛᱮᱯᱮᱢ ᱛᱟᱦᱮ ᱠᱟᱱᱟ᱾ ᱵᱟᱨᱦᱮ ᱫᱤᱥᱣᱟᱹ ᱠᱚᱣᱟᱜ ᱚᱨᱥᱚᱝ ᱛᱮ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱢᱟᱬᱮ ᱞᱟᱠᱪᱟᱨ ᱨᱮ ᱵᱟᱨᱦᱮ ᱫᱤᱥᱚᱢ ᱨᱮᱱᱟᱜ ᱪᱤᱱᱦᱟᱹ ᱢᱮᱱᱟᱜᱼᱟ᱾
ᱱᱟᱜᱟᱨ
᱑ᱧ ᱢᱟᱨᱪ ᱙᱐᱔ BC ᱨᱮ ᱢᱟᱞᱴᱟ ᱤᱥᱞᱟᱢᱤ ᱥᱟᱥᱚᱱ ᱨᱮ ᱥᱮᱞᱮᱫ ᱞᱮᱱᱟ᱾ ᱑᱐᱙᱑ ᱦᱟᱹᱵᱤᱫ ᱱᱚᱣᱟ ᱫᱤᱯ‌ ᱢᱩᱥᱞᱟᱹᱣᱟᱜ ᱥᱟᱥᱚᱱ ᱨᱮ ᱛᱟᱦᱮ ᱠᱟᱱᱟ᱾
ᱯᱟᱹᱨᱥᱤ
ᱚᱛᱛᱟᱞᱟ ᱫᱚᱨᱭᱟ ᱨᱮᱱᱟᱜ ᱫᱤᱯ ᱫᱤᱥᱚᱢ ᱢᱟᱞᱴᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱟᱞᱴᱤᱥ ᱟᱨ ᱤᱝᱞᱤᱥ᱾ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱦᱚᱲ ᱢᱟᱞᱴᱤᱥ ᱯᱟᱹᱨᱥᱤ ᱛᱮ ᱠᱚ ᱨᱚᱲ ᱫᱟᱨᱮᱭᱟᱜᱼᱟ᱾ ᱚᱱᱟ ᱵᱮᱜᱚᱨ ᱘᱐% ᱦᱚᱲ ᱤᱝᱞᱤᱥ,᱖᱖% ᱦᱚᱲ ᱤᱴᱟᱞᱤᱭᱟᱱ ᱟᱨ ᱑᱗% ᱦᱚᱲ ᱯᱷᱨᱮᱸᱪ ᱯᱟᱹᱨᱥᱤ ᱛᱮ ᱠᱚ ᱨᱚᱲ ᱫᱟᱨᱮᱭᱟᱜᱼᱟ᱾ ᱤᱛᱩᱱ ᱟᱥᱲᱟ ᱠᱚᱨᱮ ᱱᱚᱣᱟ ᱠᱚ ᱵᱮᱜᱚᱨ ᱡᱟᱨᱢᱟᱱᱤ, ᱨᱟᱥᱤᱭᱟᱱ ᱟᱨ ᱥᱯᱮᱱᱤᱥ ᱯᱟᱹᱨᱥᱤ ᱛᱮ ᱦᱚ ᱠᱚ ᱯᱟᱨᱦᱟᱣ ᱠᱚ ᱜᱮᱭᱟ᱾
ᱫᱷᱚᱨᱚᱢ
ᱢᱟᱞᱴᱟ ᱨᱮᱱᱟᱜ ᱢᱩᱬᱩᱛ ᱫᱷᱚᱨᱚᱢ ᱫᱚ ᱠᱮᱛᱷᱟᱞᱤᱡᱚᱢ ᱾ ᱠᱮᱛᱷᱟᱞᱤᱡᱚᱢ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱫᱷᱚᱨᱚᱢ ᱠᱟᱱᱟ, ᱱᱚᱣᱟ ᱫᱷᱚᱨᱚᱢ ᱢᱟᱞᱴᱟ ᱨᱮᱱᱟᱜ ᱞᱟᱠᱪᱟᱨ ᱠᱚᱨᱮ ᱦᱚ ᱧᱮᱞᱚᱜ ᱜᱮᱭᱟ᱾ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱫᱷᱚᱨᱚᱢ ᱠᱮᱛᱷᱟᱞᱤᱡᱚᱢ ᱠᱟᱱ ᱨᱮᱦᱚ ᱱᱚᱰᱮ ᱮᱴᱟᱜ ᱪᱷᱚᱨᱚᱢ ᱢᱟᱱᱟᱣ ᱨᱮᱱᱟᱜ ᱯᱷᱩᱱᱩᱨᱜᱟᱹᱞ ᱢᱮᱱᱟᱜᱼᱟ᱾
ᱯᱤᱨᱜᱚᱸᱡᱽ ᱩᱯᱚᱡᱮᱞᱟ
ᱯᱤᱨᱜᱚᱸᱡᱽ ᱩᱯᱚᱡᱮᱞᱟ ᱧᱩᱛᱩᱢ ᱛᱮ ᱵᱟᱝᱞᱟᱫᱮᱥ ᱨᱮ ᱵᱟᱨᱮᱭᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱤᱨᱜᱚᱸᱡᱽ ᱩᱯᱚᱡᱮᱞᱟ ᱛᱮ ᱵᱩᱡᱽᱦᱟᱹᱣ ᱫᱟᱲᱮᱜ-ᱟᱺ
ᱯᱤᱨᱜᱚᱸᱡᱽ ᱩᱯᱚᱡᱮᱞᱟᱛᱮ ᱵᱩᱡᱽᱦᱟᱹᱣ ᱫᱟᱲᱮᱜ-ᱟᱺ
ᱠᱚᱸᱥᱟᱵᱚᱛᱤ ᱜᱟᱰᱟ
ᱠᱚᱸᱥᱟᱵᱚᱛᱤ ᱟᱨ ᱵᱟᱸ ᱠᱟᱸᱥᱟ.ᱭ-ᱫᱩᱠᱷᱤᱱ - ᱯᱩᱪᱷᱤᱢ ᱯᱩᱪᱷᱤᱢᱵᱟᱝᱞᱟ ᱨᱮᱱᱟᱜ ᱢᱤᱫ ᱧᱩᱢᱩᱨᱩᱢ ᱜᱟᱰᱟ᱾ᱠᱟᱞᱤᱫᱟᱥᱽ ᱟᱜ ᱚᱞ ᱢᱮᱜᱷᱫᱩᱛ ᱟᱨᱮᱴᱟᱜ ᱥᱟᱶᱦᱮᱫ ᱨᱮ ᱱᱚᱣᱟ ᱜᱟᱰᱟ ᱫᱚ ᱠᱚᱯᱤᱥᱟ ᱧᱩᱛᱟᱢ ᱛᱮ ᱚᱞ ᱟᱠᱟᱱᱟ᱾ ᱞᱮᱭ ᱞᱮᱠᱟᱛᱮ,ᱫᱚᱨᱭᱟ ᱴᱷᱮᱱ ᱥᱟᱨ ᱥᱟ.ᱜᱩᱱ ᱵᱟᱯᱞᱟ ᱜᱚᱴᱟ ᱟᱠᱟᱱ ᱮᱨᱟ ᱠᱚᱸᱥᱟᱵᱚᱛᱤ ᱠᱤᱨᱥᱱᱚ ᱫᱚᱢᱚᱫᱚᱨ ᱨᱩᱭ ᱛᱮ ᱧᱟᱯᱟᱢ ᱞᱟ.ᱜᱤᱫ ᱮ ᱫᱟ.ᱲ ᱥᱮᱱ ᱞᱮᱱ ᱨᱮ, ᱠᱚᱸᱥᱟᱵᱚᱛᱤ ᱟ.ᱰᱤ ᱞᱚᱜᱚᱱ ᱧᱤᱨ ᱥᱮᱱ ᱠᱟᱛᱮ ᱫᱚᱨᱭᱟ ᱨᱮᱭ ᱢᱮᱥᱟᱭᱮᱱᱟ᱾ ᱢᱤᱫᱱᱤᱯᱩᱨ ᱱᱟᱜᱟᱨ ᱫᱷᱟᱨᱮ ᱨᱮ ᱱᱟᱣᱟ ᱜᱟᱰᱟ ᱢᱮᱱᱟᱜ -ᱟ᱾[᱑]
ᱞᱤᱡᱤᱜ ᱦᱚᱨ ᱯᱩᱨᱩᱞᱤᱭᱟ.ᱡᱤᱞᱟ ᱡᱷᱟᱞᱫᱟ ᱴᱚᱴᱷᱟ ᱤᱱᱠᱟ.᱖᱐᱐ ᱢᱤᱴᱟᱨ ᱩᱥᱩᱞ ᱵᱩᱨᱩ᱾ᱠᱷᱚᱱ ᱡᱷᱟᱵᱚᱨᱵᱚᱱ ᱠᱟᱸᱥᱟ.ᱭ ᱱᱟᱞᱟ ᱦᱤᱥᱟᱵ ᱧᱩᱛᱩᱢ ᱛᱮ ᱠᱚᱸᱥᱟᱵᱚᱛᱤ ᱜᱟᱰᱟ ᱢᱟᱱᱟᱢ ᱟᱠᱟᱱᱟ᱾ ᱥᱩᱨ ᱵᱩᱨᱩ ᱟᱡᱳᱫᱤᱭᱟ.ᱵᱩᱨᱩ ᱠᱷᱚᱱ ᱥᱟᱦᱟᱨᱡᱷᱳᱨᱟ ᱧᱩᱛᱩᱢ ᱛᱮ ᱢᱤᱫ ᱦᱩᱰᱤᱧ ᱱᱟᱞᱟ ᱵᱮᱜᱩᱱᱠᱩᱫᱟᱨ ᱥᱩᱨ ᱨᱮᱠᱚᱸᱥᱟᱵᱚᱛᱤ ᱥᱟᱞᱟᱜ ᱢᱮᱥᱟ ᱟᱠᱟᱱᱟ᱾ ᱛᱮᱞ ᱰᱤᱦᱤ ᱟ.ᱛᱩ ᱥᱩᱨ ᱵᱟᱱᱫᱩ ᱟᱨ ᱵᱟᱝ ᱵᱚᱱᱫᱷᱩ ᱜᱟᱰᱟ ᱠᱚᱸᱥᱟᱵᱚᱛᱤ ᱨᱮ ᱫᱩᱞ ᱢᱤᱫ ᱟᱠᱟᱱᱟ᱾
ᱱᱚᱣᱟ ᱛᱟᱭᱚᱢ ᱯᱩᱨᱩᱞᱤᱭᱟ.- ᱪᱟᱱᱰᱤᱞ ᱨᱮᱞ ᱞᱟᱭᱤᱱ ᱯᱟᱨᱚᱢ ᱠᱟᱛᱮ ᱯᱩᱨᱵᱚ ᱯᱟᱦᱴᱟ ᱱᱟᱥᱮᱞᱟᱦᱟ ᱠᱟᱛᱮ ᱠᱟᱨᱢᱟᱨᱟ ᱱᱟᱢᱟᱨ ᱥᱟᱞᱟᱜ ᱢᱮᱥᱟ ᱟᱠᱟᱱᱟ᱾ᱵᱷᱮᱫᱩᱣᱟ ᱟ.ᱛᱩ ᱯᱟᱨᱚᱢ ᱠᱟᱛᱮ ᱱᱚᱣᱟ ᱜᱟᱰᱟ ᱵᱟᱸᱠᱩᱲᱟ ᱨᱮ ᱵᱚᱞᱚ ᱟᱠᱟᱱᱟ᱾ ᱵᱟᱸᱠᱩᱲᱟ ᱨᱮᱜᱮ ᱠᱚᱸᱥᱟᱵᱚᱛᱤᱭᱟᱜ ᱵᱚᱦᱟᱜ ᱫᱚ ᱠᱩᱡᱟᱨᱤ ᱜᱟᱰᱟ ᱥᱟᱞᱟᱜ ᱢᱮᱥᱟᱭᱮᱱᱟ᱾ᱢᱩᱠᱩᱴ ᱢᱚᱱᱤᱯᱩᱨ ᱠᱚᱸᱥᱟᱵᱚᱛᱤ ᱟᱨ ᱠᱩᱢᱟᱨᱤ ᱜᱟᱰᱟ ᱢᱮᱥᱟ ᱠᱟᱛᱮ ᱧᱩᱛᱩᱢᱟᱱ ᱵᱟᱸᱫᱽ ᱫᱟᱜᱵᱟᱺᱫᱤ ᱵᱮᱱᱟᱣ ᱟᱠᱟᱱᱟ᱾
ᱟᱸᱫᱽ ᱠᱷᱚᱱ ᱩᱰᱩᱠ ᱠᱟᱛᱮ ᱨᱟᱭᱯᱩᱨ ᱥᱩᱨ ᱥᱮᱫ ᱛᱮ ᱫᱩᱠᱷᱤᱱ ᱯᱩᱨᱵᱚ ᱢᱤᱫᱱᱤᱯᱩᱨ ᱡᱤᱞᱟ ᱵᱤᱱᱯᱩᱨ ᱴᱚᱴᱷᱟ ᱨᱮ ᱠᱚᱸᱥᱟᱵᱚᱛᱤ ᱵᱚᱞᱚ ᱟᱠᱟᱱᱟ᱾ ᱵᱷᱚᱭᱨᱚᱵᱵᱟᱸᱠᱤ ᱜᱟᱰᱟ ᱥᱟᱞᱟᱜ ᱢᱮᱥᱟ ᱠᱟᱛᱮ ᱯᱩᱪᱷᱤᱢ ᱢᱤᱫᱱᱤᱯᱩᱨ ᱡᱤᱞᱟ ᱨᱮᱵᱚᱞᱚ ᱟᱠᱟᱱᱟ᱾ ᱠᱮᱥᱯᱩᱨ ᱥᱩᱨ ᱨᱮ ᱵᱟᱨ ᱦᱟ.ᱴᱤᱧ ᱛᱮ ᱦᱟ.ᱴᱤᱧ ᱟᱠᱟᱱᱟ᱾ ᱢᱤᱫᱴᱟᱸ ᱟ.ᱴᱤᱧ ᱫᱚ,ᱫᱟᱥᱽᱯᱩᱨ ᱴᱚᱴᱷᱟ ᱪᱮᱛᱟᱱ ᱛᱮ ᱯᱟᱞᱟᱨᱯᱟᱭ ᱧᱩᱛᱩᱢ ᱛᱮ ᱞᱤᱸᱜᱤ ᱠᱟᱛᱮ ᱨᱩᱯᱱᱟᱨᱟᱭᱟᱱ ᱜᱟᱰᱟ ᱥᱮᱫ ᱞᱟᱦᱟ ᱥᱮᱱ ᱟᱠᱟᱱᱟ᱾ᱟᱨ ᱢᱤᱫ ᱴᱟᱸ ᱫᱚ ᱫᱩᱠᱷᱤᱱ ᱯᱩᱨᱵᱚ ᱥᱮᱫ ᱠᱟᱞᱤᱭᱟᱜᱷᱟᱭ ᱟᱨ ᱵᱟᱸ ᱠᱮᱞᱮᱜᱷᱟᱭ ᱜᱟᱰᱟ ᱢᱮᱥᱟ ᱟᱠᱟᱱᱟ᱾
ᱪᱟᱸᱜᱲᱟ ᱜᱟᱰᱟ ᱠᱚ ᱥᱟᱦᱟᱨᱡᱷᱳᱨᱟ -ᱟᱡᱳᱫᱤᱭᱟ.ᱵᱩᱨᱩ ᱠᱷᱚᱱ ᱳᱰᱚᱜ ᱟᱠᱟᱱᱟ᱾ ᱢᱩᱨᱜᱩᱱᱟᱭ ᱜᱟᱰᱟ ᱨᱮ ᱫᱟᱜ ᱵᱟ.ᱫᱤ ᱠᱚ ᱵᱮᱱᱟᱣ ᱟᱠᱟᱫᱟ ᱱᱚᱣᱟ ᱫᱚ ᱪᱟᱥ ᱠᱟ.ᱢᱤ ᱨᱮ ᱟᱥᱟᱱ ᱞᱟ.ᱜᱤᱫ᱾ ᱵᱮᱜᱩᱱᱠᱩᱫᱟᱨ ᱥᱩᱨ ᱨᱮ ᱱᱚᱣᱟ ᱠᱚᱸᱥᱟᱵᱚᱛᱤ ᱜᱺᱰᱟ ᱫᱚ ᱢᱮᱥᱟ ᱟᱠᱟᱱᱟ᱾ ᱵᱟᱱᱫᱩ - ᱟᱨ ᱵᱟᱸ ᱵᱚᱱᱫᱷᱩ ᱜᱟᱰᱟ ᱥᱟᱨᱟᱢᱵᱤᱥᱤ,ᱵᱩᱨᱩᱰᱤ ᱮᱢᱟᱱ ᱱᱟᱞᱟ ᱥᱟᱞᱟᱜ ᱢᱮᱥᱟ ᱠᱟᱛᱮ ᱥᱤᱨᱠᱟᱵᱟᱫ ᱥᱩᱨ ᱟᱡᱳᱫᱤᱭᱟ ᱵᱩᱨᱩ ᱠᱷᱚᱱ ᱟᱸᱲᱜᱚ ᱦᱮᱡ ᱟᱠᱟᱱᱟ᱾ ᱤᱱᱟ. ᱛᱟᱭᱚᱢ ᱒᱔ ᱠᱤᱞᱚᱢᱤᱴᱟᱨ ᱦᱚᱨ ᱯᱟᱨᱚᱢ ᱠᱟᱛᱮ ᱛᱮᱞᱰᱤᱦᱤ ᱟ.ᱛᱩ ᱥᱩᱨ ᱠᱚᱸᱥᱟ ᱵᱚᱛᱤ ᱨᱮ ᱞᱤᱸᱜᱤ ᱢᱮᱥᱟ ᱟᱠᱟᱱᱟ᱾
ᱠᱩᱢᱟᱨᱤ ᱜᱟᱰ ᱠᱩᱢᱟᱨᱤ ᱫᱚ ᱠᱚᱸᱥᱟᱵᱚᱛᱤ ᱨᱮᱱᱟᱜ ᱨᱮᱦᱮᱫ ᱜᱟᱰᱟ᱾ ᱱᱚᱣᱟ ᱜᱟᱰᱟ ᱫᱚ ᱟᱡᱟᱫᱤᱭᱟ. ᱵᱩᱨᱩ ᱠᱷᱚᱱ ᱳᱰᱚᱠ ᱠᱟᱛᱮ ᱫᱤᱲᱟ.ᱸ ᱫᱤᱲᱟᱸ ᱛᱮ ᱞᱤᱸᱜᱤ ᱠᱟᱛᱮ ᱦᱩᱰᱤᱧ ᱜᱟᱰᱟ ᱥᱟᱞᱟᱜ ᱠᱩᱢᱟᱨᱤ ᱢᱮᱥᱟ ᱟᱠᱟᱱᱟ᱾ ᱤᱱᱟ.ᱛᱟᱭᱚᱢ ᱫᱩᱠᱷᱤᱱ ᱯᱩᱨᱵᱚ ᱥᱮᱫ ᱛᱮ ᱞᱤᱸᱜᱤ ᱠᱟᱛᱮ ᱯᱩᱨᱩᱞᱤᱭᱟ ᱪᱟᱱᱰᱩᱞ ᱨᱮᱞ ᱞᱟᱭᱤᱱ ᱯᱟᱨᱚᱢ ᱠᱟᱛᱮ ᱵᱚᱨᱟᱰᱷᱩᱢ ᱢᱟᱱᱵᱟᱡᱟᱨ ᱥᱮᱫ ᱛᱮ ᱵᱟᱸᱠᱩᱲᱟ ᱵᱚᱞᱚ ᱟᱠᱟᱱᱟ᱾ ᱱᱚᱣᱟ ᱵᱷᱤᱛᱨᱤ ᱯᱩᱱᱭᱟ. ᱜᱟᱰᱟ ᱠᱚᱫᱚ ᱦᱚᱱᱩᱢᱟᱛᱟ,ᱱᱟᱝᱜᱟᱥᱟᱤ ᱡᱚᱡᱚᱢ ᱯᱟᱦᱴᱟ ᱜᱟᱰᱟ ᱟᱨ ᱡᱷᱳᱨ ᱟᱨ ᱪᱟᱠᱟ ᱞᱮᱸᱜᱟ ᱯᱟᱦᱴᱟ ᱜᱟᱰᱟ᱾ ᱟᱨ ᱚᱱᱛᱮ ᱴᱳᱴᱠᱟ᱾ᱜᱟᱰᱟ ᱡᱷᱟᱲᱠᱷᱚᱱᱰ ᱨᱮ  ᱴᱳᱴᱠᱟ ᱜᱟᱰᱟ ᱵᱟᱱᱫᱚᱣᱟᱱ ᱯᱟᱨᱚᱢ ᱠᱟᱛᱮ ᱢᱟ.ᱡᱷᱤᱰᱤᱦᱤ ᱥᱩᱨ ᱠᱩᱢᱟᱨᱤ ᱨᱮ ᱢᱮᱥᱟ ᱟᱠᱟᱱᱟ᱾ ᱗᱐ ᱠᱤᱞᱳ ᱡᱤᱞᱤᱧ ᱠᱩᱢᱟᱨᱤ ᱜᱟᱰᱟ ᱠᱚᱸᱥᱟᱵᱚᱛᱤ ᱨᱮ ᱫᱩᱞ ᱢᱤᱫ ᱟᱠᱟᱱᱟ᱾
ᱵᱷᱚᱭᱨᱚᱵᱵᱟᱸᱠᱤ ᱵᱷᱚᱭᱨᱚᱵ ᱵᱟᱸᱠᱤ ᱵᱟᱸᱠᱩᱲᱟ ᱡᱤᱞᱟ ᱨᱟᱱᱤᱵᱟᱸᱫᱽ ᱠᱷᱚᱱ ᱫᱩᱠᱷᱤᱱ ᱯᱩᱨᱵᱚ ᱞᱤᱸᱜᱤ ᱠᱟᱛᱮ ᱠᱚᱸᱥᱟᱵᱚᱛᱤ ᱨᱮ ᱢᱮᱥᱟ ᱟᱠᱟᱱᱟ᱾ᱱᱚᱣᱟ ᱨᱮᱱᱟᱜ ᱪᱮᱛᱟᱱ ᱜᱟᱰᱟ ᱫᱚ ᱛᱟᱨᱟᱯᱷᱮᱱᱩ᱾
ᱱᱟᱹᱢᱵᱤ ᱱᱟᱨᱟᱭᱟᱹᱱᱟᱹᱱ
ᱱᱟᱹᱢᱵᱤ ᱱᱟᱨᱟᱭᱟᱹᱱᱟᱹᱱ ᱢᱤᱫ ᱥᱤᱧᱚᱛᱤᱭᱟᱹ ᱥᱟᱬᱮᱥᱤᱭᱟᱹ ᱟᱨ ᱮᱨᱚᱥᱯᱮᱥ ᱤᱸᱡᱤᱱᱤᱭᱚᱨᱤᱝ ᱠᱟᱱᱟ ᱠᱤᱱ ᱾ ᱤᱱᱰᱤᱭᱟᱱ ᱥᱯᱮᱥ ᱥᱯᱮᱥ ᱨᱤᱥᱚᱨᱪ ᱚᱨᱜᱟᱱᱟᱭᱤᱡᱮᱥᱚᱱ (ᱤᱥᱨᱚ) ᱢᱤᱫ ᱢᱟᱨᱟᱝ ᱚᱫᱷᱤᱠᱟᱹᱨᱤ ᱨᱩᱯᱛᱮ, ᱩᱱᱠᱤᱱ ᱠᱨᱟᱭᱚᱡᱮᱱᱤᱠ ᱪᱤᱵᱤᱡᱚᱱ ᱨᱮ ᱤᱱ ᱪᱟᱨᱡᱽ ᱠᱤᱱ ᱛᱟᱦᱮᱸ ᱠᱟᱱᱟ ᱾ 1994 ᱥᱟᱞᱮᱨᱮ ᱟᱹᱠᱤᱱ ᱪᱚᱴᱨᱮ ᱵᱟᱹᱰᱤᱡ ᱟᱨᱚᱯ ᱞᱟᱜᱟᱣ ᱠᱟᱛᱮ ᱜᱤᱨᱚᱯᱷ ᱠᱮᱫ ᱠᱤᱱᱟ ᱠᱚ ᱾ 1996 ᱥᱟᱞᱮᱨᱮ ᱛᱟᱞᱢᱟ ᱠᱷᱚᱡᱟᱨ ᱵᱽᱭᱩᱨᱚ (ᱥᱤᱵᱤᱟᱭᱤ) ᱟᱹᱠᱤᱱᱟᱜ ᱵᱤᱨᱩᱫᱽ ᱟᱯᱨᱚᱯ ᱠᱚ ᱠᱷᱟᱨᱚᱡᱽ ᱠᱮᱫᱼᱟ, ᱟᱨ ᱥᱤᱧᱚᱛᱤᱭᱟᱹ ᱥᱩᱯᱨᱤᱢ ᱠᱳᱨᱴ ᱩᱱᱠᱤᱱ ᱱᱤᱨᱫᱚᱥ ᱢᱮᱱᱛᱮ ᱴᱷᱟᱹᱣᱠᱟᱹ ᱠᱮᱫ ᱠᱤᱱᱟ ᱾
thumb|ᱱᱟᱹᱢᱵᱤ ᱱᱟᱨᱟᱭᱟᱹᱱᱟᱹᱱ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱨᱟᱡᱟ ᱨᱟᱢᱢᱳᱦᱚᱱ ᱨᱚᱭ ᱢᱚᱦᱟᱵᱤᱫᱽᱭᱟᱞᱚᱭ
ᱢᱟᱱᱚᱛ
ᱱᱮᱼᱦᱟᱹᱞᱤ ᱜᱮ, ᱨᱟᱡᱟ ᱨᱟᱢᱢᱳᱦᱚᱱ ᱨᱚᱭ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱵᱤ+ ᱜᱽᱨᱮᱰ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱷᱟᱵᱩᱣᱟ ᱦᱚᱱᱚᱛ
ᱡᱷᱟᱵᱩᱣᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱡᱷᱟᱵᱩᱣᱟ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱚᱛᱱᱚᱜ
ᱡᱷᱟᱵᱩᱣᱟ ᱦᱚᱱᱚᱛ ᱢᱚᱫᱷᱭᱚ ᱯᱨᱮᱫᱮᱥ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱩᱡᱽᱨᱟᱴ ᱨᱮᱱᱟᱜ ᱯᱟᱸᱪᱢᱚᱦᱚᱞ ᱟᱨ ᱵᱚᱰᱳᱫᱚᱨᱟ ᱦᱚᱱᱚᱛ, ᱨᱟᱡᱚᱥᱛᱷᱟᱱ ᱨᱮᱱᱟᱜ ᱵᱟᱸᱥᱣᱟᱲᱟ ᱦᱚᱱᱚᱛ ᱟᱨ ᱢᱚᱫᱷᱭᱚ ᱯᱨᱮᱫᱮᱥ ᱨᱮᱱᱟᱜ ᱟᱞᱤᱨᱟᱡᱽᱯᱩᱨ, ᱫᱷᱟᱨ ᱟᱨ ᱨᱚᱛᱞᱚᱢ ᱦᱚᱱᱚᱛ ᱞᱮᱠᱟᱛᱮ ᱮᱥᱮᱫ ᱟᱠᱟᱱᱟ ᱾
ᱡᱷᱟᱵᱩᱣᱟ ᱦᱚᱱᱚᱛ ᱫᱚ ᱢᱟᱭ ᱒᱐᱐᱘ ᱨᱮ ᱵᱟᱨ ᱴᱷᱟᱶ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱟᱞᱤᱨᱟᱡᱽᱯᱩᱨ ᱟᱨ ᱡᱷᱟᱵᱩᱣᱟ ᱾ ᱟᱞᱤᱨᱟᱡᱽᱯᱩᱨ, ᱡᱚᱵᱟᱴ, ᱩᱫᱚᱭᱜᱚᱲ, ᱵᱷᱟᱵᱽᱨᱟ, ᱥᱚᱸᱰᱣᱟ ᱟᱨ ᱠᱟᱴᱴᱷᱤᱣᱟᱲᱟ ᱱᱚᱣᱟ ᱦᱚᱱᱚᱛ ᱟᱞᱤᱨᱟᱡᱽᱯᱩᱨ ᱨᱮᱱᱟᱜ ᱖ ᱵᱚᱱᱚᱛ ᱢᱮᱱᱟᱜᱼᱟ ᱾ ᱡᱷᱟᱵᱩᱣᱟ ᱦᱚᱱᱚᱛ ᱨᱮ ᱱᱤᱛᱚᱜ ᱦᱚᱵᱩᱣᱟ, ᱢᱮᱜᱷᱱᱚᱜᱚᱨ, ᱨᱟᱬᱟᱯᱩᱨ ᱨᱟᱢᱟ, ᱛᱷᱟᱸᱫᱽᱞᱟ ᱟᱨ ᱯᱮᱴᱞᱟᱣᱟᱫᱽ ᱵᱚᱱᱚᱛ ᱦᱤᱡᱩᱜᱼᱟ ᱾
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱷᱟᱵᱩᱣᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱐᱒᱕,᱐᱔᱘ ᱢᱮᱱᱟᱜᱼᱟ, ᱥᱟᱭᱯᱨᱟᱥ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱢᱚᱸᱴᱟᱱᱟ ᱾ ᱱᱚᱣᱟ ᱱᱩᱭ ᱥᱤᱧᱚᱛ ᱨᱮ ᱔᱔᱐ ᱟᱱᱟᱜ ᱨᱮᱸᱠᱤᱝ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱧᱟᱢ ᱟᱠᱟᱫᱼᱟᱭ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱘᱕ ᱛᱟᱦᱮᱸᱱᱟᱠᱚ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱔᱐ ᱜᱟᱺᱴ ᱢᱟᱹᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱓᱐.᱕᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱵᱩᱣᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱔᱔.᱔᱕% ᱥᱮᱪᱮᱫ ᱫᱚᱨ ᱢᱮᱱᱟᱜᱼᱟ ᱾
᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱷᱟᱵᱩᱣᱟ ᱦᱚᱱᱚᱛ (ᱟᱞᱤᱨᱟᱡᱽᱯᱩᱨ ᱵᱷᱮᱡᱟᱨ ᱤᱫᱤ ᱛᱮ ᱵᱤᱪᱟᱹᱨ) ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱗᱘᱔,᱒᱘᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱙᱖,᱑᱔᱑ ᱠᱚᱲᱟ ᱟᱨ ᱓᱘᱘,᱑᱔᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱙᱑ ᱥᱟᱭ ᱠᱚᱲᱟ ᱦᱚᱲ ᱮᱞ ᱫᱮᱦᱟᱛ ᱛᱟᱦᱮᱸ ᱠᱟᱱᱟ ᱾ ᱘᱕.᱖᱐ ᱥᱟᱭ ᱠᱚᱲᱟ ᱦᱚᱲ ᱮᱞ ᱟᱹᱫᱤᱵᱟᱹᱥᱤ ᱟᱨ ᱓ ᱥᱟᱭᱠᱚᱲᱟ ᱟᱱᱩᱥᱩᱪᱤᱛ ᱡᱟᱹᱛᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱞᱤᱨᱟᱡᱽᱯᱩᱨ ᱨᱮᱱᱟᱜ ᱵᱷᱮᱜᱟᱨ ᱤᱫᱤ ᱛᱮ ᱢᱟᱲᱟᱝ, ᱡᱷᱟᱵᱩᱣᱟ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱙᱐ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱰᱮᱱᱥᱤᱴᱤ ᱒᱐᱖ /ᱠᱤᱞᱚᱢᱤᱴᱚᱨ᱒ ᱛᱟᱦᱮᱸ ᱠᱟᱱᱟ ᱾
ᱡᱷᱟᱵᱩᱣᱟ ᱫᱚ ᱢᱩᱬ ᱞᱮᱠᱟᱛᱮ ᱟᱹᱫᱤᱵᱟᱹᱥᱤ ᱦᱚᱱᱚᱛ ᱠᱟᱱᱟ, ᱟᱨ ᱚᱥᱮᱪᱮᱫ ᱟᱨ ᱨᱮᱸᱜᱮᱡ ᱨᱮᱱᱟᱜ ᱪᱮᱛᱟᱱ ᱥᱮᱫ ᱞᱟᱦᱟᱜ ᱠᱟᱱᱟ ᱾ ᱟᱫᱷᱟ ᱦᱚᱲ ᱮᱞ ᱨᱮᱸᱜᱮᱡ ᱜᱟᱨ ᱠᱷᱚᱱ ᱞᱟᱛᱟᱨ ᱢᱮᱱᱟᱜ ᱠᱚᱣᱟ ᱾ ᱵᱷᱤᱞ ᱟᱨ ᱵᱷᱤᱞᱟᱞᱟ ᱥᱚᱲ ᱫᱚ ᱦᱚᱱᱚᱛ ᱨᱮᱱᱟᱜ ᱵᱷᱤᱛᱤᱨ ᱨᱮ ᱛᱟᱦᱮᱸ ᱱᱟᱠᱚ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱕.᱒᱖% ᱦᱚᱲ ᱫᱚ ᱵᱷᱤᱞᱤ, ᱑᱓.᱘᱗% ᱦᱤᱱᱫᱤ ᱟᱨ ᱐.᱔᱑% ᱜᱩᱡᱽᱨᱟᱛᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱨᱚᱨᱚᱲ ᱞᱟᱹᱜᱤᱫ ᱯᱟᱹᱨᱥᱤ ᱫᱚ ᱵᱟᱨᱮᱞᱤ ᱨᱟᱛᱷᱣᱤ, ᱵᱷᱤᱞ ᱯᱟᱹᱨᱥᱤ, ᱡᱟᱦᱟᱸ ᱨᱮ ᱖᱔,᱐᱐᱐ ᱟᱹᱲᱟᱹ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱫᱮᱣᱱᱟᱜᱽᱨᱤ ᱪᱤᱠᱤ ᱛᱮ ᱚᱞ ᱟᱠᱟᱱᱟ; ᱟᱨ ᱑᱑,᱕᱐,᱐᱐᱐ ᱟᱹᱲᱟᱹ ᱥᱟᱶᱛᱮ ᱵᱷᱤᱞᱟᱞᱤ ᱾
ᱥᱮᱪᱮᱫ
᱓᱖.᱙% ᱥᱮᱪᱮᱫ ᱫᱚᱨ ᱥᱟᱶᱛᱮ ᱡᱷᱟᱵᱩᱣᱟ ᱦᱚᱱᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚᱨ ᱫᱚ ᱟᱹᱰᱤ ᱠᱟᱹᱡ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ ᱛᱷᱚᱠ:AWB
ᱢᱩᱥᱠᱳᱜᱤ ᱯᱟᱹᱨᱥᱤ
ᱢᱩᱥᱠᱳᱜᱤ ᱯᱟᱹᱨᱥᱤ (ᱠᱨᱤᱠ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼ, ᱫᱚ ᱢᱤᱫ ᱢᱟᱥᱠᱳᱜᱮᱭᱟᱹᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱭᱟᱜ ᱳᱠᱞᱟᱦᱳᱢᱟ ᱟᱨ ᱯᱷᱞᱳᱨᱤᱰᱟ ᱨᱮᱱ ᱢᱩᱥᱠᱳᱜᱤ ᱟᱨ ᱥᱮᱢᱤᱱᱳᱞᱮ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱢᱤᱠᱟᱥᱩᱠᱤ ᱥᱟᱶᱛᱮ, ᱥᱮᱢᱤᱱᱳᱞᱮ ᱦᱚᱲ ᱠᱚᱫᱚ ᱡᱚᱠᱷᱚᱱ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱩᱱ ᱡᱚᱠᱷᱮᱡ ᱫᱚ ᱱᱚᱣᱟ ᱥᱮᱢᱤᱱᱳᱞᱮ ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱢᱟᱥᱠᱳᱜᱮᱭᱟᱹᱱ ᱯᱟᱹᱨᱥᱤ ᱛᱷᱚᱠ: ᱟᱢᱮᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱢᱮᱨᱤᱠᱟ ᱨᱮᱭᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ
ᱜᱽᱞᱳᱨᱤᱭᱟ ᱜᱩᱭᱰᱟ
ᱜᱽᱞᱳᱨᱤᱭᱟ ᱜᱩᱭᱰᱟ (ᱡᱟᱱᱟᱢ ᱑᱙ ᱱᱚᱵᱷᱮᱢᱵᱚᱨ ᱑᱙᱕᱕) ᱫᱚ ᱢᱤᱫ ᱤᱴᱟᱞᱤᱭᱟᱱ ᱯᱟᱯᱟᱴᱤᱭᱟᱹ ᱟᱨ ᱢᱳᱰᱮᱞ ᱠᱟᱱᱟᱢ ᱾ ᱱᱩᱭ ᱫᱚ ᱤᱨᱳᱴᱤᱠᱟ ᱨᱮᱱᱟᱜ ᱥᱟᱱᱟᱢ ᱤᱴᱟᱞᱤᱭᱟᱱ ᱨᱮᱱᱟᱜ ᱠᱳᱢᱮᱰᱤᱭᱟ ᱨᱮ ᱟᱹᱰᱤ ᱜᱮ ᱵᱟᱹᱲᱛᱤ ᱵᱟᱰᱟᱭ ᱢᱮᱱᱟᱜ ᱟᱠᱟᱫᱮᱭᱟ ᱾ ᱵᱟᱹᱲᱛᱤ ᱫᱚ "ᱞᱟ ᱞᱤᱥᱤᱭᱚᱞ ᱥᱥᱤᱨᱤᱡᱽ (La liceale series) ᱠᱷᱚᱱ ᱵᱟᱰᱟᱭ ᱟᱠᱟᱱᱟᱭ, ᱟᱨ ᱤᱨᱳᱴᱤᱠᱟ ᱨᱮ ᱑᱙᱗᱐ ᱥᱮᱱᱪᱩᱨᱤ‌ ᱨᱮᱱᱟᱜ ᱯᱷᱤᱞᱢ‌ ᱠᱚᱢᱤᱝ ᱳᱯᱷ ᱮᱡᱽ ᱰᱨᱟᱢᱟ (coming-of-age-drama) ᱨᱮ ᱦᱚᱸ ᱢᱮᱱᱟᱭᱟ ᱾
ᱡᱤᱭᱚᱱ ᱟᱨ ᱠᱟᱹᱢᱤ‌ ᱦᱚᱨᱟ
ᱜᱽᱞᱳᱨᱤᱭᱟ ᱜᱩᱭᱰᱟ ᱟᱜ ᱡᱟᱱᱟᱢ ᱫᱚ ᱢᱮᱨᱟᱱᱳ ᱴᱨᱮᱱᱴᱤᱱᱳ-ᱚᱞᱴᱳ ᱮᱰᱤᱡᱽ (Trentino-Alto Adige) ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ, ᱱᱩᱭ ᱫᱚ ᱤᱢᱤᱞᱤᱭᱟ ᱨᱳᱢᱟᱜᱽᱱᱟ ᱳᱨᱤᱡᱤᱱ (Emilia Romagna origin) ᱜᱷᱟᱨᱚᱸᱡᱽ ᱠᱷᱚᱱ ᱢᱮᱱᱟᱭ ᱾ ᱱᱩᱭ ᱫᱚ ᱠᱟᱹᱴᱤᱡ ᱨᱮ ᱟᱠᱚ ᱜᱷᱟᱨᱚᱸᱡᱽ ᱥᱟᱶ ᱵᱳᱞᱳᱜᱽᱱᱟ ᱨᱮ ᱠᱚ ᱛᱟᱦᱮᱸ ᱮᱱᱟ ᱾ ᱱᱩᱭ ᱫᱚ ᱢᱟᱲᱟᱝ ᱥᱮᱨᱮᱧ ᱮᱦᱚᱵ ᱠᱮᱫ ᱟᱭ, ᱟᱡ ᱵᱟᱵᱟ ᱦᱟᱜ ᱨᱳᱜᱽᱢᱟ ᱠᱳᱥᱴ ᱨᱮ ᱮᱱᱮᱡ ᱦᱚᱸᱭ ᱮᱦᱚᱵ ᱞᱮᱫ-ᱟ ᱾ ᱚᱱᱟ ᱛᱟᱭᱚᱢ ᱱᱩᱭ ᱫᱚ ᱢᱳᱰᱮᱞᱤᱝ ᱮ ᱠᱩᱥᱤᱭᱟᱫ-ᱟ, ᱑᱙᱗᱔ ᱨᱮ ᱢᱤᱥ ᱴᱤᱱ ᱮᱡᱽ ᱯᱟᱴ ᱨᱮ ᱠᱟᱹᱢᱤ ᱮ ᱮᱦᱚᱵ ᱞᱮᱫ-ᱟ ᱾
ᱜᱩᱭᱰᱟ ᱫᱚ ᱟᱭᱢᱟ ᱥᱮᱠᱥᱤ ᱠᱚᱢᱮᱰᱤ ᱮᱢᱟᱱ ᱠᱚᱨᱮ ᱯᱟᱴ ᱠᱟᱹᱢᱤ ᱠᱮᱫ ᱟᱭ ᱾ ᱞᱟ ᱨᱟᱜᱟᱡᱤᱱᱟ ᱟᱨ ᱞᱟ ᱢᱤᱱᱳᱨᱮᱱ/ La ragazzina (Monika in English-language release) and La minorenne ᱨᱮ ᱱᱩᱭᱟᱜ ᱵᱟᱨᱭᱟ ᱮᱛᱚᱦᱚᱵ ᱯᱷᱤᱞᱢ ᱛᱟᱦᱮᱸ ᱠᱟᱱᱟ, ᱵᱟᱱᱟᱨ ᱢᱩᱵᱷᱤ ᱜᱮ ᱑᱙᱗᱔ ᱨᱮᱱᱟᱜ ᱥᱤᱛᱩᱢ ᱫᱤᱱ ᱜᱮ ᱠᱚ ᱥᱩᱴ ᱞᱮᱫ-ᱟ, ᱠᱟᱹᱦᱱᱤ ᱫᱚ ᱡᱩᱣᱟᱹᱱ ᱛᱤᱨᱞᱟᱹ‌ ᱥᱮᱠᱥᱣᱟᱞᱤ ᱠᱮᱨᱮᱠᱴᱟᱨ ᱨᱮᱱᱟᱜ ᱛᱟᱦᱮᱸ ᱠᱟᱱᱟ ᱾ ᱱᱩᱭᱟᱜ ᱞᱟ ᱞᱤᱥᱤᱭᱚᱞ ᱥᱟᱶ  (La liceale (Teasers)) ᱑᱙᱗᱕ ᱨᱮ ᱥᱟᱹᱨᱤ ᱵᱽᱨᱮᱠᱛᱷᱨᱩᱣ ᱵᱟᱱᱟᱣ ᱞᱮᱫ ᱟᱭ ᱾ ᱵᱟᱰᱟᱭᱟᱱ ᱪᱟᱠᱟᱣ ᱟᱱᱟᱜ ᱮᱴᱟᱜ ᱯᱷᱤᱞᱢ "ᱟᱣᱮᱨᱮ ᱵᱷᱮᱱᱴ' ᱮᱱᱱᱤ (Avere vent'anni ("To Be Twenty")) ᱱᱟᱯᱟᱭ ᱛᱮᱜᱮ ᱑᱙᱗᱘ ᱨᱮ ᱪᱟᱞᱟᱣ ᱞᱮᱱᱟ ᱾ ᱡᱟᱦᱟᱸ ᱨᱮ ᱞᱤᱞᱞᱤ ᱠᱟᱨᱟᱴᱤ ᱥᱟᱶ ᱯᱟᱴ ᱠᱮᱫ ᱟᱭ ᱾
᱑᱙᱘᱑ ᱨᱮ, ᱜᱩᱭᱰᱟ ᱫᱚ ᱡᱳᱣᱱᱤ ᱰᱳᱨᱮᱞᱤ ᱧᱩᱛᱩᱢᱟᱱ ᱥᱤᱸᱜᱟᱲᱤᱭᱟ ᱟᱨ ᱯᱟᱯᱟᱴᱤᱭᱟᱹ‌ ᱥᱟᱶ ᱵᱟᱯᱞᱟ ᱮᱱᱟᱭ, ᱡᱟᱦᱟᱸ ᱫᱚ ᱢᱭᱩᱡᱤᱠᱟᱞ ᱮᱥᱮᱱᱰᱤᱢᱳ ᱞᱟ ᱞᱟᱢᱯᱟᱰᱟ (᱑᱙᱗᱙) (musical Accendiamo la lampada) ᱨᱮ ᱠᱤᱱ ᱧᱟᱯᱟᱢ ᱞᱮᱱᱟ ᱾ ᱱᱩᱭ ᱨᱮᱱ ᱢᱤᱫ ᱠᱩᱲᱤ ᱦᱚᱯᱚᱱ ᱢᱮᱱᱟᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱤᱴᱟᱞᱤᱭᱟᱱ ᱯᱟᱯᱟᱴᱤᱭᱟᱹ ᱛᱷᱚᱠ:ᱤᱴᱟᱞᱤᱭᱟᱱ ᱠᱩᱲᱤ ᱯᱟᱯᱟᱴᱤᱭᱟᱹ
ᱴᱷᱟᱠᱩᱨᱜᱟᱶ ᱥᱚᱫᱚᱨ ᱩᱯᱚᱡᱮᱞᱟ
ᱴᱷᱟᱠᱩᱨᱜᱟᱶ ᱥᱚᱫᱚᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱴᱷᱟᱠᱩᱨᱜᱟᱶ ᱦᱚᱱᱚᱛ ᱨᱮ ᱢᱮᱱᱟᱜ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱱᱚᱣᱟ ᱩᱯᱚᱡᱮᱞᱟ ᱨᱮᱭᱟᱜ ᱩᱛᱟᱹᱨ ᱫᱚ ᱟᱴᱚᱨᱤᱭᱟ ᱩᱯᱚᱡᱮᱞᱟ ᱟᱨ ᱵᱳᱫᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱯᱤᱨᱜᱚᱸᱡᱽ ᱩᱯᱚᱡᱮᱞᱟ(ᱴᱷᱟᱠᱩᱨᱜᱟᱶ ᱦᱚᱱᱚᱛ) ᱟᱨ ᱵᱤᱨᱜᱚᱸᱡᱽ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱳᱫᱟ ᱩᱯᱚᱡᱮᱞᱟ, ᱫᱮᱵᱤᱜᱚᱸᱡᱽ ᱩᱯᱚᱡᱮᱞᱟ ᱟᱨ ᱵᱤᱨᱜᱚᱸᱡᱽ ᱩᱯᱚᱡᱮᱞᱟ ᱯᱚᱪᱷᱤᱢ ᱫᱚ ᱵᱟᱞᱤᱭᱟᱵᱟᱝᱜᱤ ᱩᱯᱚᱡᱮᱞᱟ ᱟᱨ ᱨᱟᱱᱤᱥᱚᱝᱠᱳᱞ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱚᱣᱟ ᱤᱭᱩᱱᱤᱭᱚᱱ ᱨᱮ ᱟᱭᱢᱟ ᱜᱟᱱ ᱜᱮ ᱤᱭᱩᱱᱤᱭᱚᱱ ᱢᱮᱱᱟᱜ-ᱟ᱾ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ,
ᱧᱮᱞᱚᱜ ᱡᱟᱜᱟ
ᱴᱷᱟᱠᱩᱨᱜᱟᱶ ᱥᱚᱫᱚᱨ ᱩᱯᱚᱡᱮᱞᱟ ᱨᱮ ᱵᱟᱝᱞᱟᱫᱮᱥ ᱯᱨᱚᱛᱱᱚᱛᱚ ᱟᱫᱷᱤᱫᱚᱯᱛᱚᱨ(department it archaeology Bangladesh) ᱨᱮᱱᱟᱜ ᱞᱤᱥᱴᱤ ᱠᱷᱚᱱ ᱵᱟᱨᱮᱭᱟ ᱧᱮᱞ ᱞᱮᱠᱟᱱ ᱡᱟᱜᱟ ᱠᱚ ᱵᱮᱱᱟᱣ ᱟᱠᱟᱫᱟ, ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ, ᱴᱷᱚᱞᱦᱟᱴ ᱢᱩᱱᱫᱤᱨ ᱟᱨ ᱡᱟᱢᱟᱞᱯᱩᱨ ᱡᱟᱢᱮ ᱬᱚᱥᱡᱤᱫᱽ
ᱫᱩᱨᱤᱵᱽ ᱠᱚ
ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱩᱯᱚᱡᱮᱞᱟ ᱠᱚ ᱞᱮᱠᱟᱜᱮ ᱥᱚᱫᱚᱨ ᱩᱯᱚᱡᱮᱞᱟ ᱨᱮᱦᱚᱸ ᱟᱭᱢᱟᱜᱟᱱ ᱦᱚᱲ ᱜᱮ ᱠᱨᱤᱥᱤ ᱟᱵᱟᱫᱽ ᱨᱮᱠᱚ ᱱᱤᱨᱵᱷᱚᱨ ᱠᱟᱱᱟ᱾ ᱯᱚᱨᱫᱷᱟᱱ ᱠᱨᱤᱥᱤ ᱟᱵᱟᱫᱽ ᱛᱮᱞᱟᱨᱮ ᱭᱮᱜ ᱡᱟᱹᱥᱛᱤ ᱫᱚ ᱦᱩᱲᱩ, ᱜᱚᱦᱩᱢ, ᱯᱟᱴ, ᱟᱹᱠᱷ, ᱡᱚᱱᱨᱟ, ᱟᱹᱞᱩ,‌‌‌‌‌‌‌‌‌‌ᱢᱟᱸᱨᱤᱪ ᱥᱟᱶ ᱟᱨᱦᱚᱸ ᱟᱭᱢᱟ᱾
ᱜᱟᱰᱟᱠᱚ
ᱴᱷᱟᱠᱩᱨᱜᱟᱶ ᱥᱚᱫᱚᱨ ᱩᱯᱚᱡᱮᱞᱟ ᱨᱮ ᱢᱮᱱᱟᱜ-ᱟ ᱠᱚᱭᱮᱠ ᱜᱚᱴᱟᱝ ᱜᱟᱰᱟ, ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱛᱟᱝᱜᱩᱛᱩᱨᱤ ᱟᱱᱡᱟᱭᱤᱭᱟᱜ
ᱛᱚᱝᱜᱩᱛᱩᱨᱤ ᱟᱱᱡᱟᱭᱤᱭᱟ (᱑᱙᱑᱙ᱼ᱑᱙᱘᱙) ᱫᱚ ᱚᱠᱴᱚᱵᱚᱨ ᱑᱙᱘᱐ ᱠᱷᱚᱱ ᱯᱷᱮᱵᱽᱨᱩᱣᱟᱨᱤ ᱑᱙᱘᱒ ᱫᱷᱟᱹᱨᱤᱡ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱗ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱴᱤ. ᱚᱱᱡᱮᱭᱤᱭᱟ ᱩᱨᱯᱷ ᱨᱟᱢᱠᱨᱩᱥᱱᱚ ᱨᱮᱰᱰᱤ ᱫᱚ ᱛᱚᱞᱞᱟ ᱧᱩᱛᱩᱢ ᱛᱮ ᱵᱷᱟᱹᱜᱤ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫᱤᱡ ᱟᱜ ᱡᱟᱱᱟᱢ ᱫᱚ ᱑᱖ ᱚᱜᱚᱥᱴ ᱑᱙᱑᱙ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱨᱤᱱ ᱟᱭᱳ ᱵᱟᱵᱟ ᱫᱚ ᱢᱮᱰᱚᱠ ᱦᱚᱱᱚᱛ ᱨᱮᱱᱟᱜ ᱵᱷᱚᱱᱩᱨ ᱟᱹᱛᱩ ᱨᱮᱱ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱳᱥ ᱠᱚ ᱞᱟᱜᱟᱣ ᱞᱮᱫᱼᱟ ᱫᱚ ᱚᱱᱡᱮᱭᱤᱭᱟ ᱫᱚ ᱢᱤᱫ ᱯᱟᱹᱪᱷᱟᱹᱠ ᱡᱟᱹᱛᱤ ᱟᱨᱵᱟᱝ ᱫᱚᱞᱤᱛ ᱥᱟᱶᱟᱛ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱫᱚ ᱟᱡᱟᱜ ᱧᱩᱛᱩᱢ ᱟᱹᱨᱩ ᱠᱟᱛᱮ ᱨᱟᱢ ᱠᱨᱩᱥᱱᱚ ᱨᱮᱰᱰᱤ ᱢᱮᱱᱛᱮᱭ ᱫᱚᱦᱚ ᱞᱮᱫᱼᱟ ᱾ ᱟᱨ ᱟᱡᱟᱜ ᱥᱤᱨᱟᱹ ᱢᱚᱱᱛᱨᱤ ᱠᱟᱹᱢᱤᱠᱛᱚ ᱞᱟᱹᱜᱤᱫ ᱨᱟᱡᱽᱟᱹᱨᱤᱛ ᱞᱮᱠᱟᱛᱮ ᱫᱟᱲᱮᱭᱟᱱ ᱨᱮᱰᱰᱤ ᱥᱟᱶᱟᱛ ᱨᱮᱱᱟᱜ ᱥᱚᱦᱚᱫ ᱟᱢᱮᱴ ᱞᱟᱹᱜᱤᱫ ᱨᱮᱰᱰᱤ ᱥᱟᱶ ᱵᱟᱯᱞᱟ ᱥᱟᱹᱜᱟᱹᱭ ᱨᱮᱭ ᱛᱚᱞ ᱞᱮᱱ ᱛᱟᱦᱮᱸᱫ ᱾
ᱟᱱᱡᱮᱭᱤᱭᱟ ᱫᱚ ᱥᱩᱞᱛᱟᱱ ᱵᱟᱡᱟᱨ ᱨᱮᱱᱟᱜ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱨᱮᱭ ᱯᱟᱲᱦᱟᱣ ᱞᱮᱱᱟ ᱾ ᱠᱟᱹᱣᱰᱤ ᱨᱮᱱᱟᱜ ᱟᱱᱟᱴ ᱠᱷᱟᱹᱛᱤᱨ ᱢᱮᱴᱨᱤᱠ ᱛᱟᱭᱚᱢ ᱪᱮᱛᱟᱱ ᱥᱮᱫ ᱫᱚ ᱵᱟᱭ ᱯᱟᱲᱦᱟᱣ ᱫᱟᱲᱮᱭᱟᱫᱼᱟ, ᱚᱱᱟᱛᱮ ᱩᱱᱤ ᱫᱚ ᱖ ᱟᱱᱱᱟ ᱨᱮᱱᱟᱜ ᱫᱤᱱᱟᱹᱢ ᱠᱩᱲᱟᱹᱭ ᱞᱟᱹᱜᱤᱫ ᱦᱟᱭᱫᱨᱟᱵᱟᱫᱽ ᱟᱞᱵᱤᱱ ᱨᱮ ᱠᱟᱹᱢᱤ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾
ᱟᱱᱡᱟᱭᱤᱭᱟ ᱫᱚ ᱟᱡᱟᱜ ᱮᱛᱚᱦᱚᱵ ᱡᱤᱭᱚᱱ ᱨᱮ ᱟᱹᱰᱤ ᱜᱟᱱ ᱟᱬᱜᱚ ᱨᱟᱠᱟᱵ ᱮᱴᱠᱮᱴᱚᱬᱮ ᱥᱟᱢᱟᱝ ᱛᱮ ᱦᱩᱭ ᱟᱫᱮᱭᱟ ᱡᱟᱦᱟᱸ ᱫᱚ ᱥᱟᱶᱛᱟᱨᱤ ᱱᱮᱭᱟᱭ ᱞᱟᱹᱜᱤᱫ ᱢᱤᱫ ᱥᱮᱱᱟᱭ ᱵᱮᱱᱟᱣ ᱠᱮᱫᱮᱭᱟ ᱾
ᱠᱟᱹᱢᱤ ᱠᱚ
ᱴᱤ ᱟᱱᱡᱟᱭᱤᱭᱟ ᱫᱚ ᱦᱟᱭᱫᱨᱟᱵᱟᱫᱽ ᱨᱮ ᱦᱟᱭᱫᱨᱟᱵᱟᱫᱽ ᱟᱞᱵᱤᱱ ᱞᱤᱢᱤᱴᱮᱰ ᱨᱮᱱᱤᱡ ᱢᱤᱫ ᱠᱷᱟᱴᱟᱣᱤᱭᱟᱹ ᱠᱷᱚᱱ ᱴᱨᱮᱰ ᱭᱩᱱᱤᱭᱚᱱ ᱞᱤᱰᱚᱨ ᱟᱨ ᱛᱟᱭᱚᱢ ᱛᱮ ᱛᱟᱞᱢᱟ ᱠᱷᱟᱹᱴᱣᱟᱹᱱ ᱢᱚᱱᱛᱨᱤ ᱵᱮᱱᱟᱣᱜ ᱞᱟᱹᱜᱤᱫ ᱮ ᱛᱤᱸᱜᱩ ᱮᱱᱟ ᱾
ᱴᱤ. ᱟᱱᱡᱟᱭᱤᱭᱟ ᱫᱚ ᱑᱑ ᱚᱠᱴᱚᱵᱚᱨ ᱑᱙᱘᱐ ᱨᱮ ᱢᱟᱨᱨᱤ ᱪᱮᱱᱱᱟ ᱨᱮᱰᱰᱤ ᱟᱜ ᱴᱷᱟᱶ ᱦᱟᱛᱟᱣ ᱞᱟᱹᱜᱤᱫ ᱨᱩᱞᱤᱝ ᱯᱟᱴᱤ ᱦᱚᱛᱮᱛᱮ ᱧᱩᱢ ᱪᱷᱟᱹᱴᱭᱟᱹᱨ ᱞᱮᱫᱮ ᱛᱟᱦᱮᱸᱫ ᱾ ᱪᱷᱟᱹᱴᱭᱟᱹᱨ ᱮ ᱚᱠᱛᱚ ᱨᱮ ᱟᱱᱡᱟᱭᱤᱭᱟ ᱫᱚ ᱛᱟᱞᱢᱟ ᱠᱷᱟᱹᱴᱣᱟᱹᱱ ᱯᱚᱱᱚᱛ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱟᱱᱡᱟᱭᱚᱭᱟ ᱫᱚ ᱪᱮᱱᱱᱟ ᱨᱮᱰᱰᱤ ᱠᱮᱵᱤᱱᱮᱴ ᱨᱤᱱ ᱡᱚᱛᱚ ᱵᱮᱥᱩᱠᱟᱱ ᱢᱚᱱᱛᱨᱤᱭ ᱥᱮᱞᱮ ᱠᱮᱫ ᱠᱚᱣᱟ ᱟᱨ ᱫᱤᱥᱚᱢ ᱨᱮᱱᱟᱜ ᱱᱤᱛᱚᱜ ᱫᱷᱟᱹᱵᱤᱡᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱢᱚᱱᱛᱨᱤ ᱢᱟᱰᱣᱟᱭ ᱵᱮᱱᱟᱣ ᱠᱮᱫᱼᱟ ᱾ ᱩᱱᱤ ᱫᱚ ᱛᱟᱞᱢᱟ ᱥᱚᱨᱠᱟᱨ ᱟᱜ ᱟᱸᱫᱮ ᱞᱮᱠᱟᱛᱮ ᱱᱩᱠᱩ ᱠᱚᱢ ᱠᱟᱛᱮ ᱔᱕ ᱥᱚᱦᱮᱛ ᱮ ᱫᱚᱦᱚ ᱠᱮᱫ ᱠᱚᱣᱟ ᱾
ᱢᱟᱹᱱ ᱦᱟᱞᱟᱝ
ᱦᱭᱫᱨᱟᱵᱟᱫᱽ ᱨᱮ ᱞᱩᱢᱵᱤᱱᱤ ᱵᱟᱜᱟᱱ ᱨᱮᱱᱟᱜ ᱧᱩᱛᱩᱢ ᱟᱹᱨᱩ ᱠᱟᱛᱮ ᱒᱐᱐᱖ ᱨᱮ ᱟᱡᱟᱜ ᱩᱱᱩᱭᱦᱟᱹᱨ ᱛᱮ ᱴᱤ. ᱟᱱᱡᱟᱭᱤᱭᱟ ᱞᱩᱢᱵᱤᱱᱤ ᱵᱟᱜᱟᱱ ᱞᱮᱠᱟᱛᱮ ᱫᱚᱦᱚ ᱮᱱᱟ ᱾
ᱥᱤᱨᱟᱹ ᱢᱚᱱᱛᱨᱤ ᱣᱟᱭ. ᱮᱥ. ᱨᱟᱡᱽ ᱥᱮᱠᱷᱚᱨ ᱨᱮᱰᱰᱤ ᱫᱚ ᱒᱐᱐᱖ ᱨᱮ ᱥᱩᱛᱨᱮᱛ ᱜᱟᱲ ᱥᱟᱢᱟᱝ ᱨᱮ ᱞᱩᱢᱵᱤᱱᱤ ᱵᱟᱜᱟᱱ ᱨᱮ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱵᱚᱸᱜᱟ ᱫᱤᱥᱚᱢᱤᱡ ᱴᱤ. ᱟᱱᱡᱟᱭᱤᱭᱟ ᱟᱜ ᱢᱩᱴᱷᱟᱹᱱ ᱢᱩᱨᱛᱤᱭ ᱩᱰᱷᱟᱹᱣ ᱥᱟᱹᱜᱩᱱ ᱠᱮᱫᱼᱟ ᱾
ᱯᱳᱛᱟᱢ
ᱯᱳᱛᱟᱢ ᱫᱚ ᱪᱮᱸᱲᱮ ᱠᱟᱱᱟᱠᱚ ᱯᱳᱛᱟᱢ ᱫᱚ ᱟᱭᱢᱟ ᱫᱟᱜ ᱨᱮᱱ ᱢᱮᱱᱟᱜ ᱠᱳᱣᱟ ᱡᱮᱢᱚᱱ ᱴᱷᱮᱠᱨᱚ ᱯᱳᱛᱟᱢ/ ᱯᱳᱱᱫᱟᱦᱟᱲ ᱯᱳᱛᱟᱢ ᱩᱱᱠᱩ ᱫᱚ ᱡᱚᱲᱟ ᱡᱚᱲᱟ ᱠᱩ ᱛᱟᱦᱮᱱᱟ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱮᱬᱮ
ᱫᱩᱫᱷᱟᱹᱱᱤ, ᱫᱩᱢᱠᱟᱹ
ᱫᱩᱫᱷᱟᱹᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱡᱷᱟᱲᱠᱷᱚᱸᱰ ᱨᱮᱭᱟᱜ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱤ.ᱰᱤ. ᱵᱞᱚᱠ ᱨᱮᱭᱟᱜ ᱢᱤᱫ ᱦᱚᱲ ᱞᱮᱠᱷᱟ ᱥᱚᱦᱚᱨ ᱠᱟᱱᱟ᱾
ᱦᱚᱲ ᱮᱞ
᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱫᱩᱫᱷᱟᱹᱱᱤ ᱨᱮ ᱗,᱑᱑᱗ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟ ᱢᱩᱸᱫᱽ ᱨᱮ ᱓,᱗᱖᱑ (᱕᱓%) ᱠᱚᱲᱟ ᱟᱨ ᱓,᱓᱕᱖ (᱔᱗%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐–᱖ ᱥᱮᱨᱢᱟ ᱩᱢᱮᱨ ᱨᱮᱱ ᱙᱔᱐ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱥᱤᱠᱷᱱᱟᱹᱛ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱖,᱑᱗᱗᱾
ᱦᱮᱡ ᱥᱮᱱ
ᱥᱩᱨ ᱨᱮᱜᱮ ᱡᱟᱥᱤᱰᱤᱦ –ᱫᱩᱢᱠᱟᱹ–ᱨᱟᱢᱯᱩᱨᱦᱟᱴ ᱞᱟᱭᱤᱱ ᱨᱮᱭᱟᱜ ᱫᱩᱢᱠᱟᱹ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ᱾
ᱥᱮᱪᱮᱫ
ᱥᱮᱱᱴ. ᱢᱮᱨᱤ ᱫᱚ ᱢᱤᱫ ᱦᱤᱱᱫᱤ ᱢᱤᱰᱤᱭᱟᱢ ᱜᱚᱲᱚ ᱥᱮᱪᱮᱫ ᱛᱷᱟᱹᱯᱱᱤᱛ ᱠᱟᱱᱟ, ᱱᱚᱣᱟ ᱫᱚ ᱒᱐᱐᱒ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱸᱰᱮ ᱫᱚ ᱑ ᱪᱟᱱᱟᱪ ᱠᱷᱚᱱ ᱑᱐ ᱪᱟᱱᱟᱪ ᱦᱟᱹᱵᱤᱫ ᱯᱟᱲᱦᱟᱣ ᱦᱩᱭᱩᱜᱼᱟ᱾
ᱥᱚᱨᱠᱟᱨᱤ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱫᱩᱫᱷᱟᱹᱱᱤ ᱫᱚ ᱢᱤᱫ ᱦᱤᱱᱫᱤ ᱢᱤᱰᱤᱭᱟᱢ ᱵᱤᱨᱫᱟᱹᱜᱟᱲ ᱠᱟᱱᱟ, ᱡᱟᱦᱟ ᱫᱚ ᱑᱙᱑᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱣᱟ ᱫᱚ ᱑ ᱪᱟᱱᱟᱪ ᱠᱷᱚᱱ ᱘ ᱪᱟᱱᱟᱪ ᱨᱮᱱ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱲᱠᱷᱚᱸᱰ ᱨᱮᱱᱟᱜ ᱥᱚᱦᱚᱨ ᱛᱷᱚᱠ: ᱡᱷᱟᱲᱠᱷᱚᱸᱰ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ
ᱱᱟᱫᱤᱭᱟ ᱢᱩᱨᱟᱫ
ᱱᱟᱫᱤᱭᱟ ᱢᱩᱨᱟᱫ ᱵᱟᱥᱮ ᱛᱟᱦᱟ (ᱟᱨᱚᱵᱤᱠ: نادية مراد باسي طه‎; ᱡᱟᱱᱟᱢ᱑᱙᱙᱓) ᱢᱤᱫ ᱤᱨᱟᱠᱤ ᱭᱟᱡᱤᱫᱤ ᱠᱟᱱᱟᱭ ᱡᱚᱨᱢᱟᱱᱤ ᱨᱮ ᱛᱟᱦᱮᱱ ᱠᱟᱱ ᱢᱤᱫ ᱢᱟᱱᱢᱤ ᱟᱹᱭᱫᱟᱹᱨ ᱠᱟᱹᱢᱤᱭᱟᱹ ᱠᱟᱱᱟᱭ ᱾ ᱒᱐᱑᱔ ᱨᱮ ᱟᱡ ᱟᱡᱟᱜ ᱡᱟᱱᱟᱢ ᱱᱟᱜᱟᱨ ᱠᱳᱪᱳ ᱨᱮ ᱤᱥᱞᱟᱢᱤᱠ ᱥᱴᱮᱴ ᱯᱟᱦᱟᱴᱟ ᱠᱷᱚᱱ ᱠᱚ ᱠᱩᱢᱵᱲᱩ ᱤᱫᱤ ᱠᱟᱛᱮᱫ ᱯᱮ ᱪᱟᱸᱫᱚ ᱞᱟᱹᱜᱤᱫ ᱜᱷᱮᱨᱚ ᱠᱟᱛᱮ ᱠᱚ ᱫᱚᱦᱚ ᱞᱮᱫᱮᱭᱟ ᱾
ᱢᱩᱨᱟᱫ ᱱᱟᱫᱤᱭᱟᱡ ᱤᱱᱤᱥᱤᱭᱮᱴᱤᱵᱷ ᱨᱤᱱᱤᱡ ᱵᱩᱱᱤᱭᱟᱹᱫᱤᱡ ᱠᱟᱱᱟᱭ ᱾ ᱢᱟᱹᱱᱤᱢᱤ ᱪᱟᱞᱟᱬ, ᱥᱟᱸᱜᱮ ᱦᱚᱲ ᱜᱚᱡ, ᱟᱨ ᱦᱟᱨᱠᱮᱛ ᱠᱷᱳᱱ ᱫᱩᱜᱼᱵᱟᱧᱪᱟᱣ ᱠᱟᱛᱮᱫ ᱟᱠᱚᱣᱟᱜ ᱡᱤᱭᱚᱱ ᱰᱟᱦᱟᱨ ᱥᱩᱥᱟᱹᱨ ᱞᱟᱹᱜᱤᱫ ᱮ ᱠᱩᱨᱩᱢᱩᱴᱩ ᱟᱠᱟᱫᱼᱟ ᱾.
᱒᱐᱑᱘ ᱥᱟᱞ ᱨᱮ ᱟᱡ ᱟᱨ ᱰᱮᱱᱤᱥ ᱢᱩᱠᱣᱮᱜᱤ ᱥᱟᱶ ᱛᱮ ᱥᱟᱱᱛᱤ ᱞᱟᱹᱜᱤᱫ ᱱᱚᱵᱮᱞ ᱥᱤᱨᱯᱟᱹ ᱠᱤᱱ ᱧᱟᱢ ᱟᱠᱟᱫᱼᱟ
ᱟᱬᱜᱟᱛ ᱡᱤᱭᱚᱱ
ᱢᱩᱨᱟᱫ ᱤᱨᱟᱠ ᱨᱮᱱᱟᱜ ᱥᱤᱱᱡᱟᱨ ᱦᱚᱱᱚᱛ ᱨᱮᱱᱟᱜ ᱠᱳᱪᱳ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ ᱟᱠᱚ ᱫᱚ ᱭᱟᱡᱤᱫᱤ ᱢᱩᱲ ᱫᱷᱚᱨᱚᱢ ᱨᱤᱱ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱛᱟᱠᱚᱣᱟ ᱾. ᱢᱩᱨᱟᱫ ᱑᱙ ᱥᱟᱞ ᱩᱢᱮᱨ ᱨᱮ ᱡᱚᱠᱷᱚᱱ ᱯᱟᱹᱴᱷᱩᱣᱟᱹᱭ ᱛᱟᱦᱮᱸ ᱠᱟᱱᱟ ᱤᱱᱟᱹ ᱚᱠᱛᱚ ᱨᱮ ᱤᱥᱞᱟᱢᱤᱠ ᱥᱴᱮᱴ ᱨᱤᱱ ᱟᱠᱚ ᱟᱹᱛᱩ ᱜᱷᱮᱨᱟᱣ ᱠᱟᱛᱮᱫ ᱖᱐᱐ᱜᱟᱱ ᱦᱚᱲ ᱠᱚ ᱜᱚᱡ ᱠᱮᱫ ᱠᱚᱣᱟ ᱩᱱᱠᱩ ᱵᱷᱤᱛᱨᱤ ᱨᱮ ᱱᱟᱫᱤᱭᱟ ᱨᱤᱱ ᱖ ᱜᱚᱴᱟᱝ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ, ᱥᱟᱶ ᱛᱮ ᱵᱟᱹᱦᱩᱠᱩᱲᱤ ᱟᱨ ᱠᱩᱲᱤ ᱜᱤᱫᱨᱟᱹ ᱠᱚ ᱟᱹᱛᱠᱤᱨ ᱠᱟᱛᱮᱫ ᱦᱚᱨᱦᱚᱜ ᱠᱟᱛᱮᱫ ᱠᱚ ᱠᱷᱟᱴᱟᱣ ᱞᱮᱫ ᱠᱚᱣᱟ ᱾ ᱟᱡ ᱑᱕ ᱚᱜᱚᱥᱴ ᱒᱐᱑᱔ ᱨᱮᱠᱚ ᱠᱩᱢᱵᱲᱩ ᱞᱮᱫᱮᱭᱟ ᱾ ᱢᱚᱥᱩᱞ ᱨᱮᱱᱟᱜ ᱱᱟᱜᱟᱨ ᱨᱮ ᱟᱡ ᱪᱮᱛᱟᱱ ᱨᱮ ᱱᱟᱦᱟᱪᱟᱨ ᱫᱟᱞ, ᱥᱤᱜᱮᱨᱮᱴ ᱪᱷᱩᱱᱪ ᱥᱟᱶ ᱠᱷᱟᱴᱟᱣ ᱞᱮᱫᱮᱭᱟ ᱠᱚ ᱾ ᱟᱡ ᱦᱚᱨᱦᱚᱜᱭᱤᱡ ᱚᱲᱟᱜ ᱵᱟᱝ ᱠᱩᱞᱩᱯ ᱚᱠᱛᱚ ᱨᱮ ᱟᱡ ᱯᱩᱪᱩᱡ ᱦᱮᱡ ᱮᱱᱟᱭ. ᱢᱩᱨᱟᱹᱫ ᱟᱠᱚ ᱯᱩᱲᱥᱟᱹ ᱚᱲᱟᱜ ᱥᱟᱶ ᱮᱛᱚᱢ ᱤᱨᱟᱠ ᱨᱮ ᱢᱮᱱᱟᱜ ᱫᱩᱦᱳᱠ ᱨᱤᱯᱷᱩᱡᱤ ᱠᱮᱢᱯ ᱨᱮ ᱩᱠᱩ ᱨᱮ ᱛᱟᱦᱮᱸ ᱮᱱᱟᱭ ,ᱟᱡ ᱒᱐᱑᱔ ᱥᱮᱯᱴᱮᱢᱵᱚᱨ ᱟᱨ ᱵᱟᱝ ᱱᱚᱵᱷᱮᱢᱵᱚᱨ ᱒᱐᱑᱔ ᱚᱠᱛᱚᱨᱮ ᱟᱭᱤᱮᱥᱟᱤᱭᱮᱥ ᱤᱞᱟᱹᱠᱟ ᱠᱷᱚᱱ ᱵᱟᱦᱟᱨᱮ ᱥᱮᱫ ᱮ ᱦᱮᱡ ᱮᱱᱟᱭ.
᱒᱐᱑᱕ ᱯᱷᱮᱵᱨᱩᱣᱟᱨᱤ ᱨᱮ ᱟᱡ ᱟᱡᱟᱜ ᱥᱟᱛᱟᱢ ᱤᱫᱤ ᱛᱮ ᱯᱩᱭᱞᱩ ᱫᱷᱟᱣ ᱵᱮᱞᱡᱤᱭᱟᱱ ᱵᱮᱣᱨᱟ ᱥᱟᱠᱟᱢ ᱞᱟ ᱵᱮᱞᱜᱤᱠ ᱴᱮᱷᱮᱱ ᱞᱤᱵᱨᱮᱨᱟᱶᱜᱟ ᱠᱮᱢᱯ ᱨᱮ ᱛᱟᱦᱮᱱ ᱚᱠᱛᱚ ᱨᱮ ᱞᱟᱹᱭ ᱞᱮᱫᱼᱟ ᱾ ᱒᱐᱑᱕ ᱥᱟᱞ ᱨᱮ  ᱡᱚᱨᱢᱟᱱᱤ ᱨᱮᱱᱟᱜ ᱵᱟᱫᱮᱱ ᱨᱩᱴᱮᱢᱵᱚᱨᱜ ᱥᱚᱨᱠᱟᱨᱼᱟ ᱨᱤᱯᱷᱩᱡᱤ ᱠᱟᱹᱢᱤᱦᱚᱨᱟ ᱠᱷᱚᱱ ᱞᱟᱹᱵᱷ ᱧᱟᱢ ᱟᱠᱟᱫ ᱑᱐᱐᱐ ᱠᱩᱲᱤ ᱟᱨ ᱜᱤᱫᱨᱟᱹ ᱵᱷᱤᱛᱨᱤ ᱠᱷᱚᱱ ᱢᱤᱫᱴᱟᱝ ᱮ ᱛᱟᱦᱮᱸ ᱠᱟᱱᱟ ᱾
ᱠᱟᱹᱢᱤ ᱦᱚᱨᱟ
ᱚᱜᱚᱥᱴ ᱒᱐᱑᱘ ᱥᱟᱞ ᱨᱮ ᱢᱩᱨᱟᱫ ᱭᱟᱡᱤᱫᱤ ᱢᱟᱹᱱᱢᱤ ᱟᱭᱫᱟᱹᱨᱤ ᱠᱟᱹᱢᱤᱦᱚᱨᱟ ᱨᱮ ᱟᱬᱜᱚ ᱮᱱᱟᱭ ᱾.
ᱤᱣᱨᱟᱞᱤᱠ ᱯᱟᱹᱨᱥᱤᱠᱚ
ᱤᱭᱩᱨᱟᱞᱤᱠ ᱯᱟᱹᱨᱥᱤᱠᱚ (ᱤᱝᱞᱤᱥ: Uralic languages) ᱟᱫᱚᱢ ᱡᱚᱠᱷᱮᱡ ᱤᱭᱩᱨᱟᱞᱤᱭᱟᱱ ᱯᱟᱹᱨᱥᱤ ᱠᱚ ᱦᱚᱠᱚ ᱢᱮᱛᱟᱜᱼᱟ, ᱱᱚᱶᱟ ᱫᱚ ᱓᱘ ᱜᱚᱴᱟᱱ ᱯᱟᱹᱨᱥᱤ ᱠᱚ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱶᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱚᱛᱮ ᱟᱢᱫᱟᱡᱽ ᱒᱕ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱟ ᱾ ᱱᱚᱶᱟ ᱯᱟᱹᱨᱥᱤᱠᱚ ᱫᱚ ᱢᱩᱬᱩᱛ ᱤᱭᱩᱨᱮᱥᱤᱭᱟ ᱨᱮᱭᱟᱜ ᱮᱛᱚᱢ ᱴᱚᱴᱷᱟ ᱥᱮᱫ ᱨᱮᱠᱚ ᱨᱚᱲᱼᱟ ᱾ ᱤᱭᱩᱨᱟᱞᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱦᱟᱝᱜᱮᱨᱤᱭᱚ, ᱯᱷᱤᱱᱤᱥ ᱟᱨ ᱮᱥᱛᱳᱱᱤᱭᱟᱱ, ᱟᱨ ᱮᱴᱟᱜ ᱮᱨᱡᱤᱭᱟ, ᱢᱳᱠᱥᱟ, ᱢᱟᱨᱤ, ᱩᱫᱢᱩᱨᱛ, ᱥᱟᱢᱤ ᱟᱨ ᱠᱳᱢᱤ ᱯᱟᱹᱨᱥᱤ ᱠᱚᱫᱚ ᱥᱠᱮᱱᱰᱮᱱᱮᱵᱷᱤᱭᱟ ᱟᱨ ᱨᱟᱥᱤᱭᱟᱱ ᱯᱷᱮᱰᱟᱨᱮᱥᱟᱱ ᱨᱮᱭᱟᱜ ᱮᱛᱚᱢ ᱴᱚᱴᱷᱟ ᱥᱮᱫ ᱨᱮᱠᱚ ᱨᱚᱲᱼᱟ ᱾
"ᱤᱭᱩᱨᱟᱞᱤᱠ" ᱧᱩᱛᱩᱢ ᱫᱚ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱩᱬᱩᱛ ᱡᱟᱱᱟᱢ ᱴᱷᱟᱶ (ᱩᱨᱦᱮᱭᱢᱟᱛ) ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟ ᱫᱚ ᱤᱭᱩᱨᱟᱞ ᱵᱩᱨᱩᱢᱟᱞᱟ ᱨᱮᱭᱟᱜ ᱟᱰᱮᱯᱟᱥᱮ ᱴᱚᱴᱷᱟ ᱠᱚ ᱢᱚᱱᱮᱭᱟ ᱾
"Rebel" Uralists
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱯᱟᱹᱨᱥᱤ ᱜᱷᱟᱨᱚᱸᱡᱽ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱥᱛᱳᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱦᱟᱝᱜᱮᱨᱤ ᱨᱮᱱᱟᱜ ᱯᱟᱹᱨᱥᱤ
ᱪᱟᱸᱫᱚ ᱞᱤᱠᱷᱚᱱ
ᱪᱟᱸᱫᱚ ᱞᱤᱠᱷᱚᱱ    ᱫᱚ ᱯᱩᱭᱞᱩ ᱥᱟᱱᱛᱟᱲᱤ ᱯᱷᱤᱞᱢ ᱠᱟᱱᱟ ᱡᱟᱦᱟᱸ ᱫᱚ ᱓᱕ ᱢᱤᱞᱤᱢᱤᱴᱚᱨ ᱨᱮ ᱵᱮᱱᱟᱣ ᱠᱟᱛᱮ ᱒᱐᱐᱑ ᱥᱟᱞᱮᱨᱮ ᱯᱟᱨᱥᱟᱞ ᱞᱮᱱᱟ᱾ ᱵᱟᱝᱜᱽᱞᱟ ᱯᱷᱤᱞᱢ-ᱵᱮᱱᱟᱣᱤᱡ ᱩᱢᱮᱥ ᱢᱟᱹᱨᱰᱤ ᱟᱨ ᱜᱩᱨ ᱟᱠᱟᱱ ᱦᱤᱨᱚᱭᱤᱱ ᱢᱟᱞᱦᱳ ᱢᱟᱹᱨᱰᱤ ᱛᱤᱠᱤᱱ ᱡᱚᱯᱲᱟᱣ ᱠᱟᱛᱮ  AISFA ᱥᱚᱛᱚᱸᱨᱚ ᱥᱤᱨᱯᱟᱹ ᱛᱮ ᱥᱚᱢᱢᱟᱱ ᱞᱮᱫ ᱠᱤᱱᱟ ᱠᱚ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱤᱱᱮᱢᱟ ᱛᱷᱚᱠ: ᱥᱟᱱᱛᱟᱲᱤ ᱥᱤᱱᱮᱢᱟ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱥᱤᱱᱮᱢᱟ
ᱥᱤᱣᱦᱚᱨ
ᱚᱛᱱᱚᱜ
ᱥᱤᱣᱦᱚᱨ 26.52N, 85.3E ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱕᱓ ᱢᱤᱴᱚᱨ (᱑᱗᱓ ᱯᱷᱤᱴ) ᱢᱮᱱᱟᱜᱼᱟ ᱾
ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ
ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱒᱓ ᱚᱜᱚᱥᱴ ᱒᱐᱐᱗ ᱥᱟᱞ ᱨᱮ, ᱱᱚᱣᱟ ᱫᱚ ᱢᱟᱬᱟᱝ ᱠᱷᱚᱱ ᱜᱮ ᱛᱟᱦᱮᱸ ᱠᱟᱱᱟ ᱠᱚᱞᱟᱨ ᱦᱚᱱᱚᱛ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱡᱟᱦᱟᱸ ᱢᱮᱱᱟᱜᱼᱟ ᱜᱳᱨᱤᱵᱤᱫᱽᱱᱩᱨ, ᱜᱩᱰᱤᱵᱚᱱᱫᱟ, ᱵᱟᱜᱮᱯᱚᱞᱞᱤ, ᱪᱤᱠᱠᱚᱵᱚᱞᱞᱟᱯᱩᱨ, ᱥᱤᱫᱽᱞᱚᱜᱷᱚᱴᱴᱟ ᱟᱨ ᱪᱤᱱᱛᱟᱢᱚᱬᱤ ᱨᱮᱱᱟᱜ ᱛᱟᱞᱩᱠᱟ ᱫᱚ ᱱᱟᱣᱟ ᱦᱚᱱᱚᱛ ᱨᱮ ᱵᱚᱫᱚᱞ ᱠᱟᱛᱮ ᱠᱚᱨᱱᱟᱴᱚᱠ ᱨᱮᱱᱟᱜ ᱯᱩᱱᱟᱹᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ (ᱦᱟᱹᱴᱤᱧ ᱢᱟᱬᱟᱝ) ᱛᱟᱦᱮᱸ ᱠᱟᱱᱟ ᱾ ᱠᱚᱱᱱᱚᱲ ᱫᱚ ᱟᱹᱢᱟᱹᱞᱮᱛ ᱟᱨ ᱟᱹᱰᱤ ᱚᱥᱟᱨ ᱞᱮᱠᱟᱛᱮ ᱨᱚᱲ ᱮᱫ ᱯᱟᱹᱨᱥᱤ ᱠᱟᱱᱟ ᱾
ᱵᱷᱚᱜᱽ ᱱᱚᱱᱫᱤᱥᱚᱨ ᱢᱚᱱᱫᱤᱨ ᱫᱚ ("ᱵᱷᱚᱜᱽ ᱱᱚᱱᱫᱤᱥᱚᱨ" ᱦᱚᱸᱠᱚ ᱢᱮᱱ ᱟᱠᱚ) ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ ᱨᱮ ᱱᱚᱱᱫᱤ ᱵᱩᱨᱩ (ᱟᱨᱵᱟᱝ ᱱᱚᱱᱫᱤᱫᱩᱨᱜᱟ) ᱨᱮᱱᱟᱜ ᱢᱩᱬ ᱴᱷᱮᱱ ᱱᱚᱱᱫᱤ ᱟᱹᱛᱩ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱦᱤᱱᱫᱩ ᱢᱚᱱᱫᱤᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱒᱕᱕,᱑᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱛᱨᱤᱱᱤᱫᱟᱫᱽ ᱟᱨ ᱴᱚᱵᱮᱜᱳ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱤᱭᱩ ᱦᱮᱢᱯᱥᱟᱭᱟᱨ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱩᱭ ᱱᱚᱣᱟ ᱥᱤᱧᱚᱛ ᱨᱮ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱘᱕ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱙᱘ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱗᱐/ᱜᱟᱺᱴ ᱢᱤᱞ) ᱛᱟᱦᱮᱸ ᱠᱟᱱᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱙.᱑᱗% ᱛᱟᱦᱮᱸ ᱠᱟᱱᱟ ᱾ ᱪᱤᱠᱠᱚᱵᱚᱞᱞᱟᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱘ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱐.᱐᱘% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱒᱔.᱙᱐% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱒.᱔᱗% ᱢᱮᱱᱟᱜᱼᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱕᱙.᱓᱗% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱒᱗.᱐᱗% ᱫᱚ ᱛᱮᱞᱩᱜᱩ ᱟᱨ ᱑᱑.᱖᱐% ᱫᱚ ᱩᱨᱫᱩ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱡᱚᱦᱟᱱᱥᱵᱟᱨᱜᱽ
ᱡᱚᱦᱟᱱᱥᱵᱟᱨᱜᱽ ᱫᱚ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ, ᱚᱠᱟ ᱢᱮᱜᱟᱥᱤᱴᱤ ᱞᱮᱠᱟᱛᱮ ᱠᱤᱞᱟᱥᱤᱯᱷᱤᱰ ᱟᱠᱟᱱᱟ, ᱟᱨ ᱱᱚᱶᱟ ᱡᱮᱜᱮᱛ ᱨᱮᱱᱟᱜ ᱑᱐᱐ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱲ ᱮᱞ ᱞᱮᱠᱟᱛᱮ, ᱡᱚᱦᱟᱱᱥᱵᱟᱨᱜᱽᱼᱯᱨᱤᱴᱚᱨᱤᱭᱟ ᱥᱚᱦᱨᱤ ᱴᱚᱴᱷᱟ ᱑᱕,᱑᱖᱗,᱐᱐᱐ ᱦᱚᱲ ᱥᱟᱶ ᱡᱮᱜᱮᱛ ᱨᱮ ᱒᱖ ᱟᱱᱟᱜ ᱟᱹᱰᱤ ᱢᱟᱨᱟᱝ ᱜᱮᱭᱟ ᱾ ᱱᱚᱶᱟ ᱯᱨᱟᱸᱛᱤᱭ ᱨᱟᱡᱽᱜᱟᱲ ᱟᱨ ᱜᱚᱣᱛᱮᱝ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ, ᱱᱚᱶᱟ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱟᱹᱰᱤ ᱠᱤᱥᱟᱹᱬ ᱮᱞᱟᱠᱟ ᱠᱟᱱᱟ ᱾ ᱡᱚᱦᱟᱱᱥᱵᱟᱨᱜᱽ ᱥᱚᱸᱵᱮᱫᱷᱟᱱᱤᱠ ᱠᱳᱨᱴ ᱨᱮᱱᱟᱜ ᱢᱟᱹᱪᱤ ᱠᱟᱱᱟ, ᱱᱚᱶᱟ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱦᱟᱭ ᱠᱳᱨᱴ ᱠᱟᱱᱟ ᱾ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱰᱮᱦᱮᱨ ᱛᱮᱫ ᱢᱩᱬ ᱠᱚᱢᱯᱟᱹᱱᱤ ᱟᱨ ᱵᱮᱸᱠ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱚᱦᱟᱱᱥᱵᱟᱨᱜᱽ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱠᱷᱟᱱᱤᱡᱽ ᱛᱮ ᱜᱚᱴᱟ ᱵᱤᱴᱣᱟᱴᱚᱨᱥᱮᱸᱰ ᱵᱩᱨᱩ ᱨᱮ ᱢᱮᱱᱟᱜᱼᱟ ᱟᱨ ᱢᱟᱨᱟᱝ ᱮᱥᱠᱮᱞ ᱨᱮ ᱥᱚᱱᱟ ᱟᱨ ᱦᱤᱨᱟᱹ ᱨᱮᱱᱟᱜ ᱵᱮᱯᱟᱨ ᱛᱟᱞᱢᱟ ᱢᱮᱱᱟᱜᱼᱟ ᱾
ᱢᱤᱫᱴᱟᱹᱝ ᱵᱟᱹᱫᱽ ᱨᱮ ᱥᱚᱱᱟ ᱧᱟᱢ ᱛᱟᱭᱚᱢ ᱥᱚᱦᱚᱨ ᱨᱮᱱᱟᱜ ᱛᱷᱟᱯᱚᱱ ᱑᱘᱘᱖ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱵᱤᱴᱣᱟᱴᱟᱨᱥᱮᱸᱰ ᱴᱷᱮᱱ ᱢᱮᱱᱟᱜᱼᱟ ᱟᱹᱰᱤ ᱢᱟᱨᱟᱝ ᱥᱚᱱᱟ ᱠᱷᱟᱫᱟᱱ ᱤᱫᱤ ᱛᱮ, ᱜᱮᱞ ᱥᱮᱨᱢᱟ ᱵᱷᱤᱛᱤᱨ, ᱦᱚᱲ ᱮᱞ ᱑᱐᱐,᱐᱐᱐ ᱦᱚᱲ ᱠᱚ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ ᱾
ᱴᱚᱯᱚᱜᱨᱟᱯᱷᱤ
ᱡᱚᱦᱟᱱᱥᱵᱟᱨᱜᱽ ᱫᱚ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱥᱟᱢᱟᱝ ᱯᱟᱴᱷᱟᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱚᱠᱟ ᱦᱟᱭᱵᱷᱮᱞᱰ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱱᱚᱶᱟ ᱑,᱗᱕᱓ ᱢᱤᱴᱚᱨ (᱕,᱗᱕᱑ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱥᱟᱢᱟᱝ ᱛᱟᱞᱢᱟ ᱵᱮᱯᱟᱨ ᱦᱚᱱᱚᱛ ᱵᱤᱴᱣᱟᱴᱟᱨᱥᱮᱸᱰ (ᱟᱝᱜᱨᱮᱡᱤ : ᱣᱦᱟᱭᱤᱴ ᱣᱟᱴᱟᱨ ᱨᱤᱡᱽ) ᱧᱩᱛᱩᱢᱟᱜ ᱢᱩᱬ ᱨᱤᱡᱽ ᱨᱮᱱᱟᱜ ᱮᱛᱚᱢ ᱴᱷᱟᱶ ᱨᱮ ᱢᱮᱱᱟᱜᱼᱟ ᱟᱨ ᱮᱞᱟᱠᱟ ᱠᱚᱧᱮ ᱟᱨ ᱮᱛᱚᱢ ᱨᱮ ᱯᱟᱲᱟᱜᱼᱟ ᱾ ᱜᱩᱴ ᱢᱤᱞᱟᱹᱣ ᱠᱟᱛᱮ ᱵᱤᱴᱣᱟᱴᱟᱨᱥᱮᱸᱰ ᱞᱤᱢᱯᱚᱞᱚ ᱟᱨ ᱵᱷᱟᱞ ᱜᱟᱰᱟ ᱛᱟᱞᱟ ᱨᱮ ᱣᱟᱴᱟᱨᱥᱮᱰ ᱠᱚ ᱪᱤᱱᱦᱟᱹᱣᱟ ᱪᱮᱫᱟᱜ ᱪᱮ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱫᱚ ᱡᱩᱠᱥᱠᱤ ᱜᱟᱰᱟ ᱦᱚᱛᱮᱛᱮ ᱨᱚᱦᱚᱲᱚᱜᱼᱟ, ᱟᱫᱚ ᱥᱚᱦᱚᱨ ᱨᱮᱱᱟᱜ ᱮᱛᱚᱢ ᱥᱮᱦᱮᱫ, ᱚᱠᱟᱨᱮ ᱰᱮᱦᱮᱨ ᱛᱮᱫ ᱛᱟᱞᱢᱟ ᱵᱮᱯᱟᱨ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ, ᱠᱞᱤᱯ ᱜᱟᱰᱟ ᱦᱚᱛᱮᱛᱮ ᱨᱚᱦᱚᱲᱚᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱮᱛᱚᱢ ᱟᱯᱷᱨᱤᱠᱟ ᱡᱟᱹᱛᱤᱭᱟᱹᱨᱤ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱦᱟᱱᱥᱵᱟᱜᱽ ᱨᱤᱱ ᱦᱚᱲ ᱮᱞ ᱫᱚ ᱔,᱔᱓᱔,᱘᱒᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱶᱟ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱵᱮᱱᱟᱣᱟ ᱾ ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱲ ᱑,᱐᱙᱖᱙᱓᱐ ᱚᱲᱟᱜ ᱨᱮᱠᱚ ᱛᱟᱦᱮᱸᱱᱟ, ᱚᱸᱰᱮ ᱠᱷᱚᱱ ᱘᱖% ᱯᱷᱞᱟᱥ ᱟᱨᱵᱟᱝ ᱪᱮᱢᱤᱠᱟᱞ ᱤᱡ ᱚᱲᱟᱜ ᱢᱮᱱᱟᱜᱼᱟ, ᱟᱨ ᱙᱑% ᱫᱚ ᱦᱟᱯᱛᱟ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫ ᱫᱷᱟᱣ ᱱᱚᱜᱚᱨ ᱯᱟᱞᱤᱠᱟ ᱦᱚᱛᱮᱛᱮ ᱚᱡᱽᱨᱟ ᱚᱪᱚᱜ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Populated places in the City of Johannesburg ᱛᱷᱚᱠ:Cities in South Africa ᱛᱷᱚᱠ:Provincial capitals in South Africa ᱛᱷᱚᱠ:Populated places established in 1886 ᱛᱷᱚᱠ:Populated places founded by Afrikaners
ᱛᱟᱨᱚᱠᱮᱥᱣᱚᱨ ᱰᱤᱜᱽᱨᱤ ᱠᱚᱞᱮᱡᱽ
ᱛᱟᱨᱚᱠᱮᱥᱣᱚᱨ ᱰᱤᱜᱽᱨᱤ ᱠᱚᱞᱮᱡᱽ  ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱛᱟᱨᱚᱠᱮᱥᱣᱚᱨ ᱨᱮ ᱢᱮᱱᱟᱜ‌‌ ᱢᱤᱫ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱵᱷᱩᱢᱤᱠᱟ ᱪᱟᱣᱞᱟ
ᱵᱷᱩᱢᱤᱠᱟ ᱪᱟᱣᱞᱟ (ᱡᱟᱱᱟᱢ ᱨᱚᱪᱚᱱᱟ ᱪᱟᱣᱞᱟ ᱒᱑ ᱚᱜᱚᱥᱴ ᱑᱙᱗᱘ ) ᱫᱚ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱟᱠᱴᱨᱮᱥ ᱟᱨ ᱥᱮᱫᱟᱭ ᱢᱚᱰᱮᱞ ᱠᱟᱱᱟᱭ ᱾ ᱵᱷᱩᱢᱤᱠᱟ ᱫᱚ ᱛᱮᱞᱩᱜᱩ ᱭᱩᱵᱷᱟᱠᱩᱰᱩ (᱒᱐᱐᱐) ᱯᱷᱤᱞᱢ ᱠᱷᱚᱱ ᱠᱟ.ᱢᱤ ᱮᱦᱚᱵ ᱠᱟᱛᱮ ᱟᱭᱢᱟ ᱜᱚᱴᱟᱝ ᱟᱜ ᱨᱮ ᱠᱟ.ᱢᱤ ᱟᱠᱟᱫᱟ ᱾ ᱵᱷᱩᱢᱤᱠᱟ ᱛᱮᱞᱩᱜᱩ, ᱦᱤᱱᱫᱤ, ᱛᱟᱢᱤᱞ, ᱢᱟᱞᱟᱭᱚᱞᱚᱢ, ᱠᱟᱱᱱᱟᱰᱟ, ᱵᱷᱚᱡᱽᱯᱩᱨᱤ, ᱟᱨ ᱯᱚᱧᱡᱟᱵᱤ ᱯᱷᱤᱞᱢ ᱮᱢᱟᱱ ᱠᱚ ᱢᱮᱥᱟ ᱟᱠᱛᱮ ᱓᱐ ᱜᱚᱴᱟᱝ ᱠᱷᱚᱱ ᱡᱟ.ᱥᱛᱤ ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱫᱼᱟ ᱾  ᱱᱩᱭᱟᱜ ᱥᱩᱯᱚᱨ ᱦᱤᱴ ᱯᱷᱤᱞᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ; ᱠᱷᱩᱥᱤ (᱒᱐᱐᱑), ᱳᱠᱟᱰᱩ (᱒᱐᱐᱓), ᱛᱮᱨᱮ ᱱᱟᱢ (᱒᱐᱐᱓), ᱢᱤᱥᱟᱢᱢᱟ (᱒᱐᱐᱓) , ᱥᱤᱞᱞᱩᱱᱩ ᱳᱨᱩ ᱠᱟᱰᱷᱟᱞ (᱒᱐᱐᱖) , ᱜᱟᱱᱫᱷᱤ, ᱢᱟᱭᱤ ᱯᱷᱟᱫᱚᱨ (᱒᱐᱐᱗) , ᱚᱱᱚᱥᱩᱭᱟ (᱒᱐᱐᱗) and  ᱵᱚᱰᱤ (᱒᱐᱑᱓) ᱮᱢᱟᱱ ᱾
ᱟᱬᱜᱟᱛ ᱡᱤᱭᱚᱱ
ᱵᱷᱩᱢᱤᱠᱟ ᱱᱟᱶᱟ ᱫᱤᱞᱞᱤ ᱨᱮ ᱢᱤᱫ ᱯᱚᱧᱡᱟᱵᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱟᱡᱟᱜ ᱥᱠᱩᱞ ᱡᱤᱭᱚᱱ ᱫᱚ ᱚᱱᱰᱮ ᱜᱮ ᱯᱟᱲᱦᱟᱣ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱟᱨᱢᱤ ᱚᱯᱷᱤᱥᱚᱨ ᱛᱟᱦᱮᱸ ᱠᱟᱱᱟᱭ ᱾ ᱵᱷᱩᱢᱤᱠᱟ ᱨᱮᱱ ᱫᱚ ᱴᱤᱫ ᱠᱚᱲᱟ ᱵᱚᱭᱦᱟ ᱟᱨ ᱢᱤᱫ ᱠᱩᱲᱤ ᱵᱚᱭᱦᱟ ᱢᱮᱱᱟᱜ ᱠᱤᱱᱟ ᱾
ᱱᱤᱡᱮᱨ ᱡᱤᱭᱚᱱ
ᱵᱷᱩᱢᱤᱠᱟ ᱫᱚ ᱟᱡᱤᱡ ᱫᱩᱞᱟ.ᱲᱤᱭᱟ. ᱟᱨᱵᱟᱝ ᱭᱳᱜᱟ ᱢᱟᱪᱮᱛ ᱵᱷᱚᱨᱚᱛ ᱴᱷᱟᱠᱩᱨ ᱥᱟᱶ ᱵᱟᱯᱞᱟ ᱠᱟᱱᱟ ᱾ ᱒᱑ ᱚᱠᱴᱳᱱᱴᱵᱚᱨ ᱒᱐᱐᱘ ᱦᱤᱞᱚᱜ ᱫᱮᱵᱽᱞᱟᱞᱤ, ᱱᱟᱰᱤᱠ ᱨᱮ ᱠᱤᱱ ᱵᱟᱯᱞᱟ ᱞᱮᱱᱟ ᱾ ᱵᱷᱩᱢᱤᱠᱟᱭ ᱞᱟ.ᱭ-ᱟ ᱡᱮ, ᱵᱟᱯᱞᱟ ᱢᱟᱬᱟᱝ ᱨᱮ ᱟᱡ ᱵᱷᱚᱨᱚᱛ-ᱟᱜ ᱠᱞᱟᱥ ᱛᱮ ᱜᱷᱟᱱᱮ ᱜᱮ ᱥᱮᱱ ᱵᱟᱲᱟ ᱟᱭ ᱟᱨ ᱯᱩᱱ ᱥᱮᱨᱢᱟ ᱱᱚᱝᱠᱟ ᱠᱤᱱ ᱫᱩᱞᱟ.ᱲ ᱵᱟᱲᱟ ᱛᱟᱭᱚᱢ ᱠᱤ ᱵᱟᱯᱞᱟ ᱪᱷᱤᱱᱰᱟ.ᱣ ᱮᱱᱟ ᱾ ᱒᱐᱐᱔ ᱯᱷᱮᱵᱽᱨᱩᱭᱟ.ᱨᱤ ᱨᱮ ᱱᱩᱠᱤᱱᱤᱡ ᱢᱤᱫ ᱠᱚᱲᱟ ᱜᱤᱫᱽᱨᱟ.ᱭ ᱡᱟᱱᱟᱢ ᱠᱟᱱᱟ ᱾
ᱵᱚᱠᱮᱰᱤᱦᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱵᱚᱠᱮᱰᱤᱦᱤ (Bakadihi) ᱟᱨᱵᱟᱝ ᱵᱚᱠᱮᱰᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱒᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱗᱒ ᱜᱚᱴᱟᱝ ᱠᱚᱲᱟ ᱟᱨ ᱕᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱒᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱐ᱹ᱑᱖% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱗᱒ ᱜᱚᱴᱟᱝ ᱠᱚᱲᱟ ᱟᱨ ᱕᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱗᱗᱘, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱘᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱗ᱹ᱓᱙ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱘ᱹ᱕᱒ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱔ᱹ᱘᱑ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱦᱟᱴᱵᱟᱫᱽᱲᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱩᱱᱫᱤ ᱦᱚᱱᱚᱛ
ᱵᱩᱱᱫᱤ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱵᱩᱱᱫᱤ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱵᱩᱱᱫᱤ ᱦᱚᱱᱚᱛ ᱫᱚ ᱠᱚᱴᱟ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱕,᱕᱕᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱑᱑᱐,᱙᱐᱖ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱛᱟᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱢᱚᱬᱮ ᱜᱚᱴᱟᱝ ᱛᱟᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ- ᱑. ᱵᱩᱱᱫᱤ ᱛᱟᱦᱫᱤᱞ, ᱒. ᱦᱤᱱᱫᱚᱞᱤ ᱛᱟᱦᱥᱤᱞ ᱓. ᱱᱟᱭᱱᱣᱟ ᱛᱟᱦᱥᱤᱞ ᱔. ᱠᱮᱥᱚ ᱨᱟᱭ ᱯᱟᱛᱟᱱ ᱛᱟᱦᱥᱤᱞ ᱟᱨ ᱕. ᱤᱱᱫᱟᱨ ᱜᱟᱲ ᱛᱟᱦᱥᱤᱞ ᱾
ᱱᱟᱜᱟᱢ
ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱵᱩᱱᱫᱤ ᱦᱚᱱᱚᱛ ᱟᱨ ᱵᱷᱤᱞᱣᱟᱲᱟ ᱦᱚᱱᱚᱛ ᱨᱮ ᱕,000 ᱥᱮᱨᱢᱟ ᱠᱷᱚᱱ ᱒,00,000 ᱥᱮᱨᱢᱟ ᱦᱟ.ᱵᱤᱡ ᱨᱮᱭᱟᱜ ᱯᱟᱥᱟᱱ ᱡᱩᱜᱽ ᱨᱮᱭᱟᱜ ᱥᱟᱯᱟᱵ ᱠᱚ ᱧᱟᱢ ᱟᱠᱟᱱᱟ।
ᱯᱟ.ᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱚᱣᱟ ᱵᱩᱱᱫᱤ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱘.᱑᱗% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱑.᱐᱒% ᱦᱤᱥ ᱦᱚᱲ ᱫᱚ ᱯᱟᱧᱡᱟᱵᱤ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟ.ᱦᱤᱞ ᱜᱚᱜᱚ ᱯᱟ.ᱨᱥᱤ ᱢᱮᱱᱛᱮ᱾
ᱫᱷᱚᱨᱚᱢ
ᱱᱤᱭᱟ. ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱙᱑.᱖᱑% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ, ᱟᱨ ᱥᱟᱭ ᱠᱟᱲᱟ ᱐᱖.00 % ᱦᱤᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱵᱩᱱᱫᱤ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱑᱑᱓,᱗᱒᱕ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱥᱤᱯᱨᱟᱥ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱨᱷᱩᱰᱮ ᱴᱟ.ᱯᱩ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱑᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑᱙᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱕.᱗%᱾ ᱵᱩᱱᱫᱤ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱒᱒ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱒.᱓᱑%᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱪᱚᱸᱫᱽᱨᱚ ᱥᱮᱠᱷᱚᱨ
ᱪᱚᱸᱫᱽᱨᱚ ᱥᱮᱠᱷᱚᱨ (᱑᱗ ᱮᱯᱨᱤᱞ ᱑᱙᱒᱗ – ᱘ ᱡᱩᱞᱟᱭ ᱒᱐᱐᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱑᱐ ᱱᱚᱵᱷᱮᱢᱵᱚᱨ ᱑᱙᱙᱐ ᱠᱷᱚᱱ ᱒᱑ ᱡᱩᱱ ᱑᱙᱙᱑ ᱥᱟᱞ ᱢᱩᱫᱽ ᱨᱮ ᱥᱤᱧᱚᱛ ᱨᱤᱱᱤᱡ ᱘ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱠᱷᱚᱱ ᱵᱟᱛᱟᱨᱮ ᱜᱚᱲᱚ ᱧᱟᱢ ᱠᱟᱛᱮ ᱡᱚᱱᱛᱟ ᱫᱚᱞ ᱠᱷᱚᱱ ᱵᱷᱮᱜᱟᱨ ᱢᱤᱫᱴᱟᱹᱝ ᱜᱟᱫᱮᱞ ᱨᱮ ᱢᱤᱫᱴᱟᱹᱝ ᱠᱚᱢ ᱦᱚᱲ ᱠᱚᱣᱟᱜ ᱥᱚᱨᱠᱟᱨ ᱮ ᱟᱹᱭᱩᱨ ᱞᱮᱫᱟ ᱾ ᱩᱱᱤ ᱫᱚ ᱯᱩᱭᱞᱩ ᱥᱤᱧᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱡᱟᱦᱟᱸᱭ ᱫᱚ ᱞᱟᱦᱟ ᱨᱮ ᱡᱟᱦᱟᱸ ᱥᱚᱨᱠᱟᱨᱟᱜ ᱠᱟᱹᱢᱤ ᱴᱷᱟᱶ ᱨᱮ ᱵᱟᱭ ᱛᱟᱦᱮᱸ ᱠᱟᱱᱟ ᱾
ᱩᱱᱤᱭᱟᱜ ᱥᱚᱨᱠᱟᱨ ᱫᱚ ᱢᱟᱨᱟᱝ ᱞᱮᱠᱟᱛᱮ "ᱯᱩᱯᱮᱴ" ᱟᱨ "ᱞᱮᱰᱷᱟ ᱜᱮᱰᱮ" ᱞᱮᱠᱟᱛᱮ ᱧᱮᱞ ᱞᱮᱱᱟ ᱟᱨ ᱞᱳᱠᱥᱚᱵᱷᱟ ᱨᱮ ᱠᱚᱢ ᱜᱟᱫᱮᱞ ᱨᱤᱱ ᱮᱢᱯᱤ ᱠᱚ ᱤᱫᱤ ᱠᱟᱛᱮ ᱥᱚᱨᱠᱟᱨᱮ ᱵᱮᱱᱟᱣ ᱞᱮᱱᱟᱭ ᱛᱟᱦᱮᱸᱫ ᱾ ᱩᱱᱤᱭᱟᱜ ᱥᱚᱨᱠᱟᱨ ᱱᱚᱣᱟ ᱵᱟᱡᱮᱴ ᱫᱚ ᱚᱱᱟ ᱚᱠᱛᱚ ᱨᱮ ᱯᱟᱥ ᱵᱟᱝ ᱦᱩᱭ ᱞᱮᱱᱟ, ᱚᱱᱠᱟᱱ ᱞᱟᱹᱠᱛᱤᱭᱟᱱ ᱚᱠᱛᱚ ᱨᱮ ᱡᱚᱠᱷᱚᱱ ᱢᱩᱰᱤ ᱫᱚ ᱥᱤᱧᱚᱛ ᱨᱮᱱᱟᱜ ᱰᱟᱣᱩᱱ ᱜᱨᱮᱰ ᱠᱚᱢ ᱞᱮᱫᱟ ᱟᱨ ᱵᱟᱡᱮᱴ ᱯᱟᱥ ᱵᱟᱝ ᱦᱩᱭ ᱛᱟᱭᱚᱢ ᱱᱚᱣᱟ ᱟᱨᱦᱚᱸ ᱠᱚᱢ ᱮᱱᱟ, ᱟᱨ ᱡᱮᱜᱮᱛ ᱨᱮᱱᱟᱜ ᱠᱨᱮᱰᱤᱴ ᱨᱮᱴᱤᱝ ᱮᱡᱮᱱᱥᱤ ᱠᱚᱫᱚ ᱥᱤᱧᱚᱛ ᱨᱮᱱᱟᱜ ᱰᱟᱣᱩᱱ ᱜᱨᱮᱰ ᱟᱨᱦᱚᱸ ᱠᱚᱢ ᱞᱮᱫ ᱠᱷᱟᱹᱛᱤᱨ ᱛᱮ ᱥᱤᱧᱚᱛ ᱨᱮᱱᱟᱜ ᱰᱟᱣᱩᱱ ᱜᱨᱮᱰ ᱟᱨᱦᱚᱸ ᱠᱚᱢ ᱦᱩᱭ ᱞᱮᱱᱟ, ᱡᱟᱦᱟᱸ ᱠᱷᱟᱹᱛᱤᱨ ᱛᱮ ᱟᱹᱰᱤ ᱠᱚᱢ ᱚᱠᱛᱚ ᱞᱟᱹᱜᱤᱫ ᱨᱤᱱ ᱧᱟᱢ ᱵᱟᱝ ᱦᱩᱭ ᱞᱮᱱᱟ ᱟᱨ ᱱᱚᱣᱟ ᱠᱷᱟᱹᱛᱤᱨ ᱛᱮ ᱩᱱᱤ ᱫᱚ ᱡᱟᱦᱟᱱ ᱥᱟᱨᱵᱷᱟᱨ ᱮᱢ ᱨᱮᱱᱟᱜ ᱫᱟᱲᱮᱭ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱡᱮᱜᱮᱛ ᱵᱮᱸᱠ ᱟᱨ ᱟᱭᱤ ᱮᱢ ᱮᱯᱷ ᱫᱚ ᱩᱱᱠᱩᱣᱟᱜ ᱜᱚᱲᱚ ᱫᱚ ᱵᱚᱸᱫᱽ ᱞᱮᱫ ᱛᱟᱦᱮᱸᱫ ᱾
ᱮᱛᱚᱦᱚᱵ ᱥᱮᱨᱢᱟ ᱟᱨ ᱥᱮᱪᱮᱫ
ᱪᱚᱸᱫᱽᱨᱚ ᱟᱜ ᱡᱟᱱᱟᱢ ᱫᱚ ᱑᱗ ᱮᱯᱨᱤᱞ ᱑᱙᱒᱗ ᱥᱟᱞ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱚᱞᱤᱭᱟ ᱨᱮᱱᱟᱜ ᱢᱤᱫᱴᱟᱹᱝ ᱟᱹᱛᱩ ᱤᱵᱽᱨᱟᱦᱤᱢᱯᱚᱴᱴᱤ ᱨᱮ ᱢᱤᱫ ᱨᱟᱡᱽᱯᱩᱛ ᱜᱷᱟᱨᱚᱸᱡᱽ ᱨᱮᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱠᱷᱚᱱ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱥᱚᱛᱤᱥ ᱪᱚᱸᱫᱽᱨᱚ ᱯᱤ.ᱡᱤ. ᱠᱚᱞᱮᱡᱽ ᱨᱮ ᱵᱮᱪᱞᱳᱨ ᱚᱯᱷ ᱟᱨᱴᱥ ᱰᱤᱜᱽᱨᱤ ᱠᱷᱚᱱ ᱥᱚᱢᱢᱟᱱᱤᱛ ᱞᱮᱫᱮᱭᱟᱠᱚ ᱾ ᱩᱱᱤᱫᱚ ᱑᱙᱕᱐ ᱥᱟᱞ ᱨᱮ ᱞᱟᱠᱪᱟᱨ ᱥᱟᱬᱮᱥ ᱨᱮ ᱟᱡᱟᱜ ᱢᱟᱪᱮᱛ ᱰᱤᱜᱽᱨᱤ (ᱮᱢ.ᱮ.) ᱦᱟᱛᱟᱣ ᱞᱟᱹᱜᱤᱫ ᱛᱮ ᱤᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱮᱫᱮᱞ ᱮᱱᱟᱭ ᱾
ᱜᱷᱟᱨᱚᱸᱡᱽ
ᱪᱚᱸᱫᱽᱨᱚ ᱥᱮᱠᱷᱚᱨ ᱫᱚ ᱫᱩᱡᱟ ᱫᱮᱵᱤ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟᱭ ᱾ ᱫᱩᱡᱟ ᱫᱮᱵᱤ ᱰᱤᱜᱽᱨᱤ ᱠᱚᱞᱮᱡᱽ, ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱞᱞᱤᱭᱟ ᱦᱚᱱᱚᱛ ᱨᱮ ᱑᱙᱙᱙ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫᱴᱟᱹᱝ ᱠᱚᱞᱮᱡᱽ ᱨᱮᱱᱟᱜ ᱧᱩᱛᱩᱢ ᱫᱚ ᱩᱱᱤᱭᱟᱜ ᱧᱩᱛᱩᱢ ᱨᱮ ᱫᱚᱦᱚ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱑᱙᱗᱗–᱑᱙᱗᱙ ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱑᱙᱘᱐–᱑᱙᱘᱔ ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱑᱙᱘᱙–᱑᱙᱙᱑ ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱑᱙᱙᱑–᱑᱙᱙᱖ ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱑᱙᱙᱖–᱑᱙᱙᱗ ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱑᱙᱙᱘–᱑᱙᱙᱙ ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱑᱙᱙᱙–᱒᱐᱐᱔ ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱒᱐᱐᱔–᱒᱐᱐᱙